

**ՄԵԹՈԴԱԿԱՆ ՈՒՂԵՑՈՒՅՑ**

**Համայնքի տարեկան աշխատանքային պլանի մշակման**

**ԵՐԵՎԱՆ 2017**

**Մեթոդական ուղեցույց՝ համայնքի տարեկան աշխատանքային պլանի մշակման**

Սույն մեթոդական ուղեցույցը նվիրված է ՀՀ համայնքի տարեկան աշխատանքային պլանի (ՏԱՊ-ի) մշակման, քննարկման, ընդունման, իրականացման մոնիթորինգի և գնահատման, ինչպես նաև ՏԱՊ-ի իրականացման հաշվետվությունների կազմման, քննարկման և ընդունման հարցերին:

Ուղեցույցը հասցեագրված է ՀՀ համայնքների ՏԻՄ-երին, աշխատակազմերին, համայնքային կազմակերպություններին, բնակիչներին, քաղաքացիական հասարակության և մասնավոր հատվածի կազմակերպություններին և խմբերին, ինչպես նաև համայնքի կառավարման և զարգացման հարցերով զբաղվող և հետաքրքրվող այլ մասնագետներին, դասախոսներին, ուսանողներին և շահագրգիռ այլ անձանց:

Ուղեցույցի բովանդակությունն արտահայտում է բացառապես հեղինակների տեսակետները և պարտադիր չէ, որ դրանք համընկնեն ԳՄՀԸ-ի կամ ՀՀ տարածքային կառավարման և զարգացման նախարարության տեսակետների հետ:

**Հապավումների ցանկ**

|  |  |
| --- | --- |
| **ԱԲ** | Արդյունքահեն բյուջետավարում (բյուջե) |
| **ԱԺ** | Ազգային Ժողով |
| **ԱՄՆ ՄԶԳ** | Ամերիկայի Միացյալ Նահանգների Միջազգային զարգացման գործակալություն |
| **ԱՎԾ** | Ազգային վիճակագրական ծառայություն |
| **ԲԱԽ** | Բնակավայրային աշխատանքային խումբ |
| **ԲԲՀ** | Բազմաբնակավայր համայնք |
| **ԳՄՀԸ** | Գերմանիայի Միջազգային համագործակցության ընկերություն |
| **ԽՄ** | Խորհրդակցական մարմին |
| **ԾԲ** | Ծրագրային բյուջետավորում (բյուջե) |
| **ՀԱԽ** | Համայնքային աշխատանքային խումբ |
| **ՀԲ** | Համաշխարհային Բանկ |
| **ՀԲԸՄ** | Հայկական բարեգործական ընդհանուր միություն |
| **ՀԿՏՀ** | Համայնքային կառավարման տեղեկատվական համակարգ |
| **ՀՀ** | Հայաստանի Հանրապետություն |
| **ՀՀԶԾ** | Համայնքի հնգամյա զարգացման ծրագիր |
| **ՀՆԱ** | Համախառն ներքին արդյունք |
| **ՀՔԶԾ** | Համայնքի քառամյա զարգացման ծրագիր |
| **ՀՕՖ** | Հայ Օգնության Ֆոնդ |
| **ՀՏԶՀ** | Հայաստանի տարածքային զարգացման հիմնադրամ |
| **ՀՖՄ ՀԿ** | «Համայնքների ֆինանսիստների միավորում» հասարակական կազմակերպություն |
| **ՄԳՊ** | Մոնիթորինգի և գնահատման պլան |
| **ՄԶԾ** | Մարզային զարգացման ծրագիր |
| **ՄԺԾԾ** | Միջնաժամկետ ծախսերի ծրագիր |
| **ՇԶՀԳ** | Շվեյցարիայի զարգացման և համագործակցության գրասենյակ |
| **ՏԱՊ** | Տարեկան աշխատանքային պլան |
| **ՏԶԳԾ** | Տարածքային զարգացման գործառնական ծրագիր |
| **ՏԻ** | Տեղական ինքնակառավարում |
| **ՏԻՄ-եր** | Տեղական ինքնակառավարման մարմիններ |
| **ՏԿԶՆ** | Տարածքային կառավարման և զարգացման նախարարություն |
| **ՔՀՄՀ** | Քաղաքացիական հասարակության և մասնավոր հատվածներ |
| **ՔՍԳ** | Քաղաքացիների սպասարկման գրասենյակ |

ԲՈՎԱՆԴԱԿՈՒԹՅՈՒՆ

[Համառոտագիր 5](#_Toc502246531)

[Ներածություն 7](#_Toc502246532)

[1. Համայնքի ՏԱՊ-ի սահմանումը և մշակման նպատակները 7](#_Toc502246533)

[Ի՞նչ է ՏԱՊ-ը 8](#_Toc502246534)

[ՏԱՊ-ի մշակման նպատակները 8](#_Toc502246535)

[2. Համայնքի ՏԱՊ-ի մշակման հիմքերը 9](#_Toc502246536)

[ՏԱՊ-ի մշակման օրենսդրական, ծրագրային և մեթոդական հիմքերը 9](#_Toc502246537)

[ՏԱՊ-ի մշակման տեղեկատվության աղբյուրները 10](#_Toc502246538)

[ՏԱՊ-ը և ՀՀԶԾ-ն 12](#_Toc502246539)

[ՏԱՊ-ը և տարեկան բյուջեն 13](#_Toc502246540)

[ՏԱՊ-ը և համայնքապետարանը 15](#_Toc502246541)

[3. Համայնքի ՏԱՊ-ի կառուցվածքը 17](#_Toc502246542)

[Համայնքի տեսլականը և ոլորտային նպատակները 17](#_Toc502246543)

[Համայնքի տվյալ տարվա ծրագրերի ցանկը և տրամաբանական հենքերը (ըստ ոլորտների) 18](#_Toc502246544)

[Համայնքային գույքի կառավարման տարեկան ծրագիրը 20](#_Toc502246545)

[Համայնքի ՏԱՊ-ի ֆինանսավորման պլանը 20](#_Toc502246546)

[Համայնքի ՏԱՊ-ի մոնիթորինգի և գնահատման համակարգի հիմնական հասկացությունները և պլանը 21](#_Toc502246547)

[4. Համայնքի ՏԱՊ-ի մշակման, քննարկման և ընդունման ընթացակարգը (գործընթացը) 23](#_Toc502246548)

[1-ին փուլ. ՏԱՊ-ի նախագծի մշակման նախապատրաստական աշխատանքներ 25](#_Toc502246549)

[2-րդ փուլ. ՏԱՊ-ի նախագծի կազմում 25](#_Toc502246550)

[3-րդ փուլ. ՏԱՊ-ի նախագծի քննարկումներ, լրամշակում և ներկայացում համայնքի ավագանուն 27](#_Toc502246551)

[4-րդ փուլ. Համայնքի ավագանու կողմից ՏԱՊ-ի նախագծի քննարկում և ընդունում 27](#_Toc502246552)

[5. Համայնքի ՏԱՊ-ի իրականացումը, մոնիթորինգը և գնահատումը, հաշվետվությունների կազմումը, քննարկումը և ընդունումը 28](#_Toc502246553)

[ՏԱՊ-ի իրականացումը 28](#_Toc502246554)

[ՏԱՊ-ի մոնիթորինգը և գնահատումը 28](#_Toc502246555)

[ՏԱՊ-ի իրականացման հաշվետվությունների կազմումը, քննարկումը և ընդունումը 29](#_Toc502246556)

[6. Համայնքի ՏԱՊ-ում փոփոխություններ և լրացումներ կատարելը 30](#_Toc502246557)

[Եզրափակում 31](#_Toc502246558)

[Հավելված 1. Համայնքի պարտադիր խնդիրների և համայնքի ղեկավարի լիազորությունների բնագավառների (ոլորտների) համապատասխանությունը 32](#_Toc502246559)

[Հավելված 2. Համայնքի ղեկավարի լիազորությունների բնագավառների և համայնքի բյուջեի՝ ըստ գործառական դասակարգման ծախսերի բաժինների համապատասխանությունը 35](#_Toc502246560)

[Հավելված 3. ՀՏԶՀ-ի կողմից իրականացվող ծրագրի արտացոլումը ՏԱՊ-ում 37](#_Toc502246561)

[Հավելված 4. Օրինակ՝ ծառայություններ մատուցելու բնագավառում ՏԻՄ-երի կարողությունների զարգացման 39](#_Toc502246562)

[Հավելված 5. Համայնքի ՏԱՊ-ում ներառված ծրագրերի Տրամաբանական հենքի օրինակներ՝ «Կրթություն» և «Շրջակա միջավայրի պահպանություն» ոլորտներում 41](#_Toc502246563)

[Հավելված 6. Համայնքի տնտեսական զարգացմանն ուղղված ծրագրերի և նախաձեռնությունների մոնիթորինգ և գնահատում 45](#_Toc502246564)

[Հավելված 7. Համայնքի ՏԱՊ-ում ներառված ծրագրի իրականացման մոնիթորինգի վերաբերյալ օրինակ՝ «Շրջակա միջավայրի պահպանություն» ոլորտում 47](#_Toc502246565)

[Հավելված 8. Համայնքի ՏԱՊ-ի մշակման օրինակելի ձև 50](#_Toc502246566)

# Համառոտագիր

Սույն «Մեթոդական ուղեցույցի» մշակման նպատակն է՝ համայնքի ավագանու կողմից հաստատված ՀՀԶԾ-ի հիման վրա պատշաճ մակարդակով մշակել և կառավարել գալիք տարիների ՏԱՊ-երը` ապահովելով ՀՀԶԾ-ում սահմանված համայնքի տեսլականի, ռազմավարության, ոլորտային նպատակների և ծրագրերի իրագործումը:

**Ներածությունում** ներկայացվում են սույն «Մեթոդական ուղեցույցի» մշակման նախադրյալները և խնդիրները։

**1-ին բաժնում** տրվում է ՏԱՊ-ի սահմանումը՝ դիտարկելով այն որպես տեղական ժողովրդավարության զարգացման, ՏԻ-անը բնակիչների մասնակցության, համայնքի ծրագրային և ֆինանսական կառավարման, ինչպես նաև համայնքն արտաքին աշխարհին ներկայացնելու հանրային կառավարման ստորին՝ համայնքային մակարդակում գործող, համայնքի օրենքով սահմանված պարտադիր խնդիրների, ՏԻՄ-երի կանոնադրական նպատակների ու խնդիրների լուծման կարևորագույն ծրագրային փաստաթուղթ։

**2-րդ բաժնում** բերվում են ՏԱՊ-ի մշակման օրենսդրական, ծրագրային և մեթոդաբանական հիմքերը՝ ներկայացնելով պետական, տարածքային և տեղական մակարդակներում ընդունված համապատասխան ՀՀ օրենքները, ՀՀ ԱԺ, կառավարության, համայնքի ավագանու որոշումներով ընդունված երկարաժամկետ ու միջնաժամկետ ռազմավարությունների ու զարգացման ծրագրերի, դրանց մշակման համապատասխան մեթոդաբանական փաստաթղթերի և այլնի ցանկերը։ Այստեղ են զետեղված նաև ՏԱՊ-ի մշակման համար անհրաժեշտ տեղեկատվական աղբյուրները, ՏԱՊ-ի և ՀՀԶԾ-ի, տարեկան բյուջեի ու համայնքապետարանի կապերին առնչվող հարցերը:

**3-րդ բաժնում** սահմանվում է ՏԱՊ-ի կառուցվածքը։ Առանձին-առանձին ներկայացվում են ՏԱՊ-ի կառուցվածքային բաժինների բովանդակությանն առնչվող հարցերը։

Այս բաժնում բերվում է ՏԱՊ-ում ներառված ոլորտային ծրագրի Տրամաբանական հենքը՝ ըստ համայնքի ղեկավարի լիազորությունների բնագավառների, որի կիրառմամբ իրար են կապվում ծրագրի իրականացման համար ներդրվող ռեսուրսները, միջոցառումները (գործողությունները), միջանկյալ արդյունքները, նպատակը, վերջնական արդյունքը և համայնքի տեսլականը:

Այս բաժնում բերվում են նաև ոլորտային ծրագրերի Տրամաբանական հենքում զետեղվող տեղեկատվության ներկայացման, համայնքային գույքի կառավարման տարեկան ծրագրի, ՏԱՊ-ի ֆինանսավորման պլանի և ՏԱՊ-ի մոնիթորինգի ու գնահատման պլանի օրինակելի ձևանմուշները, ինչպես նաև համայնքի ՏԱՊ-ի մշակման օրինակելի ձևը։

**4-րդ բաժնում** ներկայացվում է ՏԱՊ-ի մշակման, քննարկման և ընդունման ընթացակարգը (գործընթացը), որը պայմանականորեն բաժանվում է չորս հիմնական փուլերի:

Այս բաժնում բավարար մանրամասնությամբ նկարագրվում են ՏԱՊ-ի մշակման, քննարկման և ընդունման ընթացակարգի բոլոր փուլերի պատասխանատուները և այլ դերակատարները՝ իրենց գործառույթներով, նրանց կողմից կատարվող գործողություններն ու աշխատանքները, գործադրվող կառուցակարգերն ու գործիքները։

**5-րդ բաժնում** ներկայացվում են ՏԱՊ-ի իրականացման, մոնիթորինգի և գնահատման, հաշվետվությունների կազմման, քննարկման և ընդունման ընթացակարգային և կառուցակարգային հարցերը։ Առաջարկվում է ՏԱՊ-ի իրականացման վերաբերյալ հաշվետվության կառուցվածքը: Յուրաքանչյուր համայնք ազատ է՝ հաշվետվությունում ներառելու Հավելվածներ՝ ըստ համայնքի առանձնահատկությունների և նպատակահարմարության:

**6-րդ բաժնում** ներկայացվում են ՏԱՊ-ում փոփոխություններ և (կամ) լրացումներ կատարելու վերաբերյալ իրավասու մարմիններից առաջարկությունների ստացման, ներկայացման, քննարկման և հաստատման ընթացակարգային հարցերը։

**Եզրափակում բաժնում** ներկայացվում են հիմնական եզրակացություններ համայնքի ՏԱՊ-ի մշակման և կառավարման հարցերի վերաբերյալ, մասնավորապես՝ կապված բազմաբնակավայր համայնքի ՏԱՊ-ի մշակման և կառավարման առանձնահատկությունների հետ։

**Հավելված 1-ում** սահմանվում է համայնքի պարտադիր խնդիրների և համայնքի ղեկավարի լիազորությունների բնագավառների (ոլորտների) համապատասխանությունը։

**Հավելված 2-ում** սահմանվում էհամայնքի ղեկավարի՝ օրենքով սահմանված լիազորությունների բնագավառների և համայնքի բյուջեի՝ ըստ գործառական դասակարգման ծախսերի բաժինների համապատասխանությունը։

**Հավելված 3-ում** ներկայացվում է ՀՏԶՀ-ի կողմից իրականացվող ծրագրի արտացոլումը ՏԱՊ-ում։

**Հավելված 4-ում** բերվում է օրինակ ծառայություններ մատուցելու բնագավառում ՏԻՄ-երի կարողությունների զարգացման վերաբերյալ։

**Հավելված 5-ում** ներկայացվում են ՏԱՊ-ի ոլորտային ծրագրերի Տրամաբանական հենքի լրացված օրինակներ՝ «Կրթություն» և «Շրջակա միջավայրի պահպանություն» ոլորտներում։

**Հավելված 6-ում** բերվում է համայնքի տնտեսական զարգացմանն ուղղված ծրագրերի և նախաձեռնությունների մոնիթորինգի և գնահատման հարցաշարի օրինակ։

**Հավելված 7-ում** ներկայացվում է ՏԱՊ-ում ներառված ոլորտային ծրագրի իրականացման մոնիթորինգի վերաբերյալ լրացված օրինակ՝ «Շրջակա միջավայրի պահպանություն» ոլորտում։

**Հավելված 8-ում** բերվում է համայնքի ՏԱՊ-ի մշակման օրինակելի ձևը՝ լրացման համապատասխան մեթոդական ցուցումներով։

# Ներածություն

Սույն աշխատությունը մշակվել է՝ հաշվի առնելով Հայաստանի Հանրապետությունում համայնքային մակարդակում պլանավորման, ՏԻՄ-երի գործունեության արդյունավետության, կատարողականի որակի և հաշվետվողականության գործառույթները կատարելագործելու արդիականությունը: «Տեղական ինքնակառավարման մասին» ՀՀ նոր խմբագրված օրենքը, ՀՀ վարչատարածքային բարեփոխումները, ինչպես նաև կառավարման այս մակարդակում գերակայությունների սահմանման, պլանավորման, կատարողականի մոնիթորինգի և գնահատման հարցերին նոր և արդյունավետ մոտեցումները դիտելով առանցքային՝ սույն աշխատությամբ առաջարկվում է վերը նշված հարցերը լուծելու գործիք, որը կոչվում է «Համայնքի տարեկան աշխատանքային պլան (ՏԱՊ)»:

# Համայնքի ՏԱՊ-ի սահմանումը և մշակման նպատակները

ՀՀ համայնքները դժվարությունների են հանդիպում իրենց տարեկան աշխատանքները պլանավորելու, ծրագրերը մշակելու և ձևակերպելու, վերջիններիս և բյուջեի միջև հստակ կապ ապահովելու բնագավառներում: Գործող պլանավորման մեթոդաբանությունները թույլ չեն տալիս տարեկան կտրվածքով կազմակերպելու անհրաժեշտ աշխատանքները, մինչդեռ ՀՀ օրենսդրությամբ սահմանված հնգամյա զարգացման ծրագրերը առավելապես մնում են արհեստականորեն բարդացված, ծավալուն և ամենօրյա աշխատանքներում ոչ արդյունավետ և ոչ կիրառելի:

Տարեկան պլանավորումը հնարավորություն է տալիս ի մի բերել տարբեր աղբյուրներից (համայնքի և պետական բյուջեներ, սփյուռք, դոնոր, միջազգային, հասարակական կազմակերպություններ, ձեռներեց, բարերար, միջհամայնքային ծրագրեր և այլն) ֆինանսավորվող ծրագրերն ու միջոցառումները: Ի լրումն, ՏԱՊ-ը թույլ է տալիս գործադրել պլանավորված, իրականացված և չիրականացված ծրագրերի ու միջոցառումների մոնիթորինգ և գնահատում: Վերջինիս նպատակն է հաջորդ հաշվետու ժամանակահատվածի համար կայացվող որոշումների որակի բարելավումը և պլանավորման գործընթացի արդյունավետության բարձրացումը՝ համայնքի իրական կյանքի հետ կապն ապահովելու և ամրապնդելու միջոցով:

**ՏԱՊ-ը** տեղական ժողովրդավարության զարգացման, ՏԻ-անը բնակիչների մասնակցության, համայնքի ծրագրային և ֆինանսական կառավարման, ինչպես նաև համայնքը արտաքին աշխարհին ներկայացնելու հանրային կառավարման ստորին՝ համայնքային մակարդակում գործող հիմնական ծրագրային փաստաթուղթն է։ Համայնքի զարգացմանն ուղղված ծրագրերը և միջոցառումները, դրանց իրականացման համար նախատեսված ներդրումային (մարդկային, ֆինանսական, գույքային և տեխնիկական) ռեսուրսները ճշգրտվում և պլանավորվում են ՏԱՊ-ում արտացոլված նպատակների, խնդիրների, մուտքային և ելքային ստույգ հաշվարկների ու արդյունքային ցուցանիշների, ինչպես նաև մոնիթորինգի և գնահատման համակարգի թելադրանքով։

Այս փաստաթուղթը գործադրվում է բազմաթիվ երկրներում[[1]](#footnote-1) (Մեծ Բրիտանիա, Բելգիա, Դանիա, Հոլանդիա, Շվեդիա, Էստոնիա և այլն) և ծառայում է որպես համայնքի՝ օրենքով սահմանված պարտադիր խնդիրների, ՏԻՄ-երի կանոնադրական խնդիրների լուծման կարևորագույն գործիք։ Այստեղ ի մի են բերվում տարեկան կտրվածքով ՏԻՄ-երի անելիքները, ծրագրերը և միջոցառումները, որոնք բխում են երկարաժամկետ ռազմավարական նպատակներից, և դրանք իրականացվելով՝ ճշգրտումներ ու հստակություն են մտցնում վերջիններում։

## Ի՞նչ է ՏԱՊ-ը

ՏԱՊ-ը համայնքում առկա ֆինանսական, վարչական, մարդկային և սոցիալական ռեսուրսները կամ կապիտալները կառավարելու գործիք է:

ՏԱՊ-ը համայնքի այն փաստաթուղթն է, ուր հստակորեն ներկայացվում են դրա սոցիալական, տնտեսական, մարդկային, բնական և այլ ռեսուրսների ներդրման միջոցով համայնքի զարգացմանն ուղղված՝ տվյալ տարվա համար ՏԻՄ-երի ծրագրերը և միջոցառումները:

ՏԱՊ-ը այն գործիքն է, որը թույլ է տալիս հիմնավորված, փաստարկված (արդյունքային ցուցանիշների միջոցով) կերպով գնահատել ՏԻՄ-երի և համայնքում գործող այլ կազմակերպությունների կողմից իրականացված ծրագրերի արդյունավետությունը մեկ տարվա ընթացքում՝ հիմք ստեղծելով ՀՀԶԾ ճշգրտման և հաջորդ տարիների պլանավորման և բյուջետավարման համար:

ՏԱՊ-ը մի փաստաթուղթ է, որի գործադրմամբ ՏԻՄ-երի գործունեությամբ հետաքրքրվող հանրությունը կարող է տեսնել ու հասկանալ տվյալ տարվա ընթացքում կատարված, հաջողված, ձախողված, վերանայված, հաջորդ կամ ավելի հեռու հաշվետու ժամանակահատված փոխադրված ծրագրերը և միջոցառումները, ինչպես նաև ձախողման, հետաձգման կամ վերանայման պատճառներն ու ՏԻՄ-երի մեկնաբանությունները:

ՏԱՊ-ը ՏԻ-ան կայացման, համայնքը՝ որպես ինքնակառավարվող օղակ ընկալելու ազդեցիկ գործիք է, քանի որ հնարավորություն է տալիս համախմբել տվյալ համայնքում գործող զանազան դերակատարների կողմից ծրագրված կամ ծրագրվող ռեսուրսներն ու գործողությունները և միատեղել դրանք համայնքի ավելի երկարաժամկետ զարգացման հեռանկարի ներքո:

ՏԱՊ-ը այն փաստաթուղթն է, որը, ճիշտ կազմված լինելու պարագայում, կարող է հետաքրքրել համայնքում պոտենցիալ ներդրողներին՝ իրենց մասնակցությունը բերելու և նպաստելու համայնքի սոցիալ-տնտեսական (հետևապես նաև՝ կայուն) զարգացմանը:

ՏԱՊ-ը՝ լինելով վարչարարական գործիք, նաև ՏԻՄ-երի և համայնքային կազմակերպությունների կարողությունների զարգացմանը նպաստող փաստաթուղթ է, քանի որ, ոլորտային և տարածքային զարգացման նպատակներ սահմանելով, այն նաև բացահայտում է կարողությունների ու հմտությունների պակասն ու բացերը, որոնք կարող են հատուկ լինել ինչպես ՏԻՄ-երին ու համայնքային կազմակերպություններին, այնպես էլ համայնքում գործող բոլոր այլ դերակատարներին:

ՏԱՊ-ի անբաժանելի մասն է կազմում ՄԳՊ-ն, որը կոչված է հսկելու ՏԱՊ-ում ներառված ծրագրերի և միջոցառումների իրականացման համար ներդրվող ռեսուրսների, պատասխանատուների, ժամկետների և արդյունքների ստացման պատշաճ կառավարումը:

Վերջապես, ՏԱՊ-ը տվյալ համայնքով հետաքրքրված տարատեսակ հանրությանը ներկայանալու գործիք է, լինեն դրանք պետական կառավարման մարմիններ, ներդրողներ, զբոսաշրջիկներ, տեխնիկական և այլ աջակցություն ցուցաբերողներ, այլ համայնքներ և այլն, որոնք կարող են շահագրգիռ լինել՝ համագործակցելու տվյալ համայնքի հետ:

## ՏԱՊ-ի մշակման նպատակները

ՏԱՊ-ը մշակվում և գործադրվում է հետևյալ հիմնական նպատակներով՝

* համակարգելու ՏԻՄ-երի տվյալ տարվա անելիքները, այդ թվում՝ սահմանելու համայնքի սոցիալ-տնտեսական զարգացման գերակայություններն ու առաջնահերթությունները, հաշվառելու և գնահատելու համայնքի ներքին ռեսուրսները, համայնքում ներդրվող արտաքին ռեսուրսները, դրանց հիման վրա հաշվարկելու համայնքի համախառն ռեսուրսները և բացահայտելու ծախսերի կատարման պակասուրդը (դեֆիցիտը),
* սահմանելու ֆինանսական միջոցներով դեռևս չապահովված ծրագրերի և միջոցառումների իրականացման համար անհրաժեշտ ֆինանսական միջոցների հայթայթման ռազմավարությունը, նախանշելու այն միջոցառումները, որոնք անհրաժեշտ են համայնքում լրացուցիչ միջոցներ ներգրավելու համար՝ համագործակցելով պետական, միջազգային, հանրային և մասնավոր գործընկերների հետ,
* համախմբելու համայնքում տվյալ տարվա համար նախատեսվող բոլոր ծրագրերը և միջոցառումները ՀՀԶԾ-ով սահմանված՝ համայնքի տեսլականի և ոլորտային հիմնական նպատակների իրականացման շուրջ,
* շաղկապելու նախատեսվող ծրագրերը և միջոցառումները դրանց իրականացման արդյունքների հետ՝ կիրառելով ՀՀԶԾ-ի ոլորտային ծրագրի «Տրամաբանական հենքը»,
* որոշակիացնելու նախատեսվող ծրագրերի և միջոցառումների իրականացման ֆինանսական աղբյուրները և միջոցները, պատասխանատուները և ժամկետները,
* մշակելու և օգտագործելու տվյալ տարվա ՏԱՊ-ի իրականացման ՄԳՊ-ը։

# Համայնքի ՏԱՊ-ի մշակման հիմքերը

## ՏԱՊ-ի մշակման օրենսդրական, ծրագրային և մեթոդական հիմքերը

***Օրենսդրական հիմնական հիմքերն են՝***

* «Տեղական ինքնակառավարման մասին» ՀՀ օրենքը,
* «Հայաստանի Հանրապետության բյուջետային համակարգի մասին» ՀՀ օրենքը,
* Տարածքային զարգացման հայեցակարգը (հաստատված ՀՀ կառավարության 2011թ․ հունիսի 30-ի նիստի N 25 արձանագրային որոշմամբ)։

***Ծրագրային հիմնական հիմքերն են՝***

1. **Պետական (այդ թվում՝ մարզային) ռազմավարությունները և զարգացման ծրագրերը.**

* ՀՀ 2014-2025թթ․ հեռանկարային զարգացման ռազմավարական ծրագիրը (հաստատված ՀՀ կառավարության 2014թ․ մարտի 27-ի N 442-Ն որոշմամբ),
* ՀՀ կառավարության ծրագիրը (2017-2022 թվականների համար, հավանություն տրված ՀՀ ԱԺ 2017թ․ հունիսի 22-ի ԱԺՈ-002-Ն որոշմամբ)[[2]](#footnote-2),
* ՀՀ 2018-2020 թվականների ՄԺԾԾ-ն,
* ՀՀ 2018 թվականի պետական բյուջեն,
* ՀՀ մարզերի 2017-2025 թվականների զարգացման ռազմավարությունները (հավանություն տրված ՀՀ կառավարության 2017թ․հուլիսի 6-ի նիստի N 29 արձանագրային որոշմամբ),
* ՀՀ մարզերի \_\_\_\_\_\_\_\_\_ թվականների սոցիալ-տնտեսական զարգացման ծրագրերը,
* ՀՀ մարզերի \_\_\_\_\_\_\_\_\_ թվականների սոցիալ-տնտեսական զարգացման ծրագրերի իրականացման \_\_\_\_ թվականի Տարեկան աշխատանքային պլանները։

1. **Համայնքային զարգացման ծրագրեր.**

* Համայնքի 2017-2021 թվականների հնգամյա զարգացման ծրագիրը (հաստատված համայնքի ավագանու \_\_\_\_\_\_\_\_\_\_\_\_ -ի N \_\_\_\_-Ն որոշմամբ)։

Համայնքի ՏԱՊ-ի պատշաճ մակարդակով մշակման և կառավարման համար կարող են օգտակար լինել նաև հանրային հատվածի պլանավորման և բյուջետավորման բնագավառում Հայաստանում մշակված և գործողության մեջ դրված բազմաթիվ մեթոդաբանական փաստաթղթեր (ռազմավարություններ, հայեցակարգեր, մեթոդաբանություններ, ուղեցույցներ, մեթոդական ցուցումներ և այլն), որոնցից մի մասն ունեն իրավական ակտի կարգավիճակ և կատարման պարտադիր բնույթ, իսկ մյուս մասը մշակված և շրջանառության մեջ է դրված հիմնականում միջազգային կազմակերպությունների խորհրդատվական և ֆինանսական աջակցությամբ (ՀՀ ՏԿԶՆ-ի համաձայնությամբ) և ունի խորհրդատվական բնույթ։ Այդպիսի մեթոդաբանական հիմքերի ոչ լրիվ ցանկը բերվում է ստորև Ներդիր 1-ում։

**Ներդիր 1. Համայնքի ՏԱՊ-ի մշակման մեթոդաբանական հիմքերը**

* Մեթոդաբանություն՝ ՀՀ մարզային զարգացման ծրագրերի մշակման և իրականացման (հաստատված ՀՀ կառավարության 2008թ․ սեպտեմբերի 18-ի N 38-Ա որոշմամբ),
* Ռազմավարություն՝ ՀՀ 2016-2025 թվականների տարածքային զարգացման (հաստատված ՀՀ կառավարության 2016թ․ հուլիսի 29-ի նիստի N 29 արձանագրային որոշմամբ),
* Մեթոդաբանություն՝ համայնքի քառամյա զարգացման ծրագրի մշակման և կառավարման (առաջին խմբագրությամբ) (մշակված 2014 թվականին ՀՖՄ-ի կողմից՝ Վորլդ Վիժն կազմակերպության աջակցությամբ),
* Մեթոդաբանություն՝ համայնքի հնգամյա զարգացման ծրագրի մշակման և կառավարման (երկրորդ խմբագրությամբ) (մշակված 2016 թվականին ՀՖՄ-ի կողմից՝ ԳՄՀԸ «Լավ տեղական ինքնակառավարում Հարավային Կովկասում» ծրագրի խորհրդատվական և ֆինանսական աջակցությամբ),
* Ուղեցույց՝ բազմաբնակավայր համայնքում «Համայնքի հնգամյա զարգացման ծրագրի մշակման և կառավարման մեթոդաբանության կիրառման» (երկրորդ խմբագրությամբ) (մշակված 2016 թվականին ՀՖՄ-ի կողմից՝ ԳՄՀԸ ծրագրի խորհրդատվական և ֆինանսական աջակցությամբ),
* Մեթոդական ցուցումներ՝ համայնքի հնգամյա զարգացման ծրագրի մշակման և կառավարման (մշակված 2017 թվականին ՀՀ ՏԿԶՆ-ի կողմից),
* Մեթոդաբանություն՝ ՀՀ տեղական ինքնակառավարման համակարգում արդյունքահեն բյուջետավարման (մշակված 2015 թվականին ՀՖՄ-ի կողմից՝ ԳՄՀԸ ֆինանսական աջակցությամբ), Երևան, 2015,
* Մեթոդաբանություն՝ ՀՀ տեղական ինքնակառավարման համակարգում ծրագրային բյուջետավորման (մշակված 2017 թվականին ՀՖՄ-ի կողմից՝ ԳՄՀԸ ֆինանսական աջակցությամբ),
* Մեթոդական ցուցումներ՝ համայնքների կողմից տրամադրվող ծառայությունները մասնավոր ընկերություններին պատվիրակման (www.mtad.am),
* Մեթոդական ուղեցույց՝ բազմաբնակավայր խոշորացված համայնքում տեղական ինքնակառավարման մարմինների և աշխատակազմերի գործունեության կազմակերպման (մշակված 2017 թվականին ՀՀ ՏԿԶՆ-ի կողմից),
* Ուղեցույց՝ տնտեսության զարգացումը համայնքներում (մշակված 2017 թվականին Վարազդատ Կարապետյանի կողմից՝ ԳՄՀԸ «Համայնքների տնտեսական զարգացման ձեռնարկի մշակում» ենթածրագրի շրջանակներում)։

## ՏԱՊ-ի մշակման տեղեկատվության աղբյուրները

Որակյալ և համապարփակ ՏԱՊ մշակելը ենթադրում է հուսալի և հավաստի տեղեկատվություն: Ստորև բերվում է տեղեկատվության այն աղբյուրների ցանկը, որոնք տիրապետում են ՏԱՊ-ի մշակման համար անհրաժեշտ տեղեկատվությանը, մինչդեռ ՏԻՄ-երը պետք է ստեղծեն արդյունավետ համագործակցության կառուցակարգեր՝ համապատասխան կազմակերպությունների հետ տեղեկատվական հոսքերը կառավարելու համար: Համայնքի տարածքում իրականացվող ծրագրերի և միջոցառումների մասին տեղեկատվությունը ՏԱՊ-ում ներառելը մեծապես նպաստում է ՏԱՊ-ի ամբողջականությանը՝ առկա ռեսուրսներն արդյունավետ կառավարելու և, ի վերջո՝ արդյունավետ ՏԻ ապահովելու տեսանկյունից: Դրանցից են՝

* ԱՎԾ-ի կողմից պարբերաբար հրապարակվող վիճակագրական տեղեկատվությունը.
* Համայնքի ռազմավարական և միջնաժամկետ զարգացման ծրագրերը, այդ թվում՝ հնգամյա զարգացման ծրագիրը, «քույր-քաղաքներ» կամ համագործակցության նմանատիպ պայմանավորվածությունները, մասնավոր ներդրողների ծրագրերը և այլն.
* ՀՀ ՏԿԶՆ-ում և մարզպետարաններում պարբերաբար թարմացվող, տվյալ համայնքին վերաբերող տեղեկատվությունը: Որպես ՏԻ բնագավառի պետական լիազոր մարմին, ՏԿԶՆ-ն կարող է մարզպետարանների միջոցով ժամանակին ստույգ տեղեկատվություն տրամադրել ՏԻՄ-երին տվյալ համայնքի տարածքում պլանավորվող պետական ու ոչ-պետական ծրագրերի և միջոցառումների մասին: Գաղտնիք չէ, որ հատկապես միջազգային կազմակերպություններն իրենց ծրագրերի մասին ի սկզբանե տեղեկություններ են տալիս պետական լիազոր մարմնին: ՏԿԶՆ-ին առաջարկվում է այս տեղեկությունները որոշակի պարբերականությամբ ու կանոնակարգված կերպով տրամադրել համայնքներին.
* Դոնոր կազմակերպությունների ծրագրերը, որոնք նախատեսվում է իրականացնել տվյալ համայնքում.
* Պետական կառավարման մարմինների կողմից համակարգվող կամ ուղղորդվող ծրագրերը (օրինակ՝ Գյուղատնտեսության զարգացման հիմնադրամի, Զբոսաշրջության զարգացման հիմնադրամի, ՀՏԶՀ-ի, ՀԲԸՄ-ի, ՀՕՖ-ի և այլնի միջոցով).
* Համայնքում գործել ծրագրող ոչ-կառավարական հատվածի կազմակերպությունների (օրինակ՝ միջազգային և տեղական ՀԿ-ներ, հիմնադրամներ և այլն) գործունեության մասին տեղեկատվություն: Սրանք հատկապես գործում են ինստիտուցիոնալ կարողությունների հզորացման, «հանրային-մասնավոր-քաղաքացիական հասարակություն» համագործակցության ցանցերի ստեղծման և այլ բնագավառներում: Այս տեղեկատվությունը նույնպես անհրաժեշտ է ներառել ՏԱՊ-ում, քանի որ այն զգալիորեն կարող է նպաստել համայնքում առկա ռեսուրսների օգտագործման արդյունավետության բարձրացմանը (իրավակազմակերպչական կարգավորումների, կարողությունների հզորացման, կադրերի վերապատրաստումների և այլնի մասերով).
* Այլ աղբյուրներ՝ համայնքում գործունեություն ծավալելու մտադրություն ունեցող կազմակերպությունների ու անհատ ներդրողների ծրագրերը:

Ծրագրերի մասին համայնքներին տեղեկությունների տրամադրումը պետք է գտնի արդյունավետ կարգավորման եղանակ: Համայնքները ազատ պետք է լինեն՝ համապատասխան ձևաչափեր ու պայմանավորվածություններ ձեռք բերելու գործընկերների հետ անհրաժեշտ տեղեկատվությունը ստանալու համար: Սա ինքնանպատակ չէ, այլ կառավարման և առկա միջոցների օգտագործման արդյունավետությունը բարձրացնելու, ինչպես նաև բնակչությանը հաշվետու լինելու և ժողովրդավարական կառավարման համակարգը իմաստավորելու և ներդնելու նախադրյալ:

Ստորև բերված Աղյուսակ 1-ը պարզ մի օրինակ է, որը համայնքները կարող են որոշակիորեն հարմարեցնել իրենց իրողություններին՝ հնարավորինս պահպանելով առաջարկվող դաշտերը։

**Աղյուսակ 1. Համայնքում գործունեություն պլանավորող և իրականացնող կազմակերպությունից ակնկալվող տվյալների օրինակելի ձև**

**Համայնքի անվանումը**

|  |  |  |  |  |  |  |
| --- | --- | --- | --- | --- | --- | --- |
| **Կազմակերպության անվանումը** | **Ծրագրի անվանումը** | **Գումարը (հազ. դր.)** | **Գործողության ժամկետը և վայրը\*** | **Շահառուները\*\*** | **Կոնտակտային տվյալները** | **Այլ** |
|  |  |  |  |  |  |  |
|  |  |  |  |  |  |  |

\* Համայնքի կոնկրետ բնակավայրով կամ հատուկ տարածքով սահմանափակվելը:

\*\* Թիվը և սոցիալական խումբը։ Կարող է կատարվել ուղղակի և անուղղակի շահառուների բաժանում։

## ՏԱՊ-ը և ՀՀԶԾ-ն

Հավելված 1-ում վերլուծվում են «Տեղական ինքնակառավարման մասին» ՀՀ օրենքով սահմանված՝ համայնքի պարտադիր խնդիրների և համայնքի ղեկավարի լիազորությունների (գործունեության) բնագավառների համապատասխանության հարցում առկա հիմնախնդիրները՝ նպատակ հետապնդելով, նախ, սահմանելու ՏԻ բնագավառների սպառիչ ցանկը, որտեղ կդասակարգվեն ՀՀԶԾ-ում ներառված բոլոր ոլորտային ծրագրերը և միջոցառումները, այնուհետև, դրանք վերաձևակերպելու որպես բյուջետային ծրագրեր և վերջիններիս իրականացմամբ համայնքի պարտադիր խնդիրները աստիճանական և հետևողական լուծելու համար։

ՀՀԶԾ-ն օրենքով նախատեսված՝ համայնքի զարգացման պլանավորման փաստաթուղթ է: ՀՀ համայնքների ՀՀԶԾ-երի մշակման հիմքում դրված են մեթոդաբանական միևնույն հենքով երկու հիմնական փաստաթղթեր՝ «ՀՀԶԾ-ի մշակման և կառավարման մեթոդաբանությունը (2-րդ խմբագրությամբ)» (այսուհետ՝ «Մեթոդաբանություն») և «ՀՀԶԾ-ի մշակման և կառավարման մեթոդական ցուցումները» (այսուհետ՝ «Մեթոդական ցուցումներ»)[[3]](#footnote-3)։ Այդ երկու փաստաթղթերում էլ շեշտադրվում է, որ ՀՀԶԾ-ի մշակման և իրականացման ընդհանուր պատասխանատուն համայնքի ղեկավարն է, իսկ դրա իրականացման հիմնական գործիքը կամ միջոցը, առաջին հերթին, համայնքի տարեկան բյուջեն է: Հետևաբար, համայնքի ղեկավարը տարեկան բյուջեների նախագծերի մշակման հիմքում պետք է դնի համայնքի բնակչության կենսական շահերը և ՀՀԶԾ-ն, ինչպես նաև համայնքում առկա ռեսուրսները և հնարավորությունները: Ավելին, համայնքների բյուջեների ձևավորման օրենսդրական հիմնական սկզբունքներից մեկը վերաբերում է հենց համայնքի ավագանու կողմից ընդունված ՀՀԶԾ-ի հիման վրա համայնքային նշանակության խնդիրների լուծման համար անհրաժեշտ ֆինանսական միջոցների պլանավորմանը[[4]](#footnote-4): Սա նշանակում է, որ համայնքի յուրաքանչյուր տարվա բյուջեի նախագծի կազմման ծրագրային հիմքը ՀՀԶԾ-ում տվյալ տարվա համար նախատեսված ոլորտային ծրագրերն ու միջոցառումներն են:

Սակայն, ՀՀ համայնքներում հնգամյա պլանավորման և իրականացման փորձը ցույց է տալիս, որ այն մինչև հիմա առավելապես կրել է ձևական բնույթ, քանի որ իրականում ամբողջովին և հստակորեն չի ապահովվել ՀՀԶԾ-ի կապը տարեկան բյուջեի հետ։ Ավելին, ՀՀԶԾ-ի իրականացման մոնիթորինգ, գնահատում, համայնքային քաղաքականության և ռազմավարության վերանայումներ համարյա չեն կատարվել:

Այդ պատճառով, ՏԱՊ-ի մշակման և իրականացման միջոցով նախատեսվում է՝ տարեկան կտրվածքով հետևել ՀՀԶԾ-ում սահմանված ռազմավարական խնդիրների լուծման ընթացքին, բացահայտել ընթացքում նոր առաջացած խնդիրները՝ նաև առաջարկելով դրանց լուծումները, ինչպես նաև բարձրացնել համայնքում առկա բոլոր ռեսուրսների գործադրման արդյունավետության մակարդակը: ՏԱՊ-ը հնարավորություն է տալիս հասկանալի և հիմնավորված կերպով նախանշել տվյալ տարվա ընթացքում իրականացման ենթակա ծրագրերն ու միջոցառումները, որոնց իրականացմամբ կոնկրետ քայլեր կձեռնարկվեն համայնքի տեսլականի և նպատակների իրագործման ուղղությամբ՝ գործադրելով մուտքային, ելքային և վերջնական արդյունքային ցուցանիշների չափելի ու գնահատելի համակարգ:

ՀՀԶԾ-ի հաստատումից հետո, դրա իրականացումը պետք է ապահովվի համայնքի գալիք հինգ տարիների ՏԱՊ-երի և բյուջեների ճիշտ պլանավորման և արդյունավետ կատարման շնորհիվ:

***Բացահայտված խնդիրներ.***

* ՀՀ ՏԻ համակարգում ՀՀԶԾ-ի մշակման և կառավարման համար մշակվել և կիրառություն են գտել մեթոդաբանական երկու փաստաթղթեր. «Մեթոդաբանություն» և «Մեթոդական ցուցումներ»՝ միևնույն մեթոդաբանական հենքով, սակայն դրանցում առկա ՀՀԶԾ-ի կառուցվածքային և ձևանմուշային զգալի տարբերությունները որոշակի բացասական ազդեցություն են թողնում մշակվող ՀՀԶԾ-երի նախագծերի ամբողջականության, որակի, ինչպես նաև դրանց հաստատումից հետո՝ դրանց պատշաճ իրականացման վրա։
* Վերոնշյալ երկու փաստաթղթերի կիրառման դեպքում էլ ամբողջական և մասնակցային ՀՀԶԾ-ի նախագծի մշակումն աշխատատար ու ծախսատար գործընթաց է, իսկ դրա արդյունքում ստացված նախագծի ծավալը՝ բավականին մեծ, որը որոշակիորեն կախված է նաև համայնքի չափից, առկա ռեսուրսներից ու հնարավորություններից, ՀՀԶԾ-ում ներառված ոլորտային ծրագրերի քանակից ու բովանդակությունից, այլ գործոններից։

***Առաջարկվող լուծումներ.***

* Շարունակել փորձագիտական աշխատանքները ՀՀԶԾ-ի մշակման և կառավարման «Մեթոդաբանություն» և «Մեթոդական ցուցումներ» փաստաթղթերի միավորման և մեթոդաբանական մեկ միասնական փաստաթղթի ստացման ուղղությամբ։
* Սույն «Ուղեցույցի» համաձայն, համայնքներում ՏԱՊ-երի համակարգի ներդրումը կարող է նպաստավոր դեր խաղալ առհասարակ համայնքային մակարդակում պլանավորման դերի, ընդունված պլանների՝ տարեկան բյուջեների ծրագրային հիմք ծառայելու, լուծման ենթակա խնդիրների առաջնահերթությունները սահմանելու, ՏԻՄ-երի գործունեության թափանցիկությունը և հաշվետվողականությունը բարձրացնելու համար:
* ՏԱՊ-երի հետևողական մշակումը և կիրառումը կարող է ՀՀԶԾ-երի մշակման և կառավարման ավելի արդյունավետ լուծումներ հուշել՝ դարձնելով դրանք զուտ ռազմավարական կողմնորոշիչ փաստաթղթեր:
* Այս ամենի արդյունքում, ՀՀԶԾ-ն կկրի առավելապես ռազմավարական բնույթ՝ այնտեղ կիրառելով և ներառելով ռազմավարական պլանավորման հիմնադրույթները և մոտեցումները՝ ոլորտային ծրագրերի կառուցվածքային բաղադրիչների մանրամասն նկարագրությունները թողնելով ՏԱՊ-ին։

## ՏԱՊ-ը և տարեկան բյուջեն

Համայնքի նպատակային և արդյունավետ կառավարման համար կարևորագույն խնդիրներից մեկը համայնքի պլանավորման և բյուջետավորման համակարգերի ամբողջական փոխհամաձայնեցման և ներդաշնակության ապահովման հարցն է։ Այդ նպատակով, անհրաժեշտ է ապահովել ՀՀԶԾ-ի իրականացման հիմնական գործիքների՝ ՏԱՊ-ի և տարեկան բյուջեի լիակատար համապատասխանությունը։

Համայնքում բյուջետային գործընթացի կազմակեպումը և տարեկան բյուջեի կառավարման գործառույթների իրականացումը կարգավորվում են օրենքով[[5]](#footnote-5) և ՀՀ ֆինանսների նախարարության կողմից յուրաքանչյուր տարի մշակվող և համայնքներին տրամադրվող՝ պարտադիր և խորհրդատվական բնույթ կրող մեթոդական ցուցումներով և ուղեցույցով, որոնք սահմանում են բյուջետային ծրագրերի ու միջոցառումների մուտքերի ու ելքերի ձևակերպման, դասակարգման, հաշվետվողականության և այլ կանոնները: Պարզ է, որ այս կանոնները պետք է տրամաբանական հստակ կապ ունենան ՏԱՊ-ում ներառվող ոլորտային ծրագրերի ու միջոցառումների դասակարգման և ձևակերպման ձևաչափերի հետ: Մասնավորապես, քանի որ «Տեղական ինքնակառավարման մասին» ՀՀ օրենքով սահմանված՝ համայնքի ղեկավարի լիազորությունների բնագավառները և «ՀՀ բյուջետային համակարգի մասին» ՀՀ օրենքով սահմանված՝ համայնքի բյուջեի ծախսերի ուղղությունները միմյանցից էականորեն տարբերվում են, անհրաժեշտ է որոշակի համապատասխանություն սահմանել նաև դրանց միջև։ Հավելված 2-ում ներկայացվում է այդպիսի համապատասխանության մեր սահմանումը՝ ելնելով համայնքի ղեկավարի լիազորությունների բովանդակությունից և դրանց համապատասխան համայնքի բյուջեի ծախսային ուղղությունների դասակարգումից։

Բնականաբար, սույն «Ուղեցույցը» մշակելիս, հաշվի են առնվել նաև ՀՀ կառավարության ծրագրով նախատեսված՝ բյուջետավորման բնագավառում ընթացող բարեփոխումները, մասնավորապես՝ ԾԲ-ի ներդրումը հանրային (այդ թվում՝ համայնքային) ֆինանսների հատվածում[[6]](#footnote-6): Անկասկած, ժամանակի հետ կբյուրեղանա համայնքային մակարդակում պլանավորման և բյուջետավորման համակարգերի համադրումը, ինչի արդյունքում, մեր կարծիքով, կարելի է ակնկալել ստորև նկարագրված երկու սցենարներից մեկը։

ՏԱՊ-երի հետևողական ներդրման և լիարժեք կյանքի կոչման պարագայում, ՏԱՊ-ում ներառված ծրագրերի ձևաչափերը կարող են իրենց ուղղակի ազդեցությունը թողնել ԾԲ-ի ծրագրային մասում կիրառվող ձևաչափերի վրա։ Իդեալական (ՏԻ մակարդակում ՏԱՊ-ի և ԾԲ-ի ամբողջական ներդրման և կայացման) դեպքում, ՏԱՊ-ում և ԾԲ-ի ծրագրային մասում ներառվող տեղեկատվությունը կարելի է լիովին համատեղել, քննարկել և օրենսդրական մակարդակով որոշում կայացնել երկու սցենարներից մեկի ընտրության վերաբերյալ՝

1. համայնքի ՏԱՊ-ն ու տարեկան բյուջեն միաձուլվում են մեկ փաստաթղթի՝ ԾԲ-ի շրջանակներում,
2. համայնքի ՏԱՊ-ը և տարեկան բյուջեն հանդիսանում են համայնքի ԾԲ-ի բաղկացուցիչ մասերը, սակայն ունենում են առանձին փաստաթղթերի իրավական կարգավիճակ (ինչպես պետական մակարդակում ՀՀ եռամյա ՄԺԾԾ-ն և տարեկան պետական բյուջեն են օրենսդրորեն հանդիսանում ՀՀ պետական ԾԲ-ի բաղկացուցիչ մասերը[[7]](#footnote-7))։

Այս երկու սցենարներն էլ, ընդհանուր առմամբ, համահունչ են ՀՀ կառավարության միջնաժամկետ քաղաքականությանը ՏԻ ֆինանսական կառավարման բնագավառում։

Սակայն, ՏԱՊ-ն անիմաստ կլիներ, եթե միայն արտացոլեր համայնքի բյուջետային ծրագրերը, ծախսերը և դրանց հետ կապված կարգավորումները (բնագավառներ, լիազորություններ, ծախսերի ուղղություններ և այլն): ՏԱՊ-ում պետք է արտացոլված լինեն հնարավորինս բոլոր ծրագրերը, որոնք իրականացվում են համայնքի տարածքում՝ անկախ նրանց ֆինանսավորման ներքին և (կամ) արտաքին աղբյուրներից:

|  |
| --- |
| **Օրինակ (տե՛ս Հավելված 3).** ՀՏԶՀ-ն իր ծրագրային բաղադրիչների շրջանակներում իրականացնում է տնտեսական զարգացման, ենթակառուցվածքային ներդրումների և սոցիալական նշանակության ծրագրեր: Այս ծրագրերն իրականացվում են տարբեր դոնորների (ՀԲ, ԱՄՆ ՄԶԳ, ՇԶՀԳ և այլն), ՀՀ կառավարության և համայնքների համաֆինանսավորմամբ: Այս և նման բոլոր այլ ծրագրերը պետք է պարտադիր արտացոլվեն ՏԱՊ-ում՝ ծախսերի թափանցիկությունն ու արդյունավետությունն ապահովելու համար, կրկնողություններից խուսափելու և ծրագրերի փոխլրացման մոտեցմամբ առաջնորդվելու միջոցով: |

## ՏԱՊ-ը և համայնքապետարանը

ՏԱՊ-երի մշակման և իրականացման հիմնական պատասխանատուները համայնքի աշխատակազմի կառուցվածքային ստորաբաժանումները (բաժինները) կամ համապատասխան մասնագետներն են։

Համայնքի աշխատակազմի ստորաբաժանումների և մասնագետների գործունեությունն ուղղվում է ՏԱՊ-ում ներառված ծրագրերով նախատեսված արդյունքների ձեռքբերմանը՝ մեծ կարևորություն տալով համայնքի բյուջետային միջոցների խնայողաբար և արդյունավետ օգտագործմանը: Դրան կարելի է հասնել համայնքի աշխատակազմի ստորաբաժանումներին և մասնագետներին որոշակի ինքնուրույնություն տալու և համապատասխան պատասխանատվություն ամրագրելու միջոցով: Այդպիսով, ոլորտային ծրագրի ղեկավարն անձնական պատասխանատվություն է կրում տվյալ ծրագրով նախատեսված միջոցառումների կազմակերպման, համակարգման, թիրախային արդյունքների ստացման, հաշվետվությունների պատրաստման և ՏԻՄ-երին ներկայացման համար:

ՏԱՊ-ում ներառված ծրագրերի արդյունավետ իրականացումը պահանջում է յուրաքանչյուր ծրագրով նախատեսված միջոցառումների իրականացման արդյունքային որոշակի ցուցանիշների սահմանում, մոնիթորինգ և գնահատում: Դրանք պետք է ցույց տան, թե արդյո՞ք ճշգրտորեն և սահմանված ժամկետներում են իրագործվում ՏԱՊ-ում ներառված յուրաքանչյուր ծրագրով սահմանված նպատակները և միջոցառումները:

ՏԱՊ-ի մշակման և կառավարման տեսանկյունից, համայնքի աշխատակազմի ինստիտուցիոնալ կարողություններից հատկապես կարևորվում են քաղաքականության, ռեսուրսների և ծրագրերի կառավարումը, որը պահանջում է համապատասխան մասնագիտական կարողություններով օժտված համայնքային ծառայողների և մասնագետների առկայություն: Նման աշխատանք ի զորու են իրականացնել համարժեք որակավորում ու որոշակի աշխատանքային փորձ ունեցող մասնագետ­ները: Այսպիսով, համայնքում ինստիտուցիոնալ համապատասխան կարողությունների առկայու­թյամբ է մեծապես պայմանավորված ՏԱՊ-ի պատշաճ մակարդակով մշակման և արդյունավետ կա­ռա­վարման հաջողությունը: Հետևաբար, համայնքի աշխատակազմի ինստիտուցիոնալ կարողու­թյուն­ների աստիճանական բարձրացմանն ու հզորացմանն ուղղված՝ տվյալ տարվա համար նախա­տես­վող ծրագրերն ու միջոցառումները ևս պետք է կազմեն ՏԱՊ-ի բաղկացուցիչ մասը[[8]](#footnote-8)։

Առհասարակ, անհրաժեշտ է կարողությունների հզորացման, զարգացման, կառավարման համա­կարգերի արդիա­կա­նաց­ման, վերապատրաստումների ուղղությամբ իրականացվող ծրագրերը նե­րա­ռել ՏԱՊ-ի առանձին բաժնում: Սրանք առանձնապես ֆինանսական մեծ ներդրումներ (առնվազն ընթացիկ շրջանում և տեսանելի ապագայում) չեն պահանջում համայնքներից, սակայն դրանց նպատակային, հաս­ցեա­կան և համայնքի ռազմավարական նպատակներից ուղիղ կախվածության մեջ դնելն արդեն իսկ դիտարկվում է որպես համայնքի զարգացման կարևորագույն գրավական[[9]](#footnote-9):

Եվ վերջապես, կարևորելով համայնքի մասնակցային կառավարման և ՏԻ-անը բնակիչների մասնակցության գաղափարները, մտածելակերպը և գործելաոճը ՏԱՊ-ի մշակման և կառավարման գործընթացներում՝ անհրաժեշտ է ապահովել համայնքի բնակիչների, ՔՀՄՀ կազմակերպությունների և խմբերի, այլ շահագրգիռ կողմերի ներգրավվածությունը և ակտիվ մասնակցությունը։ «Տեղական ինքնակառավարման մասին» ՀՀ օրենքը, այդ օրենքով սահմանված՝ ՏԻ-անը բնակիչների մասնակցության կարգերը[[10]](#footnote-10) նախատեսում են համայնքի կառավարման, այդ թվում պլանավորման և բյուջետավորման, գործընթացներում մասնակցության բազմաթիվ ձևերի ու եղանակների կիրառում, որոնք պետք է արդյունավետ օգտագործվեն նաև ՏԱՊ-ի կառավարման գործընթացներում։

***Բացահայտված խնդիրներ.***

* 2015-2016թթ. ընթացքում նոր ձևավորված 18 ԲԲՀ-ների ավագանիների կողմից ընդունված՝ ՀՀԶԾ-երի փաստաթղթերի նախնական ուսումնասիրության արդյունքները ցույց են տվել, որ դրանց որակական ընդհանուր մակարդակը դեռևս հեռու է բավարար համարվելուց, դրանք մեծամասամբ ոչ ամբողջական, թերի են, պարունակում են բազմաթիվ սխալներ ու բացթողումներ (հատկապես՝ ոլորտային ծրագրերի անձնագրերի ձևակերպման, արժեքների հաշվարկման, դրանց ֆինանսավորման, մոնիթորինգի և գնահատման պլանների կազմման, արդյունքային ցուցանիշների հստակ սահմանման, օգտագործման ու գնահատման և այլ մասերով)։
* 18 ԲԲՀ-ների մեծ մասը, ՀՀԶԾ-երը մշակելիս, չի կիրառել օրենքով սահմանված՝ մասնակցային կառավարման կառուցակարգերը և ընթացակարգերը, մասնավորապես, չի կազմակերպել և անցկացրել ՀՀԶԾ-երի հանրային քննարկումներ կամ լսումներ համայնքի կազմում ընդգրկված բոլոր բնակավայրերում։
* Առայժմ թույլ են համայնքների ՏԻՄ-երի, աշխատակազմերի, համայնքային ծառայողների և համայնքային կազմակերպությունների աշխատողների ինստիտուցիոնալ և մասնագիտական կարողությունները համայնքի պլանավորման, բյուջետավորման, ֆինանսական կառավարման և հարակից այլ բնագավառներում։

***Առաջարկվող լուծումներ.***

* 18 ԲԲՀ-ների ՏԱՊ-երը մշակելիս, հաշվի առնել ՀՀԶԾ-երում առկա բացթողումները և թերությունները՝ հնարավորինս վերացնելով դրանք և կատարելով համապատասխան լրամշակումներ արդեն ՏԱՊ-երում։
* ՏԱՊ-երի մասնակցային կառավարման անհրաժեշտության հարցը մշտապես բարձրացնել ինչպես ԲԲՀ-ների ՏԻՄ-երի, այնպես էլ ՀՀ ՏԿԶՆ-ի և մարզպետարանների առջև՝ հետևողական վերահսկողություն իրականացնելու ՀՀ օրենսդրությամբ սահմանված՝ համայնքի մասնակցային կառավարման գործընթացների ապահովման նկատմամբ։
* Մշակել քաղաքականություն և դրան համապատասխան հետևողական աշխատանքներ իրականացնել՝ բարձրացնելու համայնքների աշխատակազմերի և աշխատողների ինստիտուցիոնալ և մասնագիտական կարողությունները պլանավորման և բյուջետավորման բնագավառներում, մասնավորապես, մի շարք ուղղություններով՝
* ՏԱՊ-երում ներառել ՏԻՄ-երի, համայնքային ծառայողների և այլ աշխատողների ուսուցման և վերապատրաստման ծրագրեր՝ ֆինանսավորման տարբեր աղբյուրներով,
* համայնքների աշխատակազմերում ներդնել կառավարման և տեղեկատվական ժամանակակից համակարգեր ու գործիքներ (օրինակ, ՀԿՏՀ-ն և այլն),
* վերանայել, լրամշակել և գործողության մեջ դնել համայնքների աշխատակազմերի կառուցվածքները, կանոնադրությունները, ստորաբաժանումների կանոնադրական գործառույթները, համայնքային ծառայողների պաշտոնների անձնագրերը և այլն,
* ՏԱՊ-ի հետ կապված պարտականություններն ամրագրել համայնքային ծառայողների պաշտոնների անձնագրերում։

# Համայնքի ՏԱՊ-ի կառուցվածքը

Վերլուծելով և համադրելով «Մեթոդաբանությամբ» և «Մեթոդական ցուցումներով» սահմանված՝ ՀՀԶԾ-ի կառուցվածքները[[11]](#footnote-11), համայնքի ՏԱՊ-ի կառուցվածքը սահմանվում է հետևյալ կերպ՝

Ներածություն

1. Համայնքի տեսլականը և ոլորտային նպատակները
2. Համայնքի տվյալ տարվա ծրագրերի ցանկը և տրամաբանական հենքերը (ըստ ոլորտների)
3. Համայնքային գույքի կառավարման տարեկան ծրագիրը
4. Համայնքի ՏԱՊ-ի ֆինանսավորման պլանը
5. Համայնքի ՏԱՊ-ի մոնիթորինգի և գնահատման պլանը

Ստորև ներկայացվում է համայնքի ՏԱՊ-ի կառուցվածքի առանձին բաժինների բովանդակությանն առնչվող հարցերը։

## Համայնքի տեսլականը և ոլորտային նպատակները

Համայնքի տեսլականը (հեռահար նպատակը) ձևակերպված է ՀՀԶԾ-ում և սահմանում է, թե բնակիչները ինչպիսի համայնք են ցանկանում ունենալ 5 տարի հետո և ինչ փոփոխություններ են տեղի ունենալու համայնքում 5 տարիների ընթացքում։ Այլ կերպ ասած, համայնքի տեսլականը ցույց է տալիս համայնքի զարգացման հիմնական ուղղությունները և խթանները։

ՏԱՊ-ի իրականացումը պետք է նպաստի համայնքի կայուն զարգացմանը։ Վերջինիս վերջնական արդյունքները գնահատվում են հետևյալ ցուցանիշներով (ցանկը սպառիչ չէ և կարող է լրացվել ըստ համայնքի առանձնահատկությունների)՝

* Աղքատության շեմից ցածր գտնվող ընտանիքների թվի տեսակարար կշիռը համայնքի ընտանիքների ընդհանուր թվի մեջ (%),
* Համայնքի բյուջեի սեփական եկամուտների տեսակարար կշիռն ընդհանուր եկամուտներում (%),
* Համայնքում հաշվառված բնակիչների ընդհանուր թիվը (մարդ),
* Համայնքում տվյալ տարվա ընթացքում արտաբյուջետային ներդրումների ծավալը (հազ. դրամ),
* Համայնքում գործող ՓՄՁ-ների քանակը և դրանցում աշխատատեղերի թիվը (հատ),
* Այլ ցուցանիշ:

Յուրաքանչյուր ոլորտային նպատակի համար պետք է սահմանվեն ոլորտի զարգացման վրա ազդեցության (վերջնական արդյունքի) ցուցանիշներ՝ իրենց ելակետային և թիրախային արժեքներով։

|  |
| --- |
| **Օրինակ.** Եթե ՀՀԶԾ-ով կամ ՏԱՊ-ով «Գործարար միջավայրի բարելավումը և ձեռնարկատիրության խթանումը» պարտադիր խնդրի լուծման նպատակով համայնքի ղեկավարի ընդհանուր բնույթի լիազորությունների ոլորտային նպատակներից մեկը սահմանվել է՝ «խթանել գործարարությունը համայնքում», ապա որպես դրա վերջնական արդյունքի ցուցանիշ կարելի է սահմանել՝ օրինակ, «համայնքում ձեռնարկատիրական գործունեությամբ զբաղվող սուբյեկտների (ձեռնարկությունների և անհատ ձեռներեցների) թիվը», իսկ դրա ելակետային և թիրախային արժեքները կախված են այդ ոլորտում կոնկրետ համայնքի առկա իրավիճակից (գործազրկություն, ստեղծված աշխատատեղեր և այլն)։ |

Ոլորտային նպատակների համախումբը պետք է ապահովի համայնքի տեսլականի իրականացումը, այսինքն՝ համայնքի կայուն զարգացումը։

Տարբեր համայնքների տեսլականները և ոլորտային նպատակները կարող են ինչ-որ չափով իրար նման լինել, սակայն դրանք անպայմանորեն նաև զգալիորեն կտարբերվեն միմյանցից. այդ տարբերությունները պայմանավորված կլինեն հիմնականում դրանց առանձնահատկություններով՝ մրցակցային առավելությունների, զարգացման հեռանկարների, սոցիալական բեռի և այլնի տիրույթներում (այդ թվում՝ աշխարհագրական, բնակլիմայական, ժողովրդագրական, սոցիալ-տնտեսական ռեսուրսային և ենթակառուցվածքային, ֆինանսատնտեսական և այլն):

## Համայնքի տվյալ տարվա ծրագրերի ցանկը և տրամաբանական հենքերը (ըստ ոլորտների)

ՏԱՊ-ում պետք է ներկայացվեն համայնքի տեսլականին և ոլորտային նպատակներին հասնելու համար տվյալ տարում ըստ ոլորտների նախատեսվող ծրագրերի ցանկը։

Յուրաքանչյուր ոլորտային նպատակին հասնելու համար կարող են իրականացվել մեկ կամ մի քանի ծրագրեր (աղյուսակ 2)։ Այս աղյուսակում ներառվում են այն ծրագրերը, որոնք ապահովված են համապատասխան բյուջետային և (կամ) արտաբյուջետային ֆինանսական միջոցներով:

**Աղյուսակ 2. ՏԱՊ-ում ներառված ծրագրերի ցանկը՝ ըստ համայնքի ղեկավարի լիազորությունների ոլորտների**

|  |  |  |  |
| --- | --- | --- | --- |
| **Հ/հ** | **Ծրագրի անվանումը** | **Ծրագրի արժեքը**  **(հազ. դրամ**) | **ԲԲՀ-ի բնակավայրը\*** |
| **Ոլորտ 1․ Ընդհանուր** | | |  |
| 1. |  |  |  |
| 2. |  |  |  |
| ... |  |  |  |
| n. |  |  |  |
|  | **Ընդամենը** |  |  |
| **…** | | |  |
| **Ոլորտ 17․**  **Տեղական ինքնակառավարմանը բնակիչների մասնակցություն** | | |  |
| **…** | **…** |  |  |
|  | **Ընդհանուրը** |  |  |

\*) «ԲԲՀ-ի բնակավայրը» սյունակը լրացնում են միայն ԲԲՀ-ները

Այս բաժնում անհրաժեշտ է առանձին (աղյուսակ 2-ի ձևաչափով) ներկայացնել նաև այն ծրագրերի ցանկը, որոնք առայժմ ապահովված չեն համապատասխան ֆինանսական միջոցներով: Այդպիսի ծրագրերի ցանկը ևս անհրաժեշտ է ներառել ՏԱՊ-ում, որպեսզի, դրանց ֆինանսավորման նպատակով, համայնքի ՏԻՄ-երի, աշխատակազմի կողմից շարունակվեն լրացուցիչ ֆինանսական միջոցների հայթայթման աշխատանքները՝ դիտարկելով ինչպես ներքին, այնպես էլ արտաքին ֆինանսավորման աղբյուրները:

ԲԲՀ-ի դեպքում, համայնքի ՏԱՊ մշակողներին առաջարկվում է կազմել նաև աղյուսակ 2-ի ձևաչափի նմանությամբ մեկ ուրիշ աղյուսակ, որտեղ ՏԱՊ-ում ներառված ոլորտային ծրագրերը դասավորվում են ըստ ԲԲՀ-ի բնակավայրերի, հետևյալ հերթականությամբ՝

* ընդհանուր ծրագրեր (որոնք ընդհանուր են ԲԲՀ-ի կազմում ընդգրկված բոլոր կամ մի քանի բնակավայրերի համար), և
* ըստ առանձին բնակավայրերի ծրագրեր (որոնք իրականացման ենթակա են ԲԲՀ-ի միայն առանձին բնակավայրերում):

Այդ մոտեցմամբ, ԲԲՀ-ի ՏԱՊ-ը, ի տարբերություն միաբնակավայր համայնքի ՏԱՊ-ի, բացի համայնքի ղեկավարի լիազորությունների ոլորտային բաշխվածությունից, ստանում է նաև տարածքային բաշխվածություն՝ պարզորոշ տեսքով ներկայացնելով նաև ԲԲՀ-ի ընդհանուր և յուրաքանչյուր բնակավայրում իրականացվելիք ծրագրերի ցանկերը:

«Մեթոդական ցուցումներում» բերված է նաև ծրագրի տրամաբանական հենքը, որի կիրառմամբ իրար են կապվում ծրագրի իրականացման համար ներդրվող ռեսուրսները, միջոցառումները (գործողությունները), միջանկյալ արդյունքները, նպատակը, վերջնական արդյունքը և համայնքի տեսլականը (գծապատկեր 1):

**Գծապատկեր 1. Ծրագրի տրամաբանական հենքը**

**Համայնքի**

**տեսլական**

**Նպատակ, վերջնական արդյունք**

**Միջանկյալ արդյունքներ**

**Միջոցառումներ**

**Ներդրված ռեսուրսներ**

ՏԱՊ-ով նախատեսված ծրագրերի տրամաբանական հենքը՝ ըստ համայնքի ղեկավարի լիազորությունների ոլորտների, և այնտեղ զետեղվող տեղեկատվության ներկայացման ձևանմուշը բերված է աղյուսակ 3-ում։ Իսկ Հավելված 5-ում ներկայացվում են ծրագրերի Տրամաբանական հենքի լրացված օրինակներ՝ «Կրթություն» և «Շրջակա միջավայրի պահպանություն» ոլորտներում։

**Աղյուսակ 3. ՏԱՊ-ում ներառված ծրագրերի տրամաբանական հենքերը՝ ըստ համայնքի ղեկավարի լիազորությունների ոլորտների**

|  |  |  |  |  |  |
| --- | --- | --- | --- | --- | --- |
| **Ամփոփ նկարագիր** | **Արդյունքային ցուցանիշներ** | **Տեղեկատվության աղբյուրներ** | **Պատասխա-նատու** | **Ժամկետ** | **Ռիսկեր** |
| **Ոլորտ 1. Ընդհանուր** | | | | | |
| **Ոլորտային նպատակ** | Ոլորտի ազդեցության (վերջնական արդյունքի) ցուցանիշ | Ծրագրերի գնահատման համակարգեր |  |  |  |
| **Ծրագիր 1.** *(նշել ծրագրի անվանումը),*  *(ԲԲՀ-ի դեպքում, նշել նաև այն բնակավայրի անվանումը, որտեղ իրականացվելու է ծրագիրը)* | | | | | |
| **Ծրագրի նպատակ** | Ծրագրի ազդեցության (վերջնական արդյունքի) ցուցանիշ | Ծրագրի գնահատման համակարգ |  |  |  |
| **Միջանկյալ արդյունքներ 1, 2, ...** | Ելքային ցուցանիշներ (քանակ, որակ, ժամկետ) | Տեղեկատվական աղբյուրներ |  |  |  |
| **Միջոցառումներ**  **1, 2, ...** | Մուտքային ցուցանիշներ (ներդրված ռեսուրսներ) | Տեղեկատվական աղբյուրներ |  |  |  |
| **...** | | | | | |
| **Ծրագիր n** *(նշել ծրագրի անվանումը),*  *(ԲԲՀ-ի դեպքում, նշել նաև այն բնակավայրի անվանումը, որտեղ իրականացվելու է ծրագիրը)* | | | | | |
| **…** |  |  |  |  |  |
| … | | | | | |
| **Ոլորտ 17. Տեղական ինքնակառավարմանը բնակիչների մասնակցություն** | | | | | |
| **…** |  |  |  |  |  |

Այս բաժնի ծրագրերի ցանկում և տրամաբանական հենքերում պարտադիր ներառվում են նաև՝

* համայնքում պետության կողմից տվյալ տարվա համար նախատեսվող (շարունակվող) հանրապետական և մարզային ծրագրերը և միջոցառումները[[12]](#footnote-12),
* հարևան համայնքների հետ համատեղ տվյալ տարվա համար նախատեսվող (շարունակվող) միջհամայնքային համագործակցության ծրագրերը և միջոցառումները,
* միջազգային և տեղական դոնոր կազմակերպությունների, արտասահմանյան երկրների համայնքների հետ համագործակցության շրջանակներում նախատեսվող (շարունակվող) ծրագրերը և միջոցառումները,
* համայնքում ՔՀՄՀ սուբյեկտների կողմից նախատեսվող (շարունակվող) ծրագրերը և միջոցառումները[[13]](#footnote-13),
* այլ կազմակերպությունների և անհատների նախաձեռնությամբ համայնքում նախատեսվող (շարունակվող) ծրագրերը և միջոցառումները (սփյուռք, բարերարներ և այլն):

Համայնքը կարող է ՏԱՊ-ում ներառված ծրագրերն իրականացնել համայնքային կազմակերպությունների կամ ՔՀՄՀ սուբյեկտներին դրանց իրականացումը պատվիրակելու միջոցով: Յուրաքանչյուր ծրագրի նկարագրության մեջ պետք է հստակ նշված լինի, թե այն նախատեսվում է իրականացնել համայնքային որևէ կազմակերպության միջոցով, թե՞ պատվիրակվում է ՔՀՄՀ սուբյեկտներին՝ «համայնք – քաղաքացիական հասարակություն» կամ «համայնք - մասնավոր հատված» համագործակցության շրջանակներում:

## Համայնքային գույքի կառավարման տարեկան ծրագիրը

Այս բաժնում ներառվում է համայնքի սեփականություն հանդիսացող գույքի (շենքերի ու շինությունների, հողամասերի, շարժական գույքի, այլ) կառավարման (ըստ գործառույթների՝ համայնքի կողմից օգտագործման, վարձակալության կամ անհատույց օգտագործման տրամադրման, օտարման և այլն) տարեկան ծրագիրը՝ օգտագործելով աղյուսակ 4-ում բերված ձևանմուշը:

**Աղյուսակ 4. Համայնքի սեփականություն համարվող գույքի կառավարման տարեկան ծրագիր**

|  |  |  |  |  |  |  |
| --- | --- | --- | --- | --- | --- | --- |
| **Հ/հ** | **Գույքի միավորի**  **անվանումը** | **Հասցեն կամ ծածկագիրը** | **Զբաղեցրած տարածքը /**  **մակերեսը (մ2)** | **Վիճակի**  **գնահատականը** | **Գույքի կառավարման գործառույթը** | **Այլ**  **բնութագրիչներ** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

## Համայնքի ՏԱՊ-ի ֆինանսավորման պլանը

Այս բաժնում անհրաժեշտ է ներկայացնել, թե ինչ միջոցներով են ֆինանսավորվելու ՏԱՊ-ում ներառված ծրագրերը։ Այդ նպատակով կազմվում է ՏԱՊ-ի ֆինանսավորման պլանը, որի ձևանմուշը բերված է աղյուսակ 5-ում։

**Աղյուսակ 5. ՏԱՊ-ի ֆինանսավորման պլանը՝ ըստ համայնքի ղեկավարի լիազորությունների ոլորտների**

|  |  |  |  |  |  |  |  |
| --- | --- | --- | --- | --- | --- | --- | --- |
| **Հ/հ** | **Ծրագրի անվանումը** | **Ծրագրի արժեքը**  **(հազ. դրամ**) | **Ծրագրի ֆինանսավորման աղբյուրները** | | | | |
| **Համայնքի բյուջե** | **Պետական բյուջե** | **Դոնոր կազմ.-եր** | **Համայնք -ՔՀՄՀ համագործ․** | **Այլ աղբյուրներ** |
| **Ոլորտ 1․ Ընդհանուր** | | | | | | | | |
| 1. |  |  |  |  |  |  |  |
| 2. |  |  |  |  |  |  |  |
| ... |  |  |  |  |  |  |  |
| n. |  |  |  |  |  |  |  |
|  | **Ընդամենը** |  |  |  |  |  |  |
| **…** | | | | | | | | |
| **Ոլորտ 17. Տեղական ինքնակառավարմանը բնակիչների մասնակցություն** | | | | | | | | |
| **…** | **…** |  |  |  |  |  |  |
|  | **Ընդհանուրը** |  |  |  |  |  |  |

## Համայնքի ՏԱՊ-ի մոնիթորինգի և գնահատման համակարգի հիմնական հասկացությունները և պլանը

Համայնքի ՏԱՊ-ում ներառված և իրականացման/ավարտված փուլում գտնվող ծրագրերը պետք է մոնիթորինգի և/կամ գնահատման ենթարկվեն։

Ընդհանուր առմամբ, ցանկացած ծրագրի մոնիթորինգն ու գնահատումն իրականացվում է արդյունքային ցուցանիշների (ինդիկատորների) օգնությամբ, որոնք լայն իմաստով կարող են բաժանվել երկու խմբի՝ միջանկյալ և վերջնական։

**Ծրագրի միջանկյալ արդյունքի ցուցանիշը** չափում է ծրագրի վերջնական արդյունքը պայմանավորող կամ այդ արդյունքին հասնելուն նպաստող գործոնը։

Ծրագրի միջոցառման իրականացման ցուցանիշները լինում են երկու տեսակի՝ մուտքային և ելքային։ Մուտքային ցուցանիշը չափում է միջոցառման իրականացման համար ներդրված բոլոր մարդկային, նյութական և ֆինանսական ռեսուրսները, իսկ ելքային ցուցանիշն արձանագրում է այն բոլոր ապրանքները և ծառայությունները, անմիջական օգուտները, որոնք ուղղակիորեն ձեռք են բերվել, մատուցվել կամ ստեղծվել են այդ ռեսուրսների օգտագործման արդյունքում։

**Ծրագրի վերջնական արդյունքի ցուցանիշը** չափում է իրականացված ծրագրի ազդեցությունը շահառուների (անհատի, մարդկանց խմբի կամ համայնքի ամբողջ բնակչության) բարեկեցության վրա։ Վերջնական արդյունքի ցուցանիշները լինում են երկու տեսակի՝ արդյունքի և ազդեցության։ Արդյունքի ցուցանիշը վերաբերում է հանրային ծառայությունների մատչելիությանը և դրանցից հանրության բավարարվածության աստիճանի չափմանը։ Ազդեցության ցուցանիշը չափում է ծրագրի շահառուների կյանքի, բարեկեցության կարևորագույն որակները, ինչպիսիք են, օրինակ, առողջությունը, անվտանգությունը, գրագիտությունը, աղքատության կամ գործազրկության նվազեցումը և այլն։

Մոնիթորինգի և գնահատման ենթակա ցուցանիշները կարող են լինել ինչպես քանակական, այնպես էլ որակական։ Որպես ծրագրի կամ միջոցառման արդյունքային ցուցանիշների սահմանման չափորոշիչներ, համարվում են համապատասխանությունը, արդյունքը, արդյունավետությունը, ազդեցությունը և կենսունակությունը։

**Ծրագրի մոնիթորինգն** իրականացվում է ծրագրով սահմանված միջոցառումների մուտքային և ելքային ցուցանիշների վերաբերյալ տեղեկություններ հավաքագրելու և այդ ցուցանիշների փաստացի արժեքները թիրախային արժեքների հետ համեմատելու միջոցով։ Այդպես հնարավոր կլինի չափել ծրագրի առաջընթացը, ծրագրի իրականացմամբ պայմանավորված փոփոխությունները, ինչպես նաև գնահատել ծրագրի պատասխանատուի կատարողականը։

ՏԱՊ-ում ներառված ծրագրերի մոնիթորինգի համար անհրաժեշտ է մշակել ՏԱՊ-ի մոնիթորինգի անձնագիր կամ պլան, որը սահմանում է մոնիթորինգի ենթակա ցուցանիշների վերաբերյալ տվյալների հավաքագրման հաճախականությունը, աղբյուրները և մեթոդները։ Մոնիթորինգի ենթակա ցուցանիշների մասին տեղեկությունները կարող են հավաքագրվել կիսամյակային և/կամ տարեկան կտրվածքով։

ՏԱՊ-ի մոնիթորինգի անձնագիրն առաջարկվում է կազմել հետևյալ ձևաչափով՝

* ՀՀԶԾ-ի «Մեթոդաբանության» հավելված 6-ում բերված ձևին համապատասխան, որտեղ ներկայացվում է ՏԱՊ-ում ներառված առանձին ոլորտային ծրագրերի իրականացման արդյունքային ցուցանիշների մոնիթորինգի և գնահատման վերաբերյալ տեղեկատվությունը[[14]](#footnote-14)։ Այդ ձևանմուշն ունի աղյուսակ 6-ում բերված տեսքը՝

**Աղյուսակ 6. ՏԱՊ-ում ներառված ծրագրերի իրականացման արդյունքային ցուցանիշների մոնիթորինգի և գնահատման վերաբերյալ** **տեղեկատվության ներկայացման ձևանմուշը**

|  |  |  |  |  |  |
| --- | --- | --- | --- | --- | --- |
| **Ոլորտ.** | | | | | |
| **Ծրագիր.** | | | | | |
| **Արդյունքային ցուցանիշները** | | **\_\_\_\_\_\_\_ թ., 1-ին կիսամյակ / տարեկան** | | | |
| **Տեսակը** | **Անվանումը** | **Թիրախ. արժեքը** | **Փաստացի արժեքը** | **Շեղումը** | **Մեկնաբանություն** |
| **Մուտքային** |  |  |  |  |  |
| **Ելքային (քանակական)** |  |  |  |  |  |
| **Ելքային (որակական)** |  |  |  |  |  |
| **Ելքային (ժամկետայն.-ան)** |  |  |  |  |  |
| **Վերջնական (միջանկյալ) արդյունքի** |  |  |  |  |  |
| **Ծախսեր,**  **հազ. դրամ** |  |  |  |  |  |

Վերջին ձևը հնարավորություն է տալիս մոնիթորինգի (նաև՝ գնահատման) ենթարկել ՏԱՊ-ում ներառված յուրաքանչյուր ծրագրի իրականացման ցուցանիշները՝ ըստ դրանց տեսակների՝ մուտքային (ներդրված ռեսուրսներ), ելքային (քանակական, որակական, ժամկետայնության) և վերջնական (միջանկյալ) արդյունքի, ինչպես նաև ծրագրի իրականացման համար նախատեսված ծախսերի չափը՝ ներկայացնելով ինչպես ոչ ֆինանսական, այնպես էլ ֆինանսական ցուցանիշների փաստացի արժեքների շեղումները թիրախային արժեքներից և անելով համապատասխան մեկնաբանություններ։

Հավելված 7-ում ներկայացվում է ՏԱՊ-ում ներառված ծրագրի իրականացման մոնիթորինգի վերաբերյալ լրացված մի օրինակ՝ «Շրջակա միջավայրի պահպանություն» ոլորտում (ՀՀ Լոռու մարզի Թումանյան ԲԲՀ-ի օրինակով)։

**Ծրագրի գնահատումն** արդեն իրականացված կամ իրականացվող ոլորտային ծրագրի իրականացման արդյունքների օբյեկտիվ ու պարբերական ուսումնասիրությունը և գնահատումն է։ Ծրագրի գնահատումը հիմնվում է ծրագրի մոնիթորինգի տեղեկատվական բազայի և ձեռքբերված արդյունքների վրա։ Ծրագրի ինչպես մոնիթորինգի, այնպես էլ գնահատման արժանահավատությունն ու մասնակցայնությունը էապես կշահեն, եթե դրանցում ակտիվ ներգրավված լինեն ոչ-կառավարական հատվածի ներկայացուցիչները:

**ՏԱՊ-ի մոնիթորինգի արդյունքների ներկայացումը** հիմնականում նկարագրական բնույթ ունի, այն ձեռնարկվում է՝ հետևելու ՏԱՊ-ում ներառված ծրագրերի իրականացման ընթացքին և ժամանակին ձեռնարկելու կարգավորիչ միջոցառումներ։ ՏԱՊ-ի մոնիթորինգի նպատակը ոլորտային ծրագրերով նախատեսված միջոցառումների իրականացման ժամկետները, որակը և ծավալները դրանց տեխնիկական առաջադրանքների ու նախահաշիվների պահանջներին համապատասխան իրականացնելն է և հընթացս բացահայտված շեղումները վերացնելը կամ, ավելի բարդ դեպքերում՝ ծրագրային փաստաթղթերը վերանայելու և դրանցում փոփոխություններ ու լրացումներ կատարելու վերաբերյալ ՏԻՄ-երին առաջարկություններ ներկայացնելն է։

**ՏԱՊ-ի գնահատումն** առավելապես կենտրոնանում է ոլորտային ծրագրերի իրականացման պատճառահետևանքային կապերի ու ստացված արդյունքների ուսումնասիրման վրա և վերլուծական բնույթ ունի։ Յուրաքանչյուր ծրագրի գնահատման միջոցով փորձ է արվում հասկանալ այդ ծրագրի մոնիթորինգի արդյունքում բացահայտված շեղումները, ուսումնասիրել ծրագրի հաջող կամ անհաջող իրականացման պատճառները, հանգել որոշակի եզրակացությունների, ինչպես նաև առաջարկել ծրագրի իրականացման առավել արդյունավետ այլընտրանքային լուծումներ՝ դասեր քաղելով ապագայի համար։ Գնահատման մեկ այլ կարևոր բաղադրիչ է իրականացված ծրագրի ուղղակի և անուղղակի շահառուների և թիրախային խմբերի բավարարվածության աստիճանին գնահատական տալը։

Համայնքի ՏԱՊ-ի մշակման օրինակելի ձևը բերված է Հավելված 8-ում, որը ներառում է ՏԱՊ-ի կառուցվածքային առանձին բաժինների մշակման համար անհրաժեշտ բոլոր ձևանմուշները՝ լրացման համապատասխան մեթոդական ցուցումներով։


# Համայնքի ՏԱՊ-ի մշակման, քննարկման և ընդունման ընթացակարգը (գործընթացը)

Համայնքի ՏԱՊ-ի մշակման, քննարկման և ընդունման ընթացակարգը համընկնում է ՀՀԶԾ-ի մշակման, քննարկման և հաստատման ընթացակարգի[[15]](#footnote-15) հետ և պայմանականորեն բաժանվում է հետևյալ 4 հիմնական փուլերի՝

1. ՏԱՊ-ի նախագծի մշակման նախապատրաստական աշխատանքներ,
2. ՏԱՊ-ի նախագծի կազմում,
3. ՏԱՊ-ի նախագծի քննարկում, լրամշակում և ներկայացում համայնքի ավագանուն,
4. ՏԱՊ-ի նախագծի քննարկում և ընդունում համայնքի ավագանու կողմից։

Համայնքի ՏԱՊ-ի մշակման, քննարկման և ընդունման ընթացակարգը (գործընթացը) պատկերավոր ձևով ներկայացված է Գծապատկեր 2-ում։

**Գծապատկեր 2. Համայնքի ՏԱՊ-ի մշակման, քննարկման և ընդունման ընթացակարգը (գործընթացը)**

****

## 1-ին փուլ. ՏԱՊ-ի նախագծի մշակման նախապատրաստական աշխատանքներ

Համայնքի ՏԱՊ-ի նախագծի մշակման նախապատրաստական աշխատանքները ներառում են՝

* ՏԱՊ-ի մշակման, քննարկման և հաստատման ժամանակացույցի սահմանում՝ ըստ աշխատանքների կատարման պատասխանատուների և ժամկետների, և հաստատում համայնքի ղեկավարի կողմից[[16]](#footnote-16)։ Այդ ժամանակացույցի օրինակելի ձևն ունի հետևյալ տեսքը.

|  |  |  |
| --- | --- | --- |
| Ժամկետ | Աշխատանքներ | Պատասխանատու(ներ) |
| Շաբաթ 1 |  |  |
| Շաբաթ 2 |  |  |
| ….. |  |  |
| Շաբաթ n |  |  |

* համայնքի ղեկավարի հրահանգավորման (որոշման, կարգադրության կամ հանձնարարականի՝ կցելով հաստատված ժամանակացույցը) հիման վրա՝ համայնքի աշխատակազմի բոլոր ստորաբաժանումների և համայնքային բոլոր կազմակերպությունների ներկայացուցիչների ի պաշտոնե մասնակցություն ՏԱՊ-ի նախագծի մշակման աշխատանքներին,
* համայնքի ղեկավարին կից գործող՝ ՀՀԶԾ-ի և բյուջեի կառավարման գծով ԽՄ-ի, ՀԱԽ-երի (ԲԲՀ-ների դեպքում նաև՝ ԲԱԽ-երի) գործունեության շարունակականության ապահովում ՏԱՊ-ի նախագծի մշակման աշխատանքներում,
* համայնքի ՏԱՊ-ի նախագծի մշակման գործընթացում բնակիչների, ՔՀՄՀ կազմակերպությունների ու խմբերի և շահագրգիռ այլ կողմերի մասնակցությունն ապահովելու նպատակով, համայնքի ղեկավարի կողմից դրա մասին հրավեր-հայտարարության պատրաստում և հրապարակում (նամակ-գրությունների տեսքով, փակցնում համայնքում սահմանված վայրերում հայտարարությունների ցուցատախտակներում, տեղադրում տպագիր զանգվածային լրատվամիջոցներում, համայնքի պաշտոնական համացանցային կայքում, տեղական ռադիոյով, հեռուստատեսությամբ և (կամ) հնարավոր այլ միջոցներով)՝ կցելով իր կողմից հաստատված ժամանակացույցը,
* ՏԱՊ-ի նախագծի մշակման գործընթացի մասնակիցներին և շահագրգռվածություն հանդես բերած կազմակերպություններին, խմբերին և անհատներին համապատասխան մեթոդական նյութերով ապահովում[[17]](#footnote-17)։

## 2-րդ փուլ. ՏԱՊ-ի նախագծի կազմում

Համայնքի ՏԱՊ-ի նախագիծը մշակելիս, անհրաժեշտ է հիմնականում հենվել ՀՀԶԾ-ում առկա տեղեկատվության վրա։ Մասնավորապես, ՀՀԶԾ-ի 1-ին բաժնում նկարագրվում և վերլուծվում է համայնքի իրավիճակն՝ ըստ ՏԻՄ-երի գործունեության ոլորտների, այդ թվում՝ համայնքի ֆինանսական վիճակի վերլուծությունն ու ֆինանսական կանխատեսումներն՝ ըստ գալիք տարիների։ ՏԱՊ-ի նախագիծը կազմելու համար անհրաժեշտ է կատարել հետևյալ գործողությունները՝

1. Համայնքի վերաբերյալ առկա տեղեկատվության ճշգրտումներ և լրացումներ՝ թարմացնելով համայնքի տեղեկատվական շտեմարանների տվյալները։ Այդ հարցում համայնքի աշխատակազմն ու ԽՄ-ն կարող են`

* համագործակցել ՀՀ ԱՎԾ համապատասխան տարածքային ստորաբաժանման, մարզպետարանի համապատասխան ստորաբաժանումների, տեղեկատվության այլ աղբյուրների հետ,
* օգտագործել ՀԿՏՀ-ի տարեկան կտրվածքով թարմացվող տեղեկատվությունը,
* անցկացնել հարցումներ համայնքում իրականացվող ծրագրերի պատասխանատուների շրջանում,
* հաշվի առնել համայնքի աշխատակազմի կառուցվածքային ստորաբաժանումների, համայնքային կազմակերպությունների, ծրագրերի պատասխանատուների, ՀԱԽ-երի և ԲԱԽ-երի կողմից բացահայտված նոր կարիքները և հիմնախնդիրները, որոնք ձևակերպվել և ներկայացվել են աշխատակազմի քարտուղարին և (կամ) ԽՄ-ին։

1. Համայնքի աշխատակազմը, ԽՄ-ն, ՀԱԽ-երը և ԲԱԽ-երը պետք է նաև՝

* դիտարկման ենթարկեն համայնքում առկա սոցիալ-տնտեսական ենթակառուցվածքների ֆիզիկական վիճակը, վերհանեն դրանց պահպանման, շահագործման և նորոգման հետ կապված առաջացած նոր խնդիրները,
* վերլուծեն և գնահատեն համայնքում նոր ստեղծված այն հնարավորությունները, կարողությունները և ռեսուրսները, որոնք կարելի է ուղղել համայնքի ենթակառուցվածքների զարգացման հետ կապված խնդիրների լուծմանը:

1. Համայնքի տեսլականը և ոլորտային հիմնական նպատակները սահմանված են ՀՀԶԾ-ում.

* եթե համայնքի տեսլականը գալիք 5 տարիների համար կարող է առանձնապես փոփոխության չենթարկվել, ապա ոլորտային նպատակների վերանայումն օբյեկտիվ անհրաժեշտություն է,
* այդ նպատակների վերաձևակերպման հետ միաժամանակ, անհրաժեշտ կլինի նաև վերանայել ու վերասահմանել տվյալ ոլորտի արդյունքային առանցքային ցուցանիշները և դրանց թիրախային արժեքները։

Եվ այսպես, համայնքի աշխատակազմն ու ԽՄ-ն կարող են ՏԱՊ-ում նույնությամբ ներառել ՀՀԶԾ-ում սահմանված համայնքի տեսլականն ու ոլորտային նպատակները կամ դրանք փոփոխել՝ ըստ իրավիճակի ու անհրաժեշտության։

1. Համայնքի աշխատակազմն ու ԽՄ-ն՝

* ՏԱՊ-ում նկարագրում են տվյալ տարվա համար ինչպես համայնքի սեփական միջոցների հաշվին, այնպես էլ պետության կողմից նախատեսվող, միջհամայնքային համագործակցության և այլ կազմակերպությունների կողմից նախատեսվող ծրագրերը և միջոցառումները (սույն «Մեթոդական ուղեցույցի» աղյուսակ 5-ում բերված ձևաչափով),
* կատարում են ՏԱՊ-ում ներառվող ծրագրերի վերջնական ընտրությունը՝ հաշվի առնելով դրանց իրականացման առաջնահերթությունն ու հրատապությունը տվյալ տարում, ինչպես նաև համապատասխան ռեսուրսներով (այդ թվում՝ ֆինանսական) ապահովվածությունը,
* անհրաժեշտության դեպքում, ծրագրերի պատասխանատուների հետ քննարկում են ՀՀԶԾ-ում տվյալ տարվա համար նախատեսված ծրագրերը կամ ներկայացված ծրագրային նոր առաջարկ-հայտերը,
* դրանք ամփոփում և ներկայացնում են ԽՄ-ի նիստի քննարկմանը՝ ՏԱՊ-ի նախագծում ներառելու վերաբերյալ եզրակացության հանգելու համար,
* ըստ ՏԻՄ-երի գործունեության ոլորտների, նոր ծրագրերը ձևակերպում են նաև ՀՀԶԾ-ում՝ համաձայն «Մեթոդական ցուցումների» Հավելված 2-ում կամ «Մեթոդաբանության» Հավելված 3-ում տեղադրված օրինակելի ձևաչափերի,
* օգտագործելով սույն «Մեթոդական ուղեցույց»-ով նախատեսված՝ ՏԱՊ-ի նախագծի կազմման օրինակելի ձևանմուշը, կազմում են ՏԱՊ-ի նախագծի նախնական տարբերակը և ներկայացնում համայնքի ղեկավարին՝ դրա հետագա քննարկումները կազմակերպելու, լրամշակելու և համայնքի ավագանու քննարկմանը ներկայացնելու համար:

## 3-րդ փուլ. ՏԱՊ-ի նախագծի քննարկումներ, լրամշակում և ներկայացում համայնքի ավագանուն

Համայնքի ղեկավարը, նախ, կազմակերպում և անցկացնում է ՏԱՊ-ի նախագծի նախնական տարբերակի աշխատանքային քննարկումներ՝ ԽՄ-ի, համայնքի աշխատակազմի բոլոր բաժինների, համայնքային ենթակայության բոլոր կազմակերպությունների ղեկավարների մասնակցությամբ և համայնքի ավագանու անդամների ներգրավմամբ (վերջիններիս համաձայնությամբ): Այդ քննարկումներին համայնքի ղեկավարը ներկայացնում է ՏԱՊ-ի նախագիծը, պատասխանում է քննարկման մասնակիցների կողմից բարձրացված բոլոր հարցերին, առարկություններին և առաջարկություններին: Աշխատանքային քննարկումների արդյունքներով, ԽՄ-ն և համայնքի աշխատակազմը լրամշակում են ՏԱՊ-ի նախագիծը և ներկայացնում համայնքի ղեկավարին:

Այնուհետև, համայնքի ղեկավարը ՏԱՊ-ի նախագիծը դնում է հանրային քննարկումների կամ բաց լսումների և տեղադրում է համայնքի պաշտոնական կայքում` լայնորեն իրազեկելով համայնքի բնակչությանը, համայնքի ՔՀՄՀ ներկայացուցիչներին և այլոց, և նպատակ դնելով նախագծի վերաբերյալ կարծիքների հավաքումը և նախագծի լրամշակումը[[18]](#footnote-18): Հանրային քննարկումների կամ բաց լսումների արդյունքներով, ԽՄ-ն և համայնքի աշխատակազմը լրամշակում են ՏԱՊ-ի նախագիծը, պատրաստում են դրանց վերաբերյալ ավագանուն տրամադրվող տեղեկատվությունը և ներկայացնում համայնքի ղեկավարին:

Համայնքի ղեկավարը ՏԱՊ-ի նախագծի վերջնական տարբերակը և դրան կից փաստաթղթերը, օրենքով սահմանված կարգով, ներկայացնում է համայնքի ավագանու քննարկմանը և ընդունմանը: Ընդ որում, խորհուրդ է տրվում համայնքի գալիք տարվա ՏԱՊ-ի և բյուջեի նախագծերը համայնքի ավագանու քննարկմանը ներկայացնել միասին՝ մեկ փաթեթի շրջանակներում, քանի որ այդ նախագծերի մշակման և կառավարման նպատակներն ու խնդիրները հիմնականում համընկնում են և, հետևաբար, դրանով ավագանու անդամներին հնարավորություն է ընձեռնվում՝ համայնքի գալիք տարվա համար կարևորագույն երկու փաստաթղթերը համատեղ դիտարկելու, համադրելու և դրանց վերաբերյալ ավելի հիմնավորված ու փաստարկված որոշումներ կայացնելու համար։

## 4-րդ փուլ. Համայնքի ավագանու կողմից ՏԱՊ-ի նախագծի քննարկում և ընդունում

ՏԱՊ-ի նախագիծը քննարկվում է, նախ, համայնքի ավագանու համապատասխան մշտական հանձնաժողովում (եթե այն ձևավորված է), այնուհետև՝ ավագանու լիագումար նիստում։ Համայնքի ավագանու նիստում ՏԱՊ-ի քննարկումը կատարվում է նույն կարգով, ինչպես սահմանված է ՀՀԶԾ-ի նախագծի քննարկման և հաստատման ընթացակարգում (տե՛ս «Մեթոդաբանության» հավելված 5):

Համայնքի ավագանու կողմից ընդունվելուց հետո, ՏԱՊ-ը հրապարակվում է, տարածվում է համայնքի կազմում ընդգրկված բոլոր բնակավայրերում և տեղադրվում է համայնքի պաշտոնական համացանցային կայքում: Այն համայնքի բնակիչների համար առավել մատչելի դարձնելու համար կարելի է պատրաստել և հրապարակել հիմնական ցուցանիշներ, վիճակագրական և գրաֆիկական տվյալներ պարունակող տեղեկատուներ ու գրքույկներ: Այս պարտականությունը դրվում է ԽՄ-ի և համայնքի աշխատակազմի վրա։

# Համայնքի ՏԱՊ-ի իրականացումը, մոնիթորինգը և գնահատումը, հաշվետվությունների կազմումը, քննարկումը և ընդունումը

## ՏԱՊ-ի իրականացումը

Ինչպես արդեն նշվել է սույն «Ուղեցույցի» 2-րդ բաժնում, ՏԱՊ-ի իրականացումը սերտորեն կապված է համայնքի բյուջեի մշակման և իրականացման հետ։ Համայնքի տվյալ տարվա բյուջեի նախագծի կազմման ծրագրային հիմքը ՏԱՊ-ում նախատեսված ոլորտային ծրագրերն են: Գործնականում, ՏԱՊ-ի իրականացումը հանգում է համայնքի տվյալ տարվա բյուջեից և այլ աղբյուրներից ֆինանսավորվող բոլոր ծրագրերի` ՏԱՊ-ի հիման վրա պլանավորմանը և կատարմանը:

ՏԱՊ-ի իրականացման ընդհանուր պատասխանատուն նորից համայնքի ղեկավարն է։ ՏԱՊ-ում ներառված ոլորտային ծրագրերի պատասխանատուները համայնքի աշխատակազմի համապատասխան բաժինների կամ համայնքային կազմակերպությունների ղեկավարներն են՝ համայնքի ղեկավարի անմիջական հսկողությամբ։

## ՏԱՊ-ի մոնիթորինգը և գնահատումը

Ինչպես ներկայացված է սույն «Ուղեցույց»-ի 3-րդ բաժնում, ՏԱՊ-ի կառուցվածքում ներառվում է ծրագրերի ՄԳՊ-ը, որի կազմամբ և կիրառմամբ նախատեսվում է, որ համայնքի ղեկավարին կից գործող ՀՀԶԾ-ի/բյուջեի կառավարման գծով ԽՄ-ն և համայնքի աշխատակազմը պետք է կիսամյակը մեկ անգամ մոնիթորինգի ենթարկեն ՏԱՊ-ում ներառված ոլորտային ծրագրերի իրականացման ընթացքը։ Այդ գործընթացն իրականացվում է ծրագրերի կառուցվածքներում (անձնագրերում) արդեն սահմանված միջանկյալ արդյունքային ցուցանիշների վերաբերյալ տվյալները հավաքագրելու, դրանց փաստացի արժեքները հաշվարկելու, ելակետային ու թիրախային արժեքների հետ դրանք համեմատելու և մոնիթորինգի արդյունքների նկարագրությունը համայնքի ղեկավարին ներկայացնելու միջոցով (օգտագործելով աղյուսակ 6-ում բերված՝ տեղեկատվության ներկայացման ձևանմուշը):

ՏԱՊ-ի իրականացման գնահատումը կատարվում է տարին մեկ անգամ ԽՄ-ի և համայնքի աշխատակազմի կողմից՝ հիմնվելով ՏԱՊ-ի կիսամյակային մոնիթորինգների արդյունքների վրա: ՏԱՊ-ում ներառված ծրագրերի միջոցառումներով նախատեսված աշխատանքների կատարման գնահատումը ևս իրականացվում է ծրագրերի միջանկյալ արդյունքների արդեն սահմանված ցուցանիշների գնահատման միջոցով[[19]](#footnote-19):

Կարևոր է, որպեսզի ՏԱՊ-ի մոնիթորինգի և գնահատման աշխատանքներին ներգրավվեն նաև համայնքում գործող ՔՀՄՀ կազմակերպությունները և խմբերը, ակտիվ բնակիչները և շահագրգիռ այլ կողմերը, որոնց անմիջական մասնակցությունն այդ գործընթացին կարող է մեծապես նպաստել կատարվող աշխատանքների արդյունավետության և ՏԻՄ-երի գործունեության թափանցիկության բարձրացմանը:

Ավելին, համայնքի ՏԱՊ-ի ՄԳՊ-ի մշակումը և իրագործումը կարող է լավ համագործակցության դաշտ հանդիսանալ համայնքի ՏԻՄ-երի և այդ ոլորտում մասնագիտացած ՔՀՄՀ-ի սուբյեկտների (ինչպես համայնքի տարածքում գործող, այնպես էլ միջհամայնքային, տարածաշրջանային, տարածքային մասշաբով գործունեություն ծավալող կազմակերպությունների ու խմբերի) միջև։ Համայնքի ՏԻՄ-երը կարող են նաև ՏԱՊ-ում ներառված ծրագրերի մոնիթորինգի և գնահատման աշխատանքների իրականացումը մրցութային կարգով պատվիրակել ՔՀՄՀ սուբյեկտներին, իսկ վերջիններս՝ կազմակերպելով և իրականացնելով այդ աշխատանքները, կպատրաստեն զեկույց կամ հաշվետվութուն դրանց արդյունքների վերաբերյալ և այն կներկայացնեն համայնքի ՏԻՄ-երի քննարկմանը և համապատասխան միջոցառումների ձեռնարկմանը: Ոչ-կառավարական կազմակերպությունների և կառույցների ներգրավմամբ ձեռք բերված մոնիթորինգի արդյունքները (պատրաստված հաշվետվությունները) պետք է համարվեն ՏԻՄ-երի տարեկան ՄԳ հաշվետվության անբաժանելի մաս:

Ամեն դեպքում, անկախ ՏԱՊ-ի մոնիթորինգի և գնահատման աշխատանքների իրականացման պատասխանատվությունը ստանձնողից (ներքին կամ արտաքին), դրանց արդյունքների մասին անհրաժեշտ է կազմել համապատասխան զեկույց կամ հաշվետվություն և ներկայացնել համայնքի ղեկավարին, որն էլ, իր հերթին, այն ներկայացնում է համայնքի ավագանու քննարկմանը և համապատասխան որոշման կայացմանը:

ՏԱՊ-ի ՄԳՊ-ի կատարման հաշվետվությունը պետք է հրապարակվի համայնքի պաշտոնական կայքում, իսկ հնարավորության դեպքում՝ նաև համայնքային և մարզային ԶԼՄ-ներում:

## ՏԱՊ-ի իրականացման հաշվետվությունների կազմումը, քննարկումը և ընդունումը

Համաձայն «Տեղական ինքնակառավարման մասին» ՀՀ օրենքի 82-րդ հոդվածի 7-րդ մասի՝ «Մինչև հաշվետու բյուջետային տարվան հաջորդող տարվա մարտի 1-ը բյուջեի կատարման տարեկան հաշվետվության հետ համայնքի ղեկավարը համայնքի ավագանուն է ներկայացնում հաշվետու տարում հնգամյա զարգացման ծրագրի իրականացման վերաբերյալ հաշվետվություն, որը ենթակա է հրապարակման՝ օրենքով սահմանված կարգով:»։

Հաշվետու տարում ՀՀԶԾ-ի իրականացման հաշվետվությունը հիմնվում է ՏԱՊ-ի իրականացման, մոնիթորինգի և գնահատման արդյունքների վրա՝ օգտագործելով սույն «Ուղեցույց»-ի աղյուսակներ 3-6-ում մշակված և լրացված տեղեկատվությունը։

ՏԱՊ-ի իրականացման, մոնիթորինգի և գնահատման համակարգը ենթադրում է տարվա ընթացքում երկու հաշվետվությունների պատրաստում՝ ՏԱՊ-ի իրականացման մոնիթորինգի (միջանկյալ, կիսամյակային) և ՏԱՊ-ի իրականացման գնահատման (տարեկան), որոնք ունեն հետևյալ կառուցվածքը՝

Ներածություն

* ՏԱՊ-ի իրականացման վերլուծություն (ըստ ոլորտների և ծրագրերի)
* Եզրակացություններ և առաջարկություններ

Հավելվածներ՝ ըստ անհրաժեշտության։

Համայնքի ղեկավարը կազմակերպում և անցկացնում է ՏԱՊ-ի իրականացման հաշվետվության նախագծի, նախ, աշխատանքային քննարկումներ, այնուհետև՝ դրա հանրային բաց լսումներ կամ քննարկումներ, համաձայն օրենքի և համայնքի ավագանու կողմից հաստատված համապատասխան կարգի (ԲԲՀ-ի դեպքում տե՛ս ստորև բեված ներդիր 2-ը)՝ այդ մասին լայնորեն իրազեկելով համայնքի բնակչությանը, ՔՀՄՀ կազմակերպություններին և խմբերին:

**Ներդիր 2. Քաղվածք «Համայնքում հանրային բաց լսումների և (կամ) քննարկումների կազմակերպման և անցկացման կարգ»-ից**

11. Եթե հանրային քննարկման ներկայացված իրավական ակտի նախագիծը կամ համայնքային հարցն առնչվում է ԲԲՀ-ի որոշակի բնակավայրերի հանրային շահերին, համայնքի ղեկավարը հանրային քննարկումներ է կազմակերպում և անցկացնում բոլոր այդ բնակավայրերում: Մասնավորապես, ԲԲՀ-ի բոլոր բնակավայրերում հանրային քննարկումների կազմակերպումը և անցկացումը պարտադիր է ՀՀԶԾ-ի, համայնքի տարեկան բյուջեի և վերջինիս կատարման տարեկան հաշվետվության նախագծերի դեպքերում:

Համաձայն «Տեղական ինքնակառավարման մասին» ՀՀ օրենքի 32-րդ հոդվածի 1-ին մասի 4-րդ կետի և վերոնշյալ կարգի, ԲԲՀ-ի կազմում ընդգրկված բնակավայրի վարչական ղեկավարն անցկացնում է բնակավայրին վերաբերող հարցերի հանրային լսումներ կամ քննարկումներ և արդյունքների մասին տեղեկություններ ներկայացնում համայնքի ղեկավարին:

Համայնքում անցկացված հանրային քննարկումների արդյունքներով, ԽՄ-ն և համայնքի աշխատակազմը լրամշակում են ՏԱՊ-ի իրականացման հաշվետվության նախագիծը, պատրաստում են դրանց վերաբերյալ ավագանուն տրամադրվող տեղեկատվությունը (ամփոփաթերթերը և տեղեկանքները) և ներկայացնում համայնքի ղեկավարին: Վերջինս էլ լրամշակված հաշվետվության նախագիծը և դրան կից փաստաթղթերը, օրենքով սահմանված կարգով, ներկայացնում է համայնքի ավագանու քննարկմանը և որոշման կայացմանը:

Համայնքի ավագանին ՏԱՊ-ի իրականացման հաշվետվության նախագիծը քննարկում և որոշում է կայացնում «Մեթոդաբանության» հավելված 5-ում բերված՝ ՀՀԶԾ նախագծի քննարկման և հաստատման նույն ընթացակարգով: Հաշվետվության նախագծի քննարկման արդյունքներով, համայնքի ավագանին կայացնում է այլընտրանքային երկու որոշումներից մեկը (տե՛ս՝ Ներդիր 3):

**Ներդիր 3. Քաղվածք «ՀՀԶԾ-ի մշակման և կառավարման մեթոդաբանության» 7-րդ բաժնից**

Համայնքի ավագանու կողմից ՀՀԶԾ-ի իրականացման տարեկան հաշվետվության քննարկման արդյունքներով, ավագանին կայացնում է հետևյալ որոշումներից մեկը՝

ա. ի գիտություն է ընդունում ՀՀԶԾ-ի իրականացման տարեկան հաշվետվությունը,

բ. հանձնարարում է համայնքի ղեկավարին՝ ՀՀԶԾ-ում կատարելու փոփոխություններ և (կամ) լրացումներ՝ ներկայացնելով համայնքի ավագանու քննարկմանը և հաստատմանը:

# Համայնքի ՏԱՊ-ում փոփոխություններ և լրացումներ կատարելը

Համաձայն «Տեղական ինքնակառավարման մասին» ՀՀ օրենքի 82-րդ հոդվածի 8-րդ մասի՝ «Համայնքի հնգամյա զարգացման ծրագրի իրականացման վերաբերյալ համայնքի ղեկավարի ներկայացրած հաշվետվությունից հետո՝ մեկ ամսվա ընթացքում, հնգամյա զարգացման ծրագրում փոփոխություններ կամ լրացումներ կարող են առաջարկվել համայնքի ղեկավարի կամ համայնքի ավագանու անդամների՝ օրենքով սահմանված թվի առնվազն մեկ երրորդի կամ մշտական հանձնաժողովների կողմից:»: Համաձայն «Մեթոդաբանության» 8-րդ բաժնի՝ «համայնքի ավագանու մշտական հանձնաժողովների կամ անդամների կողմից առաջարկված այն փոփոխությունների կամ լրացումների վերաբերյալ, որոնք ավելացնում են ՀՀԶԾ-ի իրականացման ծախսերը, համայնքի ղեկավարը կազմում և ավագանուն է ներկայացնում իր եզրակացությունը»:

Համայնքի ղեկավարը համայնքի ՏԱՊ-ում փոփոխություններ կամ լրացումներ կատարելու վերաբերյալ ստացված բոլոր առաջարկությունները օրենքով սահմանված կարգով ներկայացնում է համայնքի ավագանու քննարկմանը և հաստատմանը: Համայնքի ավագանու կողմից ՀՀԶԾ-ում կամ ՏԱՊ-ում փոփոխություններ կամ լրացումներ կատարելու վերաբերյալ առաջարկությունների քննարկումը և հաստատումը ևս կատարվում է համաձայն «Մեթոդաբանության» հավելված 8-ում բերված ընթացակարգի:

# Եզրափակում

«Համայնքի ՏԱՊ-ի մշակման մեթոդական ուղեցույցը» նպատակաուղղված է մեթոդական և գործնական օգնություն ցուցաբերել համայնքների ՏԻՄ-երին, աշխատակազմերին և ՔՀՄՀ-ի կազմակերպություններին ու խմբերին՝ ՀՀԶԾ-ն նպատակային և արդյունավետ իրականացնելու նպատակով, յուրաքանչյուր տարի մշակելու և կառավարելու ՏԱՊ-ը, որի իրականացման արդյունքներն էլ լիարժեք հիմք կհանդիսանան ՀՀԶԾ-ի հաջորդ տարվա ՏԱՊ-ը մշակելու և կառավարելու համար։ Հետևաբար, ՏԱՊ-ը՝ մի կողմից, իրենից ներկայացնելով առանձին փաստաթուղթ, մյուս կողմից, դիտարկվում է ՀՀԶԾ-ի և համայնքի բյուջեի փաստաթղթերի հետ համատեղ և հանդիսանում է ՀՀԶԾ-ի իրականացման հնգամյա շղթայի մի (տարեկան) օղակը և կարևոր բաղադրիչը, որի միջոցով հնարավոր է կազմել համայնքի զարգացման իրական վիճակի, խնդիրների և առաջարկվող լուծումների մասին ստույգ պատկերացում:

ԲԲՀ-ի ՏԱՊ-ի մշակման և կառավարման գործընթացներն ու ձևաչափերը կարող են ինչ-որ չափով տարբերվել միաբնակավայր համայնքի ՏԱՊ-ի մշակման և կառավարման գործընթացներից և ձևաչափերից: Այդ տարբերությունները և առանձնահատկությունները հիմնականում նշվել են սույն «Մեթոդական ուղեցույցի» տարբեր բաժիններում և պայմանավորված են հենց ԲԲՀ-ի մի շարք առանձնահատկություններով, որոնք ուղղակի կամ անուղղակի ազդեցություն են թողնում ինչպես ՏԱՊ-ի մշակման և կառավարման ընթացակարգերի, այնպես էլ ՏԱՊ-ի կառուցվածքային բաժինների բովանդակության և օգտագործվող ձևանմուշների վրա:

Ի հավելումն, նաև նշենք, որ համայնքների խոշորացման արդյունքում նոր ձևավորված ԲԲՀ-ի զարգացման հնարավորությունները, ռիսկերը և առանձնահատկությունները տարածքային զարգացման համատեքստում, ՀՀԶԾ-ի կառավարման ամբողջ գործընթացի ընթացակարգային և կառուցվածքային քիչ թե շատ նշանակալից առանձնահատկությունները վեր են հանվել «Բազմաբնակավայր համայնքում ՀՀԶԾ-ի մշակման և կառավարման մեթոդաբանության կիրառման ուղեցույց»-ում[[20]](#footnote-20), որտեղ տեղ գտած գաղափարները, մոտեցումները և ձևաչափերը ամբողջությամբ կիրառելի են ԲԲՀ-ի ոչ միայն ՀՀԶԾ-ի, այլ նաև ՏԱՊ-ի համար:

# Հավելված 1. Համայնքի պարտադիր խնդիրների և համայնքի ղեկավարի լիազորությունների բնագավառների (ոլորտների) համապատասխանությունը

Համայնքի պարտադիր խնդիրները սահմանված են «Տեղական ինքնակառավարման մասին» ՀՀ օրենքի 12-րդ հոդվածով (դրանք թվով 20-ն են, տե՛ս ստորև աղյուսակի 2-րդ սյունակը)։

«Տեղական ինքնակառավարման մասին» ՀՀ օրենքի 18-րդ հոդվածով սահմանվում են համայնքի ավագանու ընդհանուր լիազորությունները (դրանք թվով 42-ն են), իսկ 35-րդ հոդվածով՝ համայնքի ղեկավարի ընդհանուր լիազորությունները (դրանք թվով 30-ն են)։ Բացի այդ, օրենքի 36-52-րդ հոդվածներով սահմանվում են նաև համայնքի ղեկավարի լիազորությունները նրա գործունեության 17 բնագավառներում (տե՛ս ստորև աղյուսակի 3-րդ սյունակը))։ Ընդ որում, գործունեության յուրաքանչյուր բնագավառում օրենքը սահմանում է համայնքի ղեկավարի որոշակի թվով սեփական և (կամ) պետության կողմից պատվիրակված լիազորություններ։

**Աղյուսակ․ Համայնքի պարտադիր խնդիրների և համայնքի ղեկավարի լիազորությունների բնագավառների (ոլորտների) համապատասխանությունը**

|  |  |  |
| --- | --- | --- |
| **Հհ** | **Պարտադիր խնդիրը** | **Համայնքի ղեկավարի լիազորությունների բնագավառը** |
| **1** | **2** | **3** |
| 1 | Համայնքի կայուն զարգացումը | Ընդհանուր |
| 2 | Գործարար միջավայրի բարելավումը և ձեռնարկատիրության խթանումը | Ընդհանուր |
| 3 | Համայնքի գույքի կառավարումը | Ընդհանուր |
| 4 | Նախադպրոցական կրթության և արտադպրոցական դաստիարակության կազմակերպումը | Կրթություն, մշակույթ և երիտասարդության հետ տարվող աշխատանքներ |
| 5 | Համայնքի մշակութային կյանքի կազմակերպումը | Կրթություն, մշակույթ և երիտասարդության հետ տարվող աշխատանքներ |
| 6 | Համայնքի բնակչության սոցիալական պաշտպանությունը | Սոցիալական պաշտպանություն |
| 7 | Համայնքում մարզական կյանքի կազմակերպումը, ֆիզիկական կուլտուրայի և առողջ ապրելակերպի խրախուսումը | Առողջապահություն, ֆիզիկական կուլտուրա և սպորտ |
| 8 | Համայնքում բնակարանային շինարարության խթանումը | Քաղաքաշինություն և կոմունալ տնտեսություն |
| 9 | Համայնքի բնակավայրերի կառուցապատումը, բարեկարգումը և կանաչապատումը, համայնքի աղբահանությունը և սանիտարա-կան մաքրումը, կոմունալ տնտեսության աշխատանքների ապահովումը, ինչպես նաև համայնքային գերեզմանատների պահպանումը և գործունեության ապահովումը | Քաղաքաշինություն և կոմունալ տնտեսություն |
| 10 | Համայնքի հասարակական տրանսպորտի աշխատանքի կազմակերպումը, համայնքային ճանապարհային ենթակառուցվածքների պահպանումը և շահագործումը | Տրանսպորտ |
| 11 | Պետության պաշտպանության իրականացման աջակցումը | Պաշտպանության կազմակերպում |
| 12 | Աղետների ռիսկերի նվազեցման և արտակարգ իրավիճակնե-րում բնակչության պաշտպանության ու քաղաքացիական պաշտպանության միջոցառումների կազմակերպումը և իրականացումը | Արտակարգ իրավիճակներից բնակչության պաշտպանություն և քաղաքացիական պաշտպանության կազմակերպում |
| 13 | Համայնքներում գյուղատնտեսության զարգացման խթանումը | Գյուղատնտեսություն,  Անասնաբուժություն և բուսասանիտարիա |
| 14 | Համայնքում շրջակա միջավայրի պահպանությունը | Շրջակա միջավայրի պահպանություն,  Անասնաբուժություն և բուսասանիտարիա |
| 15 | Համայնքներում զբոսաշրջության զարգացման խթանումը | Զբոսաշրջություն |
| 16 | Համայնքի երիտասարդության խնդիրների լուծմանն ուղղված ծրագրերի և միջոցառումների կազմակերպումը | Կրթություն, մշակույթ և երիտասարդության հետ տարվող աշխատանքներ |
| 17 | Համայնքում ծնելիության և բազմազավակության խթանումը | Առողջապահություն, ֆիզիկական կուլտուրա և սպորտ,  Սոցիալական պաշտպանություն |
| 18 | Համայնքում բնակչության առողջության պահպանման և բարե-լավման ծրագրերի իրականացումը, արդյունավետ և մատչելի առաջնային բժշկական սպասարկման պայմանների ստեղծումը | Առողջապահություն, ֆիզիկական կուլտուրա և սպորտ |
| 19 | Համայնքի հասարակական կյանքին հաշմանդամների մասնակցության խթանումը | Տեղական ինքնակառավարմանը բնակիչների մասնակցություն |
| 20 | Բարեգործության խթանումը` համայնքում մշակութային, կրթական, գիտական, առողջապահական, մարզական, սոցիալական և այլ հաստատությունների հիմնադրման, ֆինանսավորման, ինչպես նաև դրանց ֆինանսական անկախության ապահովման նպատակով | Ընդհանուր |

Աղյուսակից երևում է, որ համայնքի 20 պարտադիր խնդիրներից 4-ը (հհ․ 1, 2, 3, 20) համապատասխանում են համայնքի ղեկավարի ընդհանուր լիազորություններին կամ նրա գործունեության միանգամից մի քանի բնագավառների, այդ պատճառով այդ պարտադիր խնդիրների դիմաց աղյուսակի 3-րդ սյունակում նշվել է «ընդհանուր»։ Մնացյալ 16 պարտադիր խնդիրներն ուղղակիորեն առնչվում են համայնքի ղեկավարի լիազորությունների մեկ կամ մի քանի բնագավառներին, այդ պատճառով այդ պարտադիր խնդիրների դիմաց աղյուսակի 3-րդ սյունակում նշվել է օրենքով սահմանված համապատասխան բնագավառ(ներ)ի անվանում(ներ)ը։

Դրա հետ մեկտեղ, պետք է նկատել, որ համայնքի ղեկավարի լիազորությունների որոշ բնագավառների համապատասխանում են օրենքով սահմանված միանգամից մի քանի պարտադիր խնդիրներ։ Այսպես, «Կրթություն, մշակույթ և երիտասարդության հետ տարվող աշխատանքներ» բնագավառին համապատասխանում են օրենքով սահմանված 3 պարտադիր խնդիրներ (հհ․ 4, 5, 16), «Առողջապահություն, ֆիզիկական կուլտուրա և սպորտ» բնագավառին համապատասխանում են 3 պարտադիր խնդիրներ (հհ․ 7, 17, 18), «Քաղաքաշինություն և կոմունալ տնտեսություն» բնագավառին համապատասխանում են 2 պարտադիր խնդիրներ (հհ․ 8, 9), «Սոցիալական պաշտպանություն» բնագավառին համապատասխանում են 2 պարտադիր խնդիրներ (հհ․ 6, 17)։

Եվ, ընդհակառակը, համայնքի պարտադիր խնդիրներից երեքից (հհ․13, 14, 17) յուրաքանչյուրին համապատասխանում են համայնքի ղեկավարի լիազորությունների 2-ական բնագավառներ։

Պետք է նաև նկատել, որ համայնքի ղեկավարի գործունեության 5 բնագավառների համար օրենքում սահմանված չէ ոչ մի պարտադիր խնդիր։ Դրանք են՝

* Քաղաքացիների և տնտեսավարող սուբյեկտների իրավունքներ,
* Ֆինանսներ,
* Հանրային միջոցառումների կանոնակարգում,
* Հողօգտագործում,
* Առևտուր և ծառայություններ։

Սակայն, դրանցից առաջին երեքը որոշակիորեն առնչվում են համայնքի ղեկավարի ընդհանուր լիազորություններին և դրանք ևս կարելի է համարել նման այն պարտադիր խնդիրներին, որոնց դիմաց աղյուսակի 3-րդ սյունակում նշված է՝ «ընդհանուր»։ Իսկ դրանցից վերջին երկուսը համայնքի ղեկավարի գործունեության այնպիսի բնագավառներ են, որոնք որոշակիորեն տարբերվում են (օրենքով սահմանված լիազորությունների բնույթի և բովանդակային իմաստով) այլ բնագավառներից, և նպատակահարմար չի գտնվում՝ դրանք դիտարկելու համայնքի ղեկավարի ընդհանուր լիազորությունների շրջանակներում։ Չնայած այդ բնագավառների համար օրենքում առայժմ սահմանված չեն պարտադիր խնդիրներ, միևնույն է, դրանք դիտարկվում են համայնքի ղեկավարի գործունեության առանձին բնագավառներ, քանի որ օրենքով հենց այդպես էլ սահմանված է։

Այսպիսով, հիմնվելով վերևում կատարված վերլուծության վրա և հաշվի առնելով ՀՀ գործող բյուջետային օրենսդրությամբ սահմանված՝ ծախսային ուղղությունների դասակարգումը[[21]](#footnote-21)՝ համայնքի պլանավորման գործընթացներում որոշ տեղափոխություններ կամ տեղաշարժեր կկատարենք օրենքով սահմանված՝ համայնքի ղեկավարի լիազորությունների 17 բնագավառների ցանկում։ Օրենքով սահմանված համայնքի 20 պարտադիր խնդիրների լուծման նպատակով, որպես ոլորտային ծրագրերի տեղաբաշխման բնագավառներ (ոլորտներ), առաջարկվում է դիտարկել հետևյալները՝

* Ընդհանուր
* Պաշտպանության կազմակերպում
* Արտակարգ իրավիճակներից բնակչության պաշտպանություն և քաղաքացիական պաշտպանության կազմակերպում
* Քաղաքաշինություն և կոմունալ տնտեսություն
* Հողօգտագործում
* Տրանսպորտ
* Առևտուր և ծառայություններ
* Կրթություն
* Մշակույթ և երիտասարդության հետ տարվող աշխատանքներ
* Առողջապահություն
* Ֆիզիկական կուլտուրա և սպորտ
* Սոցիալական պաշտպանություն
* Գյուղատնտեսություն
* Անասնաբուժություն և բուսասանիտարիա
* Շրջակա միջավայրի պահպանություն
* Զբոսաշրջություն
* Տեղական ինքնակառավարմանը բնակիչների մասնակցություն։

***Բացահայտված խնդիրներ.***

* «Տեղական ինքնակառավարման մասին» ՀՀ օրենքով սահմանված՝ համայնքի պարտադիր խնդիրների և համայնքի ղեկավարի լիազորությունների (գործունեության) բնագավառների միջև գոյություն ունեն բազմաթիվ անհամապատասխանություններ, որոնք բացասաբար են անդրադառնում համայնքի պլանավորման և բյուջետավորման գործընթացներում ծրագրերի և միջոցառումների՝ ըստ բնագավառների հստակ դասակարգման վրա։ Անհրաժեշտություն է զգացվում որոշակի համապատասխանություն սահմանել համայնքի պարտադիր խնդիրների, համայնքի ղեկավարի լիազորությունների բնագավառների և ՏԱՊ-ում ներառվող ծրագրերի տեղաբաշխման բնագավառների միջև։

***Առաջարկվող լուծումներ.***

* «Տեղական ինքնակառավարման մասին» ՀՀ օրենքում կատարել անհրաժեշտ փոփոխություններ և լրացումներ՝ ապահովելու լիարժեք համապատասխանություն համայնքի պարտադիր խնդիրների և համայնքի ղեկավարի լիազորությունների (գործունեության) բնագավառների միջև։
* Համայնքի պլանավորման ոլորտային դասակարգումների և բյուջետավորման ծախսային ուղղությունների միջև լիարժեք համապատասխանություն ապահովելու նպատակով՝ սահմանել ՏԱՊ-ում ներառվող ծրագրերի բնագավառների այնպիսի դասակարգում, որպեսզի դրանք հետագայում հեշտությամբ վերաձևակերպվեն տարեկան բյուջեում բյուջետային ծրագրերի և միջոցառումների ծախսերի համապատասխան ուղղություններում (ոլորտներում)։

# Հավելված 2. Համայնքի ղեկավարի լիազորությունների բնագավառների և համայնքի բյուջեի՝ ըստ գործառական դասակարգման ծախսերի բաժինների համապատասխանությունը

|  |  |  |
| --- | --- | --- |
| **Հհ** | **Համայնքի ղեկավարի լիազորությունների բնագավառը** | **Համայնքի բյուջեի ըստ գործառական դասակարգման ծախսերի բաժինները** |
| 1 | Ընդհանուր | Ընդհանուր բնույթի հանրային (համայնքային) ծառայություններ |
| 2 | Պաշտպանության կազմակերպում | Պաշտպանություն |
| 3 | Արտակարգ իրավիճակներից բնակչության պաշտպանություն և քաղաքացիական պաշտպանության կազմակերպում | Պաշտպանություն |
| 4 | Քաղաքաշինություն և կոմունալ տնտեսություն | * Տնտեսական հարաբերություններ. Շինարարություն, Տնտեսական հարաբերությունների գծով հետազոտական և նախագծային աշխատանքներ, Տնտեսական հարաբերություններ (այլ դասերին չպատկանող), * Շրջակա միջավայրի պաշտպանություն * Բնակարանային շինարարություն և կոմունալ ծառայություն |
| 5 | Հողօգտագործում | * Տնտեսական հարաբերություններ. Տնտեսական հարաբերություններ (այլ դասերին չպատկանող) |
| 6 | Տրանսպորտ | Տնտեսական հարաբերություններ. Տրանսպորտ |
| 7 | Առևտուր և ծառայություններ | Տնտեսական հարաբերություններ. Ընդհանուր բնույթի տնտեսական և առևտրային հարաբերություններ, Այլ բնագավառներ. Մեծածախ և մանրածախ առևտուր, ապրանքների պահպանում և պահեստավորում |
| 8 | Գյուղատնտեսություն | Տնտեսական հարաբերություններ. Գյուղատնտեսություն, անտառային տնտեսություն, ձկնորսություն և որսորդություն (այդ թվում՝ ոռոգում) |
| 9 | Զբոսաշրջություն | Տնտեսական հարաբերություններ. Այլ բնագավառներ. Զբոսաշրջություն |
| 10 | Շրջակա միջավայրի պահպանություն | Շրջակա միջավայրի պաշտպանություն |
| 11 | Անասնաբուժություն և բուսասանիտարիա | * Տնտեսական հարաբերություններ. Գյուղատնտեսություն, Տնտեսական հարաբերություններ (այլ դասերին չպատկանող), * Շրջակա միջավայրի պաշտպանություն. Կենսաբազմազանության և բնության պաշտպանություն, Շրջակա միջավայրի պաշտպանություն (այլ դասերին չպատկանող) |
| 12 | Կրթություն | Կրթություն և գիտություն |
| 13 | Մշակույթ և երիտասարդության հետ տարվող աշխատանքներ | Հանգիստ, մշակույթ և կրոն. Մշակութային ծառայություններ, Երիտասարդական ծրագրեր |
| 14 | Առողջապահություն | Առողջապահություն |
| 15 | Ֆիզիկական կուլտուրա և սպորտ | Հանգիստ, մշակույթ և կրոն. Հանգստի և սպորտի ծառայություններ |
| 16 | Սոցիալական պաշտպանություն | Սոցիալական պաշտպանություն |
| 17 | Տեղական ինքնակառավարմանը բնակիչների մասնակցություն | * Ընդհանուր բնույթի հանրային ծառայություններ. Ընդհանուր բնույթի հանրային ծառայություններ (այլ դասերին չպատկանող), * Հանգիստ, մշակույթ և կրոն. Հանգիստ, մշակույթ և կրոն (այլ դասերին չպատկանող) |

Ինչպես երևում է աղյուսակից, համայնքի ղեկավարի լիազորությունների 17 բնագավառներին համապատասխանեցվել են համայնքի բյուջեի՝ ըստ գործառական դասակարգման ծախսերի 11 բաժիններից 9 բաժինները[[22]](#footnote-22), որոնց կազմում էլ, որպես բյուջետային ծրագրեր ու միջոցառումներ, պետք է ձևակերպել ՏԱՊ-ում ներառված բոլոր ծրագրերն ու միջոցառումները՝ ըստ համայնքի ղեկավարի լիազորությունների բնագավառների։

# Հավելված 3. ՀՏԶՀ-ի կողմից իրականացվող ծրագրի արտացոլումը ՏԱՊ-ում

ՏԱՊ-ում նմանատիպ ծրագրերի արտացոլման ձևաչափերը ներկայացված են սույն «Ուղեցույցի» Աղյուսակ 1-ում և Աղյուսակ 3-ում։

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ներդիր. ՀՏԶՀ ծրագրի արտացոլումը համայնքի ՏԱՊ-ում**  ՀՏԶՀ-ն իր ծրագրերի մի մասը, որոնք թիրախավորում է խոշորացված համայնքները, իրականացնում է ԱՄՆ ՄԶԳ և ՇՀԶԳ դրամաշնորհների հաշվին: Համայնքի համաֆինանսավորումը պարտադիր պայման է: Ծրագրերն ընտրվում են ՀՏԶՀ մասնագետների ուղղորդմամբ՝ համայնքի նախաձեռնող խմբի կողմից, ապահովելով բնակչության հնարավորինս լայն մասնակցությունը առաջնահերթությունների սահմանման գործընթացում: Համայնքին հատկացվող գումարը ձևավորվում է բնակչության թվի հիման վրա: Դրանից բխում է համայնքի համաֆինանսավորման չափը, որը կարող է իրացվել դրամի, աշխատանքի, հիմնական միջոցների հատկացման ձևերով: Վերջապես, այդ ծրագրերը բազմաբաղադրիչ են, և ստորև բերված օրինակը արտացոլում է այն բաղադրիչներից մեկը[[23]](#footnote-23), որոնք նախատեսվում է իրականացնել ՀՀ Սյունիքի Տեղի ԲԲՀ-ում:  Նախևառաջ, ՀՏԶԾ-ի հետ բանակցություններն ավարտելուց և ծրագրային հայտը հաստատելուց հետո, Տեղի ՏԻՄ-երը ՏԱՊ-ում ներառում են հետևյալ տեղեկատվությունը[[24]](#footnote-24).   |  |  |  |  |  |  |  | | --- | --- | --- | --- | --- | --- | --- | | **Կազմակերպության անվանումը** | **Ծրագրի անվանումը** | **Գումարը (դրամ)** | **Գործողության ժամկետ և վայր** | **Շահառուներ** | **Կոնտակտային տվյլաներ** | **Այլ** | | ՀՏԶՀ/Տեղ | Տեղ համայնքի սո­ցիալ-տնտեսա­կան զարգացման ծրա­­գիր կոմունալ ծա­ռա­յու­թյունների բա­րե­լավման, տրան­սպոր­տային հա­մա­կարգի ձևա­վորման և գյուղա­տնտեսա­կան տեխ­նիկայի սպասարկման հա­մա­­կար­գի ներդրման մի­ջոցով | 269,527,690, այդ թվում՝ 6,738,192 համայնքի ներդրումը | Համայնքի բոլոր բնա­կա­վայրե­րը | Համայնքի ամբողջ բնակչությունը | Հեռախոս, էլ-փոստ և այլն | - |   Սրան հետևում է ծրագրին՝ ըստ յուրաքանչյուր բաղադրիչի, վերաբերող տվյալների արտացոլումը ՏԱՊ-ում: Այս օրինակի համար ընտրվել է ծրագրի Բաղադրիչ 5-ը[[25]](#footnote-25):  **Օրինակ. Ծրագրի Բաղադրիչ 5-ի տրամաբանական հենքը**   |  |  |  |  |  |  | | --- | --- | --- | --- | --- | --- | | **Ամփոփ նկարագիր** | **Արդյունքային ցուցանիշներ** | **Տեղեկատվության աղբյուրներ** | **Պատասխա-նատու** | **Ժամկետ** | **Ռիսկեր** | | **Ոլորտ 1. Ընդհանուր** | | | | | | | **Ոլորտային նպատակ.** | Ծառայությունների որակն ու հասանելիու­թյու­նը բարելավվել է  Ծառայությունն ստացողների թիվը և բավարարվածությունը | ՀՏԶՀ, Տեղի ՏԻՄ-եր, կապալառուներ, պայմանագրեր | ՀՏԶՀ, Տեղի ՏԻՄ-եր | 150 օր | Ֆինանսավորման  կամ մատակարարումնե­րի ուշացումներ | | **Ծրագիր 1․ *Ծառայության մատուցման նոր համակարգի ձևավորում, ՀՈԱԿ-ի ստեղծում***  ***Ծառայությունները մատուցվում են ոչ միայն Տեղի բոլոր բնակավայրերում, այլ նաև շրջակա համայնքներին*** | | | | | | | **Ծրագրի նպատակ.**  Բարձրացնել կոմունալ տնտեսության և գյուղատնտեսության ոլորտներում համայնքի բնակչությանը մատուցվող ծառայությունների հասանելիությունը և որակը | Կոմունալ տնտեսու­թյան, գյուղատնտ. ոլորտներում մատուցվող ծառայությունների արդյունա­վե­տության բարձրա­ցում, տեխ­նի­կա­­յի պրո­ֆեսիո­նալ սպասարկ­ման հզորու­թյան ստեղծում  ՀՈԱԿ – 1  Ավտոպարկ – 1  Բոքսեր – 5  Բյուջեի մուտքերի աճ - …% | Պայմանագրեր, Համայնքի բյուջե,  Այլ փաստաթղթեր | ՀՏԶՀ, Տեղի ՏԻՄ-եր, կապալառուներ | 150 օր | Ի լրումն վերը նշվածի՝ կապալառուների ձախողումներ | | **Միջանկյալ արդյունքներ** | Նոր համակարգ – 1  Աշխատատեղերի թիվը – 18 (ա/թ 6` ՀՈԱԿ-ում)  Գանձումների աճ - % (կամ դրամ)  Շուկաների հասանելիու­թյան բարձրացում – 20-30 րոպե | Պայմանագրեր, համայնքի բյուջե, հարցումներ | ՀՏԶՀ, Տեղի ՏԻՄ-եր | 150 օր | Նույնը | | **Միջոցառումներ**   1. Ավտոպարկի կառուցում 2. Բոքսերի կառուցում 3. ՀՈԱԿ-ի ստեղծում 4. Աղբահանության վճարի սահմանում՝ ավագանու որոշմամբ | **Ելքային ցուցանիշներ.**  Կառուցված ավտոպարկ – 1 հատ,  Կառուցված բոքսեր – 5 հատ,  Ստեղծված ՀՈԱԿ – 1,  ՀՈԱԿ-ի աշխատակազմ – 6 հաստիք,  Աղբահանության վճարի չափը – 150 դրամ մեկ բնակչից, ամսական  **Մուտքային ցուցանիշներ.**  Բաղադրիչի ընդհանուր արժեքը – 37,500.0 հ.դ., այդ թվում՝ համայնքի բյուջեից ներդրում - 6,738.2 հազ. դրամ | ՀՏԶՀ և Տեղի ՏԻՄ-երի հաշվետվություն-ներ,  Պայմանագրեր,  Դիտարկումներ, Մոնիթորինգի արդյունքներ | ՏՀԶՀ, Տեղի ՏԻՄ-եր | 150 օր | Նույնը | |

# Հավելված 4. Օրինակ՝ ծառայություններ մատուցելու բնագավառում ՏԻՄ-երի կարողությունների զարգացման

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ներդիր. Ծառայություններ մատուցելու կարողությունների զարգացում՝ ժամանակակից կառավարման հա­մա­կար­գերի ներդրման միջոցով**  Համայնքապետարանի աշխատակազմի կարողությունների զարգացման բնագավառում բազմաթիվ ծրագրե­րից սույն «Ուղեցույցի» նպատակների համար առանձնացրել ենք ԳՄՀԸ կողմից ֆինանսավորվող «ՔՍԳ-ների հիմնումը և ՀԿՏՀ-ի ներդրումը»՝ որպես ՏԻՄ-երի կարողությունների հզորացման և ՏԱՊ-ում արտացոլվող ծրագրի օրի­նակ: Երկու ուղղություններով էլ իրականացվում են կարողությունների հզորացմանն ուղղված միջոցառումներ (օր.՝ վերապատրաստումներ, միջազգային փորձի փոխանակում, «գիտելիքի կառավարում» և այլն)[[26]](#footnote-26):  Սահմանված ընթացակարգի համաձայն, ԳՄՀԸ-ն շահառու համայնքի հետ կնքում է նպատակային դրամաշնորհ հատկացնելու մասին պայմանագիր, որով կառա­վար­վում է ՔՍԳ հիմնումը գործընկեր համայնքում: Համայնքն, իր հեր­թին, պայ­մա­նագրեր է կնքում կապալառու շինկազմակերպությունների հետ՝ նախատեսված աշխատանքներն իրա­կա­նաց­նելու համար և համապատասխան հաշվետվություններ ներկայացնում ԳՄՀԸ-ին: Այսպիսի ծրագրերը ՏԱՊ-ի տրամաբանական հենքում[[27]](#footnote-27) առաջարկվում է արտացոլել հետևյալ կերպ (Աբովյանի համայնքի օրինա­կով).   |  |  |  |  |  |  | | --- | --- | --- | --- | --- | --- | | **Ամփոփ նկարագիր** | **Արդյունքային ցուցանիշներ** | **Տեղեկատվության աղբյուրներ** | **Պատասխա-նատու** | **Ժամկետ** | **Ռիսկեր** | | **Ոլորտ 1. Ընդհանուր, Համայնքապետարանի կարողությունների հզորացում** | | | | | | | **Ոլորտային նպատակ**  Համայնքապետարանի կարողություննե­րի համալրում ժամանակակից կառավարման համար անհրաժեշտ գիտելիքներով | Համայնքապետարանի կարողություննե­րը համալրված են ժամանակակից կառավարման համար անհրաժեշտ գիտելիքներով։  Վերապատրաստված աշխատակիցների թիվը - XXX | Ծրագրերի գնահատման համակարգեր |  |  |  | | **Ծրագիր 1. ՔՍԳ-ի հիմնում**[[28]](#footnote-28) | | | | | | | **Ծրագրի նպատակ**  Ծառայությունների որակի և հասանելիության աստիճանի բարձրացում | Ծառայություն ստացողների թիվը - XXX | Աբովյանի համայնքա-պետարան | Աբովյանի համայնքա-պետարան | 40 օր | Կարևոր է նշել շահա­ռու­ների թվի դինա­միկան | | **Միջանկյալ արդյունքներ**   1. ԳՄՀԸ և համայնքի միջև կնքված պայմանագիր 2. Պայմանագրին համապատասխան իրականացված աշխատանքներ | Պայմանագիր - XXX  ՔՍԳ-ում աշխատողների թիվը – XXX  Այցելուների թիվը - XXX  Մատուցվող ծառայությունների թիվը - XXX  Սպասարկման տևողությունը - XXX[[29]](#footnote-29) | Աբովյանի համայնքա-պետարան  Շահառուների բավարարվա-ծության հետազոտություն  Արձագանքների գրանցված քանակ | Աբովյանի համայնքա-պետարան |  |  | | **Միջոցառումներ**   1. Հատկացված տարածքի վերանորոգում 2. Համակարգիչների մատակարարում 3. Մասնագետների վերապատրաստում | Հատկացված տարածքի վերանորոգում – XXX քմ  Մատակարարված համակարգիչների քանակը – XXX հատ  Վերապատրատված մասնագետների քանակը - XXX | Աբովյանի համայնքա-պետարանի  հաշվետվու-թյուններ | Աբովյանի համայնքա-պետարան |  |  | |

# Հավելված 5. Համայնքի ՏԱՊ-ում ներառված ծրագրերի Տրամաբանական հենքի օրինակներ՝ «Կրթություն» և «Շրջակա միջավայրի պահպանություն» ոլորտներում

|  |  |  |  |  |  |  |
| --- | --- | --- | --- | --- | --- | --- |
| **Ամփոփ նկարագիր** | **Արդյունքային ցուցանիշներ** | **Տեղեկատվության աղբյուրներ** | **Պատասխանատու** | | **Ժամկետ** | **Ռիսկեր** |
| **Ոլորտ 8. Կրթություն** | | | | | | |
| **Ոլորտային նպատակ.**  Բարձրացնել համայնքում կրթության որակը և մատչելիությունը | | | | **Ոլորտի ազդեցության (վերջնական արդյունքի) ցուցանիշ.**  ՏԻՄ-երի, կրթական հաստատությունների գործունեությունից, մատուցվող ծառայությունների որակից բնակչության բավարարվածության աստիճանի բարձրացում 5%-ով | | |
| **Ծրագիր 01. Համայնքում նախադպրոցական կրթության ապահովում և ընդլայնում**  **Բնակավայրերը՝ Թումանյան, Լորուտ, Քարինջ, Մարց** | | | | | | |
| **Ծրագրի նպատակ.**  Ապահովել համայնքի բնակչությանը մատուցվող նախադպրոցական կրթության ծառայությունների մատուցումը և հասանելիությունը | **Ծրագրի ազդեցության (վերջնական արդյունքի) ցուցանիշ.**  Ապահովվել է համայնքի բնակչությանը մատուցվող նախադպրոցական կրթության ծառայությունների մատուցումը և հասանելիությունը | Համայնքի ղեկավար, վարչական ղեկավարներ, Թումանյանի, Լորուտի, Քարինջի, Մարցի ՆՈՒՀ  ՀՈԱԿ-ների տնօրեններ,  աշխատակազմ, ՄԳ կիսամյակային և տարեկան հաշվետվություններ, բնակիչներ (ծնողներ) | Համայնքի ղեկավ., Թումանյանի, Լորուտի, Քարինջի, Մարցի ՆՈՒՀ  ՀՈԱԿ-ների տնօրեններ,  վարչական ղեկավարներ  **Իրականացումը՝** ՀՈԱԿ-ների միջոցով | | 2017թ. հունվար – 2017թ. դեկտեմբեր | Համապատասխան մարդկային, նյութական և  ֆինանսական ռեսուրսների անբավարարություն |
| **Միջանկյալ արդյունք 1.**  Ապահովվել է Թումանյանի, Լորուտի, Քարինջի, Մարցի «ՆՈՒՀ»  ՀՈԱԿ-ների բնականոն գործունեությունը | **Ելքային ցուցանիշներ (քանակ, որակ, ժամկետ).**   1. ՆՈՒՀ ՀՈԱԿ-ների աշխատակիցների թիվը 2. ՆՈՒՀ ՀՈԱԿ-ների դաստիարակների թիվը 3. ՆՈՒՀ ՀՈԱԿ-ների խմբերի թիվը 4. ՆՈՒՀ ՀՈԱԿ-ներ հաճախող երեխաների թիվը 5. Մեկ երեխայի հաշվով սննդի օրական ծախսերը 6. Մատուցվող ծառայության համապատասխանությունը օրենսդրական պահանջներին, սահմանված նորմատիվներին, կարգերին և չափորոշիչներին 7. Նախադպրոցական կրթության ծառայության մատուցման օրերի թիվը տարվա ընթացքում 8. ՆՈՒՀ ՀՈԱԿ-ների տարեկան ջեռուցման օրերի թիվը | | Համայնքի ղեկավ., Թումանյանի, Լորուտի, Քարինջի, Մարցի ՆՈՒՀ  ՀՈԱԿ-ների տնօրեններ,  վարչական ղեկավարներ | | 2017թ. հունվար – 2017թ. դեկտեմբեր | Համապատասխան մարդկային, նյութական և  ֆինանսական ռեսուրսների անբավարարություն |
| **Միջոցառումներ.**   1. ՀՈԱԿ-ների աշխատակազմերի պահպանություն 2. ՀՈԱԿ-ների շենքերի և գույքի ընթացիկ նորոգում 3. Ծնողական վճարի չափի մասին ավագանու որոշման ընդունում 4. Մանկապարտեզների խմբերի կոմպլեկտավորում 5. Գործող օրենսդրական պահանջներին, սահմանված նորմատիվներին, կարգերին և չափորոշիչներին ՀՈԱԿ-ների գործունեության համապատասխանության վերաբերյալ ուսումնասիրությունների իրականացում | | | | **Մուտքային ցուցանիշներ (ներդրված ռեսուրսներ).**   1. ՆՈՒՀ ՀՈԱԿ-ների աշխատակազմեր 2. ՆՈՒՀ ՀՈԱԿ-ների շենքեր և գույք 3. ՆՈՒՀ ՀՈԱԿ-ների պահպանման ծախսեր՝ 18 000.0 հազ. դրամ, ֆինանսավորման աղբյուրը՝ համայնքի բյուջեի միջոցներ | | |
| **Միջանկյալ արդյունք 2.**  Բարելավվել են Լորուտի մանկապարտեզի կողմից ծառայությունների մատուցման պայմանները | **Ելքային ցուցանիշներ (քանակ, որակ, ժամկետ).**   1. ՆՈՒՀ ՀՈԱԿ հաճախող երեխաների թիվը 2. ՆՈՒՀ ՀՈԱԿ հաճախող երեխաների թվի աճը (%-ով) 3. Մեկ երեխայի հաշվով ՆՈՒՀ ՀՈԱԿ-ի պահպանման փաստացի ծախսերի գումարը 4. Ծնողների կարծիքը մատուցվող ծառայությունների վերաբերյալ 5. ՆՈՒՀ ՀՈԱԿ-ի գործունեությունից, մատուցվող ծառայությունների մատչելիությունից և որակից բնակիչների բավարարվածության աստիճանի բարձրացում (հարցումների հիման վրա) | | Համայնքի ղեկավ., Լորուտի ՆՈՒՀ  ՀՈԱԿ-ի տնօրեն,  վարչական ղեկավար | | 2017թ. մայիս– 2017թ. օգոստոս | Համապատասխան մարդկային, նյութական և  ֆինանսական ռեսուրսների անբավարարություն |
| **Միջոցառումներ.**   1. Լորուտի մանկապարտեզի վերանորոգման աշխատանքների նախագծա-նախահաշվային փաստաթղթերի պատվիրում 2. Վերանորոգման աշխատանքների իրականացման շինարարական կազմակերպության ընտրության մրցույթի անցկացում և հաղթող կազմակերպության հետ պայմանագրի կնքում 3. Վերանորոգման աշխատանքների իրականացում և վերահսկում 4. Աշխատանքների կատարման հանձնման-ընդունման ավարտական ակտի կազմում, քննարկում և հաստատում | | | | **Մուտքային ցուցանիշներ (ներդրված ռեսուրսներ).**   1. ՆՈՒՀ ՀՈԱԿ-ի աշխատակազմեր 2. ՆՈՒՀ ՀՈԱԿ-ի վերանորոգման ծախսեր՝ 3 800.0 հազ. դրամ, ֆինանսավորման աղբյուրը՝ համայնքի բյուջեի միջոցներ | | |
| **Ծրագիր 02. Համայնքում արտադպրոցական դաստիարակության ծառայության մատուցում**  **Բնակավայրը՝ Թումանյան** | | | | | | |
| **Ծրագրի նպատակ.**  Ապահովել համայնքի բնակչությանը մատուցվող արտադպրոցական դաստիարակությանծառայության մատուցումը և հասանելիությունը | **Ծրագրի ազդեցության (վերջնական արդյունքի) ցուցանիշ.**  «Թումանյան քաղաքի մանկական արվեստի դպրոց» ՀՈԱԿ–ի գործունեությամբ ապահովվել է համայնքի բնակչությանը մատուցվող արտադպրոցական դաստիարակությանծառայության մատուցումը և հասանելիությունը | Համայնքի ղեկավար, աշխատակազմ, «Թումանյան քաղաքի մանկական արվեստի դպրոց» ՀՈԱԿ–ի տնօրեն, ՄԳ կիսամյակային և տարեկան հաշվետվություններ, բնակիչներ (ծնողներ) | Համայնքի ղեկավար, աշխատակազմ, «Թումանյան քաղաքի մանկական արվեստի դպրոց» ՀՈԱԿ–ի տնօրեն **Իրականացումը՝** ՀՈԱԿ-ի միջոցով | | 2017թ. հունվար – 2017թ. դեկտեմբեր | Համապատասխան մարդկային, նյութական և  ֆինանսական ռեսուրսների անբավարարություն, համայնքի կազմի մեջ մտնող բնակավայրերից երեխաների տեղափոխման դժվարություններ |
| **Միջանկյալ արդյունք 1.**  Ապահովվել է համայնքի բնակչությանը «Թումանյան քաղաքի մանկական արվեստի դպրոց» ՀՈԱԿ–ի կողմից արտադպրոցական դաստիարակությանծառայության մատուցումը և հասանելիությունը | **Ելքային ցուցանիշներ (քանակ, որակ, ժամկետ).**   1. ՀՈԱԿ-ի աշխատակիցների թիվը 2. ՀՈԱԿ-ի խմբերի թիվը 3. ՀՈԱԿ հաճախող երեխաների թիվը 4. Երաժշտական կրթություն ստացողների թիվը 5. Գեղագիտական կրթություն ստացողների թիվը 6. Ծառայության մատուցման օրերի թիվը տարվա ընթացքում 7. Ծնողների կարծիքը մատուցվող ծառայության վերաբերյալ | | Համայնքի ղեկավար, աշխատակազմ, «Թումանյան քաղաքի մանկական արվեստի դպրոց» ՀՈԱԿ–ի տնօրեն | | 2017թ. հունվար – 2017թ. դեկտեմբեր | Համապատասխան մարդկային, նյութական և  ֆինանսական ռեսուրսների անբավարարություն, համայնքի կազմի մեջ մտնող բնակավայրերից երեխաների տեղափոխման դժվարություններ |
| **Միջոցառումներ.**   1. «Թումանյան քաղաքի մանկական արվեստի դպրոց» ՀՈԱԿ-ի պահպանություն 2. «Թումանյան քաղաքի մանկական արվեստի դպրոց» ՀՈԱԿ-ի շենքի և գույքի ընթացիկ նորոգում 3. Ծնողական վճարի չափի մասին ավագանու որոշման ընդունում 4. Խմբերի կոմպլեկտավորում 5. Գործող օրենսդրական պահանջներին, սահմանված նորմատիվներին, կարգերին և չափորոշիչներին ՀՈԱԿ-ի գործունեության համապատասխանության վերաբերյալ ուսումնասիրությունների իրականացում | | | | **Մուտքային ցուցանիշներ (ներդրված ռեսուրսներ).**   1. «Թումանյան քաղաքի մանկական արվեստի դպրոց» ՀՈԱԿ–ի աշխատակազմ 2. «Թումանյան քաղաքի մանկական արվեստի դպրոց» ՀՈԱԿ–ի շենք և գույք 3. «Թումանյան քաղաքի մանկական արվեստի դպրոց» ՀՈԱԿ–ի պահպանման ծախսեր՝ 4 250.0 հազ. դրամ, ֆինանսավորման աղբյուրը՝ համայնքի բյուջեի միջոցներ | | |
| **Ոլորտ 15. Շրջակա միջավայրի պահպանություն** | | | | | | |
| **Ոլորտային նպատակ.**  Ապահովել համայնքի բոլոր բնակավայրերում բնակչությանը մատուցվող աղբահանության և սանիտարական մաքրման որակյալ և մատչելի ծառայությունների մատուցումըև շրջակա միջավայրի մաքրությունը | | | | **Ոլորտի ազդեցության (վերջնական արդյունքի) ցուցանիշ.**  Աղբահանության և սանիտարական մաքրման որակյալ ծառայությունների մատուցումից բնակչության բավարարվածության աստիճանի բարձրացումը 10 %-ով(հարցումների հիման վրա) | | |
| **Ծրագիր 01. Համայնքի բոլոր բնակավայրերում աղբահանության և սանիտարական մաքրման ծառայությունների մատուցում**  **Բնակավայրերը՝ Թումանյան, Լորուտ, Քարինջ, Մարց, Շամուտ, Աթան, Ահնիձոր** | | | | | | |
| **Ծրագրի նպատակ.**  Կազմակերպել համայնքի բնակչությանը աղբահանության և սանիտարական մաքրման ծառայությունների մատուցումը համայնքի բոլոր բնակավայրերում | **Ծրագրի ազդեցության (վերջնական արդյունքի) ցուցանիշ.**  Մաքուր համայնք, սանիտարահիգիենիկ բավարար պայմանների առկայություն | Համայնքի ղեկավար, վարչական ղեկավարներ, «Թումանյանի կոմունալ տնտեսություն»ՀՈԱԿ, ՄԳ կիսամյակային և տարեկան հաշվետվություններ, բնակիչներ | Համայնքի ղեկավար,  «Թումանյանի կոմունալ տնտեսություն»ՀՈԱԿ-ի տնօրեն, վարչական ղեկավարներ  **Իրականացումը՝** ՀՈԱԿ-ի միջոցով | | 2017թ. հունվար – 2017թ. դեկտեմբեր | Համապատասխան մարդկային, նյութական և  ֆինանսական ռեսուրսների անբավարարություն |
| **Միջանկյալ արդյունք 1.**  Կազմակերպվել է համայնքի բոլոր բնակավայրերի բնակչությանը աղբահանության և սանիտարական մաքրման ծառայությունների մատուցումը, ապահովվել է շրջակա միջավայրի մաքրությունը | **Ելքային ցուցանիշներ (քանակ, որակ, ժամկետ).**   1. Աղբահանություն և սանիտարական մաքրում իրականացնող աշխատակիցների թիվը 2. Աղբատար մեքենաների թիվը 3. Աղբամանների թիվը 4. Աղբահանության համար գանձվող վճարի չափը 5. Համայնքում իրականացված աղբահանության ծավալը` տարեկան կտրվածքով, տոննա 6. Բնակիչների կարծիքը աղբահանության և սանիտարական մաքրման ծառայության վերաբերյալ 7. Աղբահանության և սանիտարական մաքրման ծառայության համապատասխանությունը օրենսդրական պահանջներին, սահմանված նորմատիվներին, կարգերին և չափորոշիչներին 8. Աղբահանության ծառայության մատուցման հաճախականությունը (ամսվա կտրվածքով) 9. Սանիտարական մաքրման ծառայության մատուցման հաճախականությունը (ամսվա կտրվածքով) | | Համայնքի ղեկավար,  «Թումանյանի կոմունալ տնտեսություն»ՀՈԱԿ-ի տնօրեն, վարչական ղեկավարներ | | 2017թ. հունվար – 2017թ. դեկտեմբեր | Համապատասխան մարդկային, նյութական և  ֆինանսական ռեսուրսների անբավարարություն |
| **Միջոցառումներ.**   1. «Թումանյանի կոմունալ տնտեսություն»ՀՈԱԿ-ի գործունեության ընդլայնում 2. Աղբահանության և սանիտարական մաքրման սխեմայի, ժամանակացույցի կազմում և հաստատում 3. Համայնքում արտադրված աղբը Ալավերդի համայնքի աղբավայր տեղափոխելու համար համայնքների միջև պայմանագրի կնքում 4. Աղբի տեղափոխում Ալավերդի համայնքի աղբավայր | | | | **Մուտքային ցուցանիշներ (ներդրված ռեսուրսներ).**   1. «Թումանյանի կոմունալ տնտեսություն»ՀՈԱԿ-ի աշխատակիցների թիվը 2. «Թումանյանի կոմունալ տնտեսություն»ՀՈԱԿ-ի կողմից շահագործվող աղբատար մեքենաների թիվը 3. «Թումանյանի կոմունալ տնտեսություն»ՀՈԱԿ-ի պահպանման ծախսեր՝ 4 300.0 հազ. դրամ, ֆինանսավորման աղբյուրը՝ համայնքի բյուջեի միջոցներ 4. Աղբահանության համար գանձման ենթակա վճարների գումարը 5. Ալավերդի համայնքի աղբավայրում կուտակված աղբի առավելագույն բարձրությունը (մետր) | | |

# Հավելված 6. Համայնքի տնտեսական զարգացմանն ուղղված ծրագրերի և նախաձեռնությունների մոնիթորինգ և գնահատում

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ներդիր**  Որպես մոնիթորինգի բաղադրիչ է առաջարկվում նաև համայնքի տնտեսական զարգացմանն ուղղված ծրա­գրա­յին առաջարկների և հայտերի մասին տեղեկատվությունը: Վերջինս կառուցելու համար առաջարկվում է հետևյալ ձևաչափը (ընդ որում՝ սրանք վերաբերում են ինչպես ՏԻՄ-երի, այնպես էլ անհատ ձեռներեցների կողմից ներկայացված ծրագրային հայտերին և առաջարկներին).   |  |  |  |  |  |  |  |  | | --- | --- | --- | --- | --- | --- | --- | --- | | **Հայտ/առաջարկ** | **Ոլորտ** | **Դիմող** | **Գումար** | | **ՏԻՄ-եր\*** | **Կարգավիճակ\*\*** | **Ժամկետ** | |  |  |  | Այլ | Սեփ. |  |  |  |   \* Ի՞նչ են ՏԻՄ-երն անում անհատ ձեռներեցի առաջարկին աջակցելու համար (դրամ, գույք, տարածք և այլն)  \*\* Ի՞նչ ընթացք է ստացել հայտը կամ առաջարկը (հաստատվել է, չի հաստատվել, ուղարկվել է լրամշակման, մերժվել է և այլն)  Այս տվյալների արձանագրումը ինքնին կարևոր է, սակայն այն անհրաժեշտ է համալրել մի ուրիշ աղյուսակով, որը կամբողջացնի համայնքում տնտեսական զարգացմանն ուղղված գործունեության մասին տեղեկատվությունը, կօգնի բացահայտել այն թույլ կողմերը, որոնք պետք է ուժեղացնել՝ համայնքից սկիզբ առնող հայտերն ու առաջարկությունները ավելի հաջող ճակատագրի արժանացնելու համար, ինչպիսի՞ կարողությունների կարիք կա համայնքում և սկսել գիտելիքի, հմտության և կարողության բացը լրացնելուն ուղղված միջոցառումներ և այլն: Բացի վերոնշյալից, ստորև բերված աղյուսակը ցույց է տալիս համայնքի ներգրավվածությունը և ներդումը համաչափ զարգացման գերակայությանը, ինչպես համայնքի ներսում (հատկապես՝ եթե այն բազմաբնակավայր է), այնպես էլ ավելի լայն՝ տարածաշրջանի տեսանկյունից:  **Ծրագրային առաջարկների գնահատման հարցաշար[[30]](#footnote-30)**   |  |  |  |  | | --- | --- | --- | --- | | Հհ | **Գնահատման չափանիշ** | **Բալ**  [Գնահատե՛ք 1-ից 10 բալ սանդղակով, ուր 1-ը ամենացածրն է] | **Մեկնաբանություն** | |  | Նախարարությունը (ֆինանսավորող կողմը) ունի համայնքից եկող առաջարկները մշակելու և գնահատելու ուղեցույց | ☐ Լավ մշակված ուղեցույց կա  ☐ Ուղեցույցը լրամշակման կարիք ունի  ☐ Ուղեցույցը մշակման փուլում է  ☐ Ուղեցույց չկա  *Նշում արեք ճիշտ պատասխանի դիմաց և լրացուցիչ տեղեկություն տվեք «Մեկնաբանություն» սյունակում* | *Այստեղ պետք է նշել ֆինանսավորող կողմի ներկայացրած (եթե ներկայացրել է) պահանջներն ու կանոնները, մեկնաբանել դրանց օգտակարության աստիճանը, տալ հղումներ որոշումներին (օր.՝ ՀՏԶՀ ձեռնարկը, ՏԿԶՆ հարցաշարը և այլն): Եթե կա ուղեցույցը բարելավելու կարիք՝ հիմնավորել։* | |  | Հայտատուն հետևել է ուղեցույցի պահանջներին | 1 | Ելնելով ուղեցույցի պահանջներից՝ մեկնաբանել, թե որքանո՞վ է հայտատուն հարգել պարտադիր պահանջները, անցկացվե՞լ են արդյոք վերապատրաստման դասընթացներ և այլն։ | |  | Ներկայացված հայտերը հասկանալի են (օր.՝ նկա­րա­գիրը և հիմնավորումը) | 1 | Գնահատականը պետք է արտացոլի, թե որքանո՞վ է հայտը հասկանալի, կա՞ արդյոք լրացուցիչ տվյալի, տեղեկության անհրաժեշտություն և այլն։ | |  | Ներկայացված հայտերը համահունչ են պետական, մարզային և համայնքային գերակայություններին | 1 | Պետական, մարզային, համայնքային ոլորտային քաղաքականություններին և ռազմավարություննե­րին համապատասխանությունը։ | |  | Ներկայացված հայտերը իրագործելի են ժամկետի և բյուջեի ընդունելի փոփոխություններով | 1 | Նշել այն վստահելի աղբյուրներն ու համակարգերը, որոնք թույլ են տալիս ծրագիրը համարել իրագործելի՝ առաջարկված ժամկետների և բյուջեի աննշան փոփոխություններով կամ առանց դրանց։ | |  | Հայտի մշակման ընթաց­քում հարգվել են բնակիչ-ների մասնակցության սկզբունքները | 1 | Բնակչության հետ հանդիպումները, քննարկումները անցկացվել են ըստ սահմանված կարգի: Որքանո՞վ է հետաքրքրված եղել բնակչությունը և այլ մեկնաբանություններ։ | |  | Արժեք |  |  |   Այս ձևաչափը հարմար է նաև համայնքների և ՏԿԶՆ-ի համար՝ իր միասնականության տեսանկյունից, և մոնիթորին­գի անհրաժեշտ տեղեկություններ կարող է պարունակել համայնքների տնտեսական զարգացման, համապա­­տաս­­խան կարողությունների առկայության և իրավակազմակերպչական դաշտի արդյունավետության մա­սին: |

# Հավելված 7. Համայնքի ՏԱՊ-ում ներառված ծրագրի իրականացման մոնիթորինգի վերաբերյալ օրինակ՝ «Շրջակա միջավայրի պահպանություն» ոլորտում

|  |  |  |  |  |  |
| --- | --- | --- | --- | --- | --- |
| **Ոլորտ 15. Շրջակա միջավայրի պահպանություն** | | | | | |
| **Ծրագիր 01. Համայնքի բոլոր բնակավայրերում աղբահանության և սանիտարական մաքրման ծառայությունների մատուցում**  **Բնակավայրերը՝ Թումանյան, Լորուտ, Քարինջ, Մարց, Շամուտ, Աթան, Ահնիձոր** | | | | | |
| **Արդյունքային ցուցանիշները** | | **2017 թ., տարեկան** | | | |
| **Տեսակը** | **Անվանումը** | **Թիրախ. արժեքը** | **Փաստ. արժեքը** | **Շեղումը** | **Մեկնաբանություն** |
| **Մուտքային** | «Թումանյանի կոմունալ տնտեսություն»ՀՈԱԿ-ի աշխատակիցների թիվը | 11 | 10 | -1 | Աշխատակիցներից մեկը մարտին ազատվել է աշխատանքից՝ սեփական դիմումի հիման վրա: |
| «Թումանյանի կոմունալ տնտեսություն»ՀՈԱԿ-ի կողմից շահագործվող աղբատար մեքենաների թիվը | 2 | 2 | - | ՀՈԱԿ-ի կողմից շահագործվող աղբատար մեքենաների թիվը չի փոփոխվել: |
| Ալավերդի համայնքի աղբավայրում կուտակված աղբի առավելագույն բարձրությունը (մետր)[[31]](#footnote-31) | 2.0 | 2.1 | 0.1 | Մեկ տարում աղբավայրում ավելացել է կուտակվող աղբի ծավալը, սակայն աղբի վերամշակման կամ հողով ծածկման աշխատանքներ չեն իրականացվել, արդյունքում աճել է ինչպես աղբավայրի մակերեսը, այնպես էլ կուտակված աղբի բարձրությունը: |
| **Ելքային (քանակական)** | Աղբահանություն և սանիտարական մաքրում իրականացնող աշխատակիցների թիվը | 7 | 6 | -1 | Աշխատակիցներից մեկը մարտին ազատվել է աշխատանքից՝ սեփական դիմումի հիման վրա: |
| Աղբատար մեքենաների թիվը | 2 | 2 | - | - |
| Աղբամանների թիվը | 58 | 52 | -6 | Նախատեսված է եղել յուրաքանչյուր բնակավայրի համար ձեռք բերել 2-ական նոր աղբաման և աղբամանների թիվը 46-ից հասցնել 58-ի: Տարվա ընթացքում համայնքի բյուջեի մուտքերը թերի հավաքագրելու պատճառով նախատեսված 12 աղբամանների փոխարեն ձեռք է բերվել 6 աղբամաններ: |
| Աղբահանության համար գանձվող վճարի չափը | 80 դրամ մեկ շնչի հաշվով | 80 դրամ մեկ շնչի հաշվով | - | Համաձայն համայնքի ավագանու 2016թ. դեկտեմբերի 17-ի թիվ 89 որոշման, աղբահանության վճարի չափը սահմանվել է 80 դրամ մեկ շնչի հաշվով, տարվա ընթացքում այն չի փոփոխվել։ |
| Համայնքում իրականացված աղբահանության ծավալը` տարեկան կտրվածքով, տոննա | 480 | 430 | -50 | Ահնիձոր, Աթան և Շամուտ բնակավայրեր տանող ճանապարների բարեկարգման աշխատանքերի հետաձգման պատճառով հունվար, փետրվար և դեկտեմբեր ամիսներին այդ ճանապարհները եղել են դժվար անցանելի: Արդյունքում, հնարավոր չի եղել այդ բնակավայրերում սահմանված գրաֆիկով աղբահանության և սանիտարական մաքրման աշխատանքների կազմակերպումը և իրականացումը:  Ուստի, տարվա ընթացքում նախատեսվածից 50 տոննա պակաս աղբ է հավաքվել: |
| **Ելքային (որակական)** | Բնակիչների կարծիքը աղբահանության և սանիտարական մաքրման ծառայության վերաբերյալ՝ հարցման հիման վրա | բավարար | - | շեղումը մեկնաբանված է | Տարվա ընթացքում բնակիչների կարծիքի վերաբերյալ հարցում չի իրականացվել: |
| Աղբահանության և սանիտարական մաքրման ծառայության համապատասխանությունը օրենսդրական պահանջներին, սահմանված նորմատիվներին, կարգերին և չափորոշիչներին | ամբողջությամբ | մասնակի | շեղումը մեկնաբանված է | Աթան, Ահնիձոր և Շամուտ բնակավայրերում հունվար, փետրվար և դեկտեմբեր ամիսներին ծառայությունը չի մատուցվել, հետևաբար «Աղբահանության և սանիտարական մաքրման մասին» ՀՀ օրենքի պահանջներն ամբողջությամբ չեն պահպանվել: |
| **Ելքային (ժամկետայնության)** | Աղբահանության ծառայության մատուցման հաճախականությունը (ամսվա կտրվածքով) | 12 անգամ | 12 անգամ | շեղումը մեկնաբանված է | Աթան, Ահնիձոր և Շամուտ բնակավայրերում հունվար, փետրվար և դեկտեմբեր ամիսներին ծառայությունը չի մատուցվել, հետևաբար այդ ամիսներին 3 բնակավայրերում ծառայության մատուցման հաճախականությունը խախտվել է: |
| Սանիտարական մաքրման ծառայության մատուցման հաճախականությունը (ամսվա կտրվածքով) | 10 անգամ | 10 անգամ | շեղումը մեկնաբանված է | Աթան, Ահնիձոր և Շամուտ բնակավայրերում հունվար, փետրվար և դեկտեմբեր ամիսներին ծառայությունը չի մատուցվել, հետևաբար այդ ամիսներին 3 բնակավայրերում ծառայության մատուցման հաճախականությունը խախտվել է: |
| **Վերջնական արդյունքի** | Համայնքի բոլոր բնակավայրերը մաքուր են, բնակչությունը՝ գոհ | 100% | 80% | -20% | Համայնքի բոլոր բնակավայրերի բնակիչների շրջանում, պատահական ընտրությամբ, 20-ական հեռախոսային հարցումների ուսումնասիրության արդյունքում, համայնքի բոլոր բնակավայրերը մաքուր են միջինը 80%-ով։ Հատկապես ցածր են Աթան, Ահնիձոր և Շամուտ բնակավայրերի մաքրության և բնակչության գոհունակության աստիճանները՝ 60-70%-ի սահմաններում։ |
| **Ծախսեր, հազ. դրամ** | Աղբահանության և սանիտարական մաքրման ծառայության մատուցման տարեկան ծախսերը, հազ. դրամ (ֆինանսավորման աղբյուրը՝ համայնքի բյուջեի միջոցներ) | 8 300.0 | 7 580.0 | -720.0 | «Թումանյանի կոմունալ տնտեսություն»ՀՈԱԿ-ի աշխատակիցների դեկտեմբեր ամսվա աշխատավարձը՝ 520.0 հազ. դրամ, վճարվելու է հաջորդ տարվա հունվարին:  Աթան, Ահնիձոր և Շամուտ բնակավայրերում հունվար, փետրվար և դեկտեմբեր ամիսներին համապատասխան աշխատանքները չիրականացնելու պատճառով առաջացել է տնտեսում 200.0 հազ, դրամ գումարի չափով: |

# Հավելված 8. Համայնքի ՏԱՊ-ի մշակման օրինակելի ձև

**…………………………………………………….. ՄԱՐԶԻ**

**……………………………………………………..** **ՀԱՄԱՅՆՔ**

**Համայնքի …... թվականի**

**ՏԱՐԵԿԱՆ ԱՇԽԱՏԱՆՔԱՅԻՆ ՊԼԱՆ**

**(համայնքի լուսանկար)**

**Կազմել է՝ համայնքի ղեկավար** ……………………………….

**Հաստատվել է՝ համայնքի ավագանու ..………….. -ի թիվ…... որոշմամբ**

(նիստի ամսաթիվը)

**………………………………. ….…թ.**

(համայնքի անվանումը)

**Բովանդակություն**

[**Ներածություն 3**](#_Toc492216763)

[**1.** **Համայնքի տեսլականը և ոլորտային նպատակները 3**](#_Toc492216764)

[**2.** **Համայնքի ..…… թ. ծրագրերի ցանկը և տրամաբանական հենքերը (ըստ ոլորտների) 4**](#_Toc492216765)

[**3.** **Համայնքային գույքի կառավարման ……….թ. ծրագիրը 7**](#_Toc492216766)

[**4.** **Համայնքի ՏԱՊ-ի ֆինանսավորման պլանը 7**](#_Toc492216767)

[**5.** **Համայնքի ՏԱՊ-ի մոնիթորինգի և գնահատման պլանը 8**](#_Toc492216768)

**Ներածություն**

……………………………………………………………………………………………………………………………………………………………………………………………………………………………………

* Ձևակերպել համայնքի ՏԱՊ-ի մշակման հիմնական նպատակը:
* Ներկայացնել ՏԱՊ-ի հակիրճ բովանդակությունը՝ ըստ կառուցվածքային բաժինների:

1. **Համայնքի տեսլականը և ոլորտային նպատակները**

Համայնքի տեսլականը՝

………………………………………………………………………………………………………………………………………………………………………………………………………………………………………………………………………………………………………………………………………………………

* Համայնքի տեսլականը (հեռահար նպատակը) ձևակերպված է ՀՀԶԾ-ում և սահմանում է, թե համայնքի բնակիչները ինչպիսի համայնք են ցանկանում ունենալ 5 տարի հետո և ինչ փոփոխություններ են տեղի ունենալու համայնքում 5 տարիների ընթացքում։ Այլ կերպ ասած, համայնքի տեսլականը ցույց է տալիս համայնքի զարգացման հիմնական ուղղությունները և խթանները։

**Աղյուսակ 1․ Համայնքի կայուն զարգացման ցուցանիշները**

|  |  |  |
| --- | --- | --- |
| **Ցուցանիշ** | **Ելակետային արժեք** | **Թիրախային արժեք** |
| Աղքատության շեմից ցածր գտնվող ընտանիքների թվի տեսակարար կշիռը համայնքի ընտանիքների ընդհանուր թվի մեջ (%) |  |  |
| Համայնքի բյուջեի սեփական եկամուտների տեսակարար կշիռն ընդհանուր եկամուտների մեջ (%) |  |  |
| Համայնքում հաշվառված բնակիչների ընդհանուր թիվը (մարդ) |  |  |
| Համայնքում տվյալ տարվա ընթացքում արտաբյուջետային ներդրումների ծավալը (հազ. դրամ) |  |  |
| Համայնքում գործող ՓՄՁ-ների քանակը և դրանցում աշխատատեղերի թիվը (հատ) | … / … | … / … |
| Այլ ցուցանիշ |  |  |

* Ելակետային արժեքը համապատասխան ցուցանիշի՝ ՏԱՊ-ի մշական տարվա հունվարի 1-ի դրությամբ ֆիքսված արժեքն է:
* Թիրախային արժեքը համապատասխան ցուցանիշի պլանավորվող արժեքն է, այսինքն այն արժեքը, որին կհասնի համայնքը ՏԱՊ-ը հաջողությամբ իրականացնելու դեպքում:
* Ցուցանիշների ցանկը սպառիչ չէ և կարող է լրացվել ըստ համայնքի առանձնահատկությունների և հայեցողության։

**Աղյուսակ 2․ Համայնքի ոլորտային նպատակները**

|  |  |  |  |
| --- | --- | --- | --- |
| **Ոլորտային նպատակ** | **Վերջնական արդյունքի՝** | | |
| **Ցուցանիշ** | **Ելակետա-յին արժեք** | **Թիրախա-յին արժեք** |
| **Ոլորտ 1. Ընդհանուր** |  |  |  |
| ... |  |  |  |
| ……………………………………………….. |  |  |  |
| **Ոլորտ 17. Տեղական ինքնակառավարմանը բնակիչների մասնակցություն** |  |  |  |
| ... |  |  |  |

* Անհրաժեշտ է սահմանել ոլորտային նպատակներ` ըստ համայնքի ղեկավարի լիազորությունների առանձին բնագավառների (ոլորտների): Այդ ոլորտները թվով 17-ն են՝
* Ընդհանուր,
* Պաշտպանության կազմակերպում,
* Արտակարգ իրավիճակներից բնակչության պաշտպանություն և քաղաքացիական պաշտպանության կազմակերպում,
* Քաղաքաշինություն և կոմունալ տնտեսություն,
* Հողօգտագործում,
* Տրանսպորտ,
* Առևտուր և ծառայություններ,
* Կրթություն,
* Մշակույթ և երիտասարդության հետ տարվող աշխատանքներ,
* Առողջապահություն,
* Ֆիզիկական կուլտուրա և սպորտ,
* Սոցիալական պաշտպանություն,
* Գյուղատնտեսություն,
* Անասնաբուժություն և բուսասանիտարիա,
* Շրջակա միջավայրի պահպանություն,
* Զբոսաշրջություն,
* Տեղական ինքնակառավարմանը բնակիչների մասնակցություն։
* Յուրաքնաչյուր ոլորտի համար սահմանվում է մեկ ոլորտային նպատակ:
* Յուրաքանչյուր ոլորտային նպատակի համար պետք է սահմանվեն ոլորտի զարգացման վրա ազդեցության (վերջնական արդյունքի) ցուցանիշներ և համապատասխան ելակետային և թիրախային արժեքներ։ Օրինակ, եթե որպես ոլորտային նպատակ սահմանվել է՝ «խթանել գործարարությունը համայնքում», ապա որպես դրա վերջնական արդյունքային ցուցանիշ կարելի է սահմանել՝ «համայնքում ձեռնարկատիրական գործունեությամբ զբաղվող սուբյեկտների (ձեռնարկությունների և անհատ ձեռներեցների) թիվը», իսկ դրա ելակետային և թիրախային արժեքները այդ ցուցանիշի՝ ՏԱՊ-ի մշակման պահին փաստացի և պլանավորվող արժեքներն են:

1. **Համայնքի ..…… թ. ծրագրերի ցանկը և տրամաբանական հենքերը (ըստ ոլորտների)**

**Աղյուսակ 3․ ՏԱՊ-ի ծրագրերը, որոնք ապահովված են համապատասխան ֆինանսական միջոցներով**

|  |  |  |  |
| --- | --- | --- | --- |
| **Հ/հ** | **Ծրագրի անվանումը** | **Ծրագրի արժեքը (հազ. դրամ)** | **ԲԲՀ-ի բնակավայրը** |
| **Ոլորտ 1. Ընդհանուր** | | | |
| 1. |  |  |  |
| 2. |  |  |  |
| 3. |  |  |  |
| … |  |  |  |
| n. |  |  |  |
| **Ընդամենը** | |  |  |
| …. | …… |  |  |
| **Ոլորտ 17. Տեղական ինքնակառավարմանը բնակիչների մասնակցություն** | | | |
| …. | …… |  |  |
| **Ընդհանուրը** | |  |  |

* Ներկայացվում են այն ծրագրերը, որոնք ապահովված են համապատասխան ֆինանսական միջոցներով համայնքի բյուջեի, պետական բյուջեի, դոնոր կազմակերպությունների, համայնք-մասնավոր համագործակցության կամ այլ աղբյուրների հաշվին:
* Այս բաժնում ներառվում են նաև համայնքում պետության կողմից նախատեսվող (շարունակվող) հանրապետական և մարզային ծրագրերը, հարևան համայնքների հետ համատեղ նախատեսվող (շարունակվող) միջհամայնքային համագործակցության ծրագրերը, միջազգային և տեղական դոնոր կազմակերպությունների, արտասահմանյան երկրների համայնքների հետ համագործակցության շրջանակներում նախատեսվող (շարունակվող) ծրագրերը, համայնքում ՔՀՄՀ սուբյեկտների կողմից նախատեսվող (շարունակվող) ծրագրերը, այլ կազմակերպությունների և անհատների նախաձեռնությամբ համայնքում նախատեսվող (շարունակվող) ծրագրերը:
* ՏԱՊ-ի՝ համապատասխան ֆինանսական միջոցներով ապահովված ծրագրերի ֆինանսավորման աղբյուրները ներկայացվում են սույն Ձևանմուշի 4-րդ բաժնում:
* «ԲԲՀ-ի բնակավայրը» սյունակը լրացնում են միայն այն համայնքները, որոնց կազմի մեջ մտնում են մեկից ավելի բնակավայրեր: Եթե ծրագիրը իրականացվելու է ամբողջ համայնքում և ոչ թե կոնկրետ բնակավայրում, ապա սյունակում գրվում է «ընդհանուր համայնքային»: Եթե ծրագիրն իրականացվելու է մեկից ավելի բնակավայրերում, ապա նշվում են այդ բնակավայրերի անվանումները:

**Աղյուսակ 4․ ՏԱՊ-ի ծրագրերը, որոնք ապահովված չեն համապատասխան ֆինանսական միջոցներով**

|  |  |  |  |
| --- | --- | --- | --- |
| **Հ/հ** | **Ծրագրի անվանումը** | **Ծրագրի արժեքը (հազ. դրամ)** | **ԲԲՀ-ի բնակավայրը** |
| **Ոլորտ 1. Ընդհանուր** | | | |
| 1. |  |  |  |
| 2. |  |  |  |
| 3. |  |  |  |
| … |  |  |  |
| n. |  |  |  |
| **Ընդամենը** | |  |  |
| …. | …… |  |  |
| **Ոլորտ 17. Տեղական ինքնակառավարմանը բնակիչների մասնակցություն** | | | |
| …. | …… |  |  |
| **Ընդհանուրը** | |  |  |

* Ներկայացվում են այն ծրագրերը, որոնք դեռևս ապահովված չեն համապատասխան ֆինանսական միջոցներով՝ համայնքի ՏԻՄ-երի, աշխատակազմի կողմից դրանց հայթայթման աշխատանքները շարունակելու նպատակով:
* «ԲԲՀ-ի բնակավայրը» սյունակը լրացնում են միայն այն համայնքները, որոնց կազմի մեջ մտնում են մեկից ավելի բնակավայրեր: Եթե ծրագիրը նախատեսված է ամբողջ համայնքի և ոչ թե կոնկրետ բնակավայրի համար, ապա սյունակում գրվում է «ընդհանուր համայնքային»: Եթե ծրագիրը նախատեսված է մեկից ավելի բնակավայրերի համար, ապա նշվում են այդ բնակավայրերի անվանումները:

**Աղյուսակ 5․ ՏԱՊ-ով նախատեսված ծրագրերի տրամաբանական հենքերը՝ ըստ համայնքի ղեկավարի լիազորությունների ոլորտների**

|  |  |  |  |  |  |
| --- | --- | --- | --- | --- | --- |
| **Ամփոփ նկարագիր** | **Արդյունքային ցուցանիշներ** | **Տեղեկատվության աղբյուրներ** | **Պատասխանատու** | **Ժամկետ** | **Ռիսկեր** |
| **Ոլորտ 1. Ընդհանուր** | | | | | | |
| **Ոլորտային նպատակ** | Ոլորտի ազդեցության (վերջնական արդյունքի) ցուցանիշ | Ծրագրերի գնահատման համակարգեր |  |  |  |
| **Ծրագիր 1. ……………………………………** | | | | | | |
| **Ծրագրի նպատակ** | Ծրագրի ազդեցության (վերջնական արդյունքի) ցուցանիշ | Ծրագրի գնահատման համակարգ |  |  |  |
| **Միջանկյալ արդյունքներ 1,2**,….. | Ելքային ցուցանիշներ (քանակ, որակ, ժամկետ) | Տեղեկատվական աղբյուրներ |  |  |  |
| **Միջոցառումներ 1,2,……** | Մուտքային ցուցանիշներ (ներդրված ռեսուրսներ) | Տեղեկատվական աղբյուրներ |  |  |  |
| …………… |  |  |  |  |  |
| **Ծրագիր n. …………………………………..** | | | | | | |
| …………… |  |  |  |  |  |
| …………… |  |  |  |  |  |
| **Ոլորտ 17. Տեղական ինքնակառավարմանը բնակիչների մասնակցություն** | | | | | | |
| …………... |  |  |  |  |  |

* Ներկայացվում են սույն Ձևանմուշի աղյուսակ 3-ում նշված, այսինքն՝ համապատասխան ֆինանսական միջոցներով ապահովված բոլոր ծրագրերը:
* «Ոլորտային նպատակ» և «Ոլորտի ազդեցության (վերջնական արդյունքի) ցուցանիշ» վանդակներում նշվում են սույն Ձևանմուշի աղյուսակ 2-ում ներկայացված ոլորտային նպատակները և վերջնական արդյունքի ցուցանիշները:
* «Պատասխանատու» վանդակում նշվում է նաև, թե ծրագիրը նախատեսվում է իրականացնել համայնքային կազմակերպության միջոցո՞վ, թե՞ պատվիրակվում է ՔՀՄՀ կազմակերպություններին՝ «համայնք - մասնավոր հատված» կամ «համայնք – քաղաքացիական հասարակություն» համագործակցության շրջանակներում:
* «Ծրագիր» վանդակում նշվում է ոչ միայն ծրագրի անվանումը, այլ նաև ԲԲՀ-ի այն բնակավայրը, որտեղ իրականացվելու է ծրագիրը: Եթե ծրագիրն իրականացվելու է ամբողջ համայնքում և ոչ թե կոնկրետ բնակավայրում, ապա գրվում է «ընդհանուր համայնքային»: Եթե ծրագիրն իրականացվելու է մեկից ավելի բնակավայրերում, ապա նշվում են այդ բնակավայրերի անվանումները:
* Որպես մուտքային ցուցանիշներ հանդես են գալիս տվյալ ծրագրի միջոցառումում ներդրվող ռեսուրսները՝ աշխատուժը, սարքավորումները, տարածքի տրամադրումը և այլն: Որպես մուտքային ցուցանիշ պարտադիր նշվում է նաև, թե որքան ֆինանսական միջոցներ են նախատեսվել տվյալ ծրագիրն իրականացնելու համար, այսինքն՝ ծրագրի արժեքը, և որոնք են լինելու դրանց ֆինանսավորման աղբյուրները:
* Որպես ելքային ցուցանիշներ հանդես են գալիս ծրագրի միջոցառումների իրականացումից ստացված ուղղակի արդյունքների ցուցանիշները: Այդ ցուցանիշներից են, օրինակ.
* Համայնքում ձեռնարկատիրական գործունեությամբ զբաղվող սուբյեկտների թիվը (անհատ ձեռներեցներ և ձեռնարկություններ),
* Նախադպրոցական հաստատություններում ընդգրկված երեխաների թիվը,
* Արտադպրոցական դաստիարակության հաստատություններում ընդգրկված երեխաների թիվը,
* Համայնքապետարանի կողմից կազմակերպված մշակութային միջոցառումների թիվը,
* Համայնքում գործող մշակութային խմբակների թիվը,
* Գրադարնից օգտվողների թվի տարեկան աճը նախորդ տարվա համեմատ, արտահայտված %-ով,
* Սոցիալական ծրագրի շահառուների թիվը,
* և այլն:

Ըստ նպատակահարմարության, կարելի է սահմանել նաև ելքային այլ ցուցանիշներ:

1. **Համայնքային գույքի կառավարման ……….թ. ծրագիրը**

**Աղյուսակ 6․ Համայնքի սեփականություն հանդիսացող գույքի կառավարման ……..թ. ծրագիրը**

|  |  |  |  |  |  |  |
| --- | --- | --- | --- | --- | --- | --- |
| **Հ/հ** | **Գույքի անվանումը** | **Հասցեն կամ ծածկագիրը** | **Զբաղեցրած տարածքը/ մակերեսը (մ2)** | **Վիճակի գնահատումը** | **Գույքի կառավարման գործառույթը** | **Այլ բնութագրիչներ** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

* Ներկայացվում է համայնքի սեփականություն հանդիսացող գույքի (շենքերի ու շինությունների, հողամասերի, շարժական գույքի, այլ) կառավարման (համայնքի կողմից օգտագործման, վարձակալության կամ անհատույց օգտագործման տրամադրման, օտարման և այլն) տարեկան ծրագիրը:

1. **Համայնքի ՏԱՊ-ի ֆինանսավորման պլանը**

**Աղյուսակ 7․ ՏԱՊ-ի ֆինանսավորման պլանը՝ ըստ համայնքի ղեկավարի լիազորությունների ոլորտների**

|  |  |  |  |  |  |  |  |
| --- | --- | --- | --- | --- | --- | --- | --- |
| **Հ/հ** | **Ծրագրի անվանումը** | **Ծրագրի արժեքը (հազ. դրամ)** | **Ծրագրի ֆինանսավորման աղբյուրները** | | | | |
| **Համայնքի բյուջե** | **Պետական բյուջե** | **Դոնոր կազմակերպություններ** | **Համայնք-ՔՀՄՀ համագործակցություն** | **Այլ աղբյուրներ** |
| **Ոլորտ 1. Ընդհանուր** | | | | | | | | |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |
| … |  |  |  |  |  |  |  |
| n. |  |  |  |  |  |  |  |
| **Ընդամենը** | |  |  |  |  |  |  |
| …. | …… |  |  |  |  |  |  |
| **Ոլորտ 17. Տեղական ինքնակառավարմանը բնակիչների մասնակցություն** | | | | | | | | |
| …. | …… |  |  |  |  |  |  |
| **Ընդհանուրը** | |  |  |  |  |  |  |

* Ներկայացվում են այն ծրագրերը, որոնք ապահովված են համապատասխան բյուջետային և (կամ) արտաբյուջետային ֆինանսական միջոցներով:
* Ներկայացվող ծրագրերի ցանկը պետք է համապատասխանի սույն Ձևանմուշի աղյուսակ 3-ում ներկայացվող ծրագրերի ցանկին:

1. **Համայնքի ՏԱՊ-ի մոնիթորինգի և գնահատման պլանը**

Ներկայացվում է ՏԱՊ-ում ներառված յուրաքանչյուր ոլորտային ծրագրի իրականացման արդյունքային ցուցանիշների մոնիթորինգի և գնահատման վերաբերյալ տեղեկատվությունը՝ օգտագործելով աղյուսակ 8-ում բերված ձևանմուշը։

**Աղյուսակ 8․ Համայնքի ՏԱՊ-ում ներառված ծրագրերի արդյունքային ցուցանիշների մոնիթորինգի և գնահատման վերաբերյալ տեղեկատվության ներկայացման ձևանմուշը**

|  |  |  |  |  |  |  |
| --- | --- | --- | --- | --- | --- | --- |
| **Ոլորտ.** | | | | | | |
| **Ծրագիր.** | | | | | | |
| **Արդյունքային ցուցանիշները** | | **……… թ., 1-ին կիսամյակ/տարեկան** | | | |
| **Տեսակը** | **Անվանումը** | **Թիրախ․ արժեքը** | **Փաստ. արժեքը** | **Շեղումը** | **Մեկնաբանություն** |
| **Մուտքային** |  |  |  |  |  |
| **Ելքային (քանակական)** |  |  |  |  |  |
| **Ելքային (որակական)** |  |  |  |  |  |
| **Ելքային (ժամկետայնության)** |  |  |  |  |  |
| **Վերջնական արդյունքի** |  |  |  |  |  |
| **Ծախսեր, հազ. դրամ** |  |  |  |  |  |

* Մոնիթորինգի և գնահատման պլանը կազմվում է կիսամյակային կամ տարեկան կտրվածքով:
* Աղյուսակում ներկայացվում են սույն Ձևանմուշի աղյուսակ 5-ում ներկայացվող բոլոր ծրագրերը: Որպես արդյունքային՝ միջոցառումների մուտքային, ելքային (քանակական, որակական և ժամկետայնության) և ծրագրի վերջնական ցուցանիշների թիրախային արժեքներ նշվում են նույն աղյուսակի համապատասխան ցուցանիշները, իսկ որպես դրանց փաստացի արժեքներ՝ ծրագրի իրականացումից հետո կամ ծրագրի մոնիթորինգի իրականացման պահին ստացված փաստացի արժեքները:
* Ցուցանիշի արժեքի շեղումը փաստացի և թիրախային արժեքների տարբերությունն է։
* Ցուցանիշի արժեքի շեղումը կամ դրա պատճառները մեկնաբանվում է «Մեկնաբանություն» սյունակում։

1. <https://www.glasgow.gov.uk/CHttpHandler.ashx?id=31590&p=0>

   <http://www.tallinn.ee/Tallinna_Arengukava_ENG_preview_veebi>

   <http://naalakkersuisut.gl/media/Nanoq/Files/Attached%20Files/Uddannelse/Engelsk/AWP2014_Final%20DOK1785597.pdf>

   <https://kp15.kk.dk/sites/kp15.kk.dk/files/municipal_plan_2015.pdf>

   <https://www.brussels.be/municipal-development-plan>

   <http://emadlangeni.gov.za/annual-report> [↑](#footnote-ref-1)
2. Մասնավորապես՝ «Տարածքային կառավարման բնագավառում», «Տեղական ինքնակառավարման բնագավառում», «Գործարարության զարգացման բնագավառում», «Կոշտ կենցաղային թափոնների կառավարման համակարգում» բաժիններով նախատեսված միջոցառումների մասով: [↑](#footnote-ref-2)
3. <http://www.mtad.am/hy/methodological-guides/> [↑](#footnote-ref-3)
4. Համաձայն «Հայաստանի Հանրապետության բյուջետային համակարգի մասին» ՀՀ օրենքի հոդված 27-ի ա) կետի: [↑](#footnote-ref-4)
5. Համաձայն «Հայաստանի Հանրապետության բյուջետային համակարգի մասին» ՀՀ օրենքի 5-րդ գլխի: [↑](#footnote-ref-5)
6. Վերջին 3 տարիներին ԳՄՀԸ «Լավ տեղական ինքնակառավարում Հարավային Կովկասում» ծրագրի խորհրդատվական և ֆինանսական աջակցությամբ ՀՖՄ-ի կողմից երեք փուլերով իրականացվել է «Մոդելային համայնքներում արդյունքահեն բյուջետավարման ներդրում» ծրագիրը։ [↑](#footnote-ref-6)
7. Համաձայն «Հայաստանի Հանրապետության բյուջետային համակարգի մասին» ՀՀ օրենքի 151-րդ և 21-րդ հոդվածների [↑](#footnote-ref-7)
8. Այս ուղղությամբ ԳՄՀԸ կողմից վերջերս իրականացված՝ մարդկային ռեսուրսների կառավարման և վերապատրաստման կարիքների գնահատման հարցերին անդրադարձող ծրագրային բաղադրիչներից է, որի իրականացման արդյունքում մշակվեց և ՀՀ ՏԿԶՆ-ին, համայնքներին և դոնոր հանրությանը ներկայացվեց «Վերապատրաստման կարիքների վերլուծության մեթոդաբանություն և զեկույց երկու խոշորացված համայնքներում ուսուցման/վերապատրաստման կարիքների փորձնական գնահատումներից ստացված հիմնական արդյունքների և առաջարկությունների մասին» հաշվետվությունը: [↑](#footnote-ref-8)
9. ՏԱՊ-ում ներառելու նպատակով, ծառայություններ մատուցելու բնագավառում ՏԻՄ-երի կարողությունների զարգացման օրինակ է բերված Հավելված 4-ում՝ ԳՄՀԸ «Լավ տեղական ինքնակառավարում Հարավային Կովկասում» ծրագրի կողմից ֆինանսավորվող «ՔՍԳ-ների հիմնումը և ՀԿՏՀ-ի ներդրումը» ենթածրագրից: [↑](#footnote-ref-9)
10. Համաձայն օրենքի, այդ կարգերը, համայնքի ղեկավարի ներկայացմամբ, պետք է քննարկվեն և ընդունվեն համայնքի ավագանու որոշմամբ։ Դրանք են՝

    «Համայնքում ՏԻ-անը բնակիչների մասնակցության կարգը»,

    «Համայնքի ղեկավարին կից գործող խորհրդակցական մարմինների ձևավորման և գործունեության կարգը», և

    «Համայնքի տարածքում հանրային բաց լսումների կամ քննարկումների կազմակերպման և անցկացման կարգը»։ [↑](#footnote-ref-10)
11. Տե՛ս «ՀՀԶԾ-ի մշակման և կառավարման մեթոդաբանություն (2-րդ խմբագրությամբ)», 5-րդ գլուխ, և

    «ՀՀԶԾ-ի մշակման և կառավարման մեթոդական ցուցումներ», 2-րդ գլուխ։ [↑](#footnote-ref-11)
12. Պետության կողմից նախատեսվող հանրապետական և մարզային ծրագրերի և միջոցառումների վերաբերյալ տեղեկատվությունը կարելի է ձեռք բերել՝ ինչպես ուսումնասիրելով պետական, այդ թվում տարածքային, կառավար­ման մարմինների ռազմավարական ծրագրերը, մասնավորապես՝ ՀՀ կառավարության ծրագրերը, ՄԺԾԾ-երը, տվյալ մարզի զարգացման ռազմավարությունները և ծրագրերը, այնպես էլ համագործակցելով անմիջականորեն ՀՀ ՏԿԶՆ-ի և տվյալ մարզպետարանի համապատասխան ստորաբաժանումների հետ: [↑](#footnote-ref-12)
13. Մասնավորապես, համայնքի տնտեսական զարգացմանն ուղղված ծրագրերի և նախաձեռնությունների մոնիթորինգի և գնահատման հարցաշարի օրինակ է բերված Հավելված 6-ում։ [↑](#footnote-ref-13)
14. ՀՀԶԾ-ում ներառված ոլորտային ծրագրերի նպատակների և միջանկյալ արդյունքների ցուցանիշները՝ դրանց ելակետային և թիրախային արժեքներով, սահմանված են այդ ծրագրերի անձնագրերում։ [↑](#footnote-ref-14)
15. Տե՛ս ՀՀԶԾ-ի մշակման և կառավարման մեթոդաբանություն (երկրորդ խմբագրությամբ), 4-րդ գլուխ,

    ՀՀԶԾ-ի մշակման և կառավարման մեթոդական ցուցումներ, 6-րդ գլուխ [↑](#footnote-ref-15)
16. Այդ ժամանակացույցի ձևը համընկնում է ՀՀԶԾ-ի մշակման, քննարկման և հաստատման ժամանակացույցի օրինակելի ձևի հետ, որը բերված է «Մեթոդաբանության» Հավելված 1-ում և «Մեթոդական ցուցումների» Հավելված 5-ում։ ՏԱՊ-ի մշակման, քննարկման և հաստատման ժամկետը (անհրաժեշտ շաբաթների քանակը) որոշում է համայնքի ղեկավարը՝ հիմնվելով համայնքի բյուջետային գործընթացի կազմակերպման՝ օրենքով սահմանված ժամկետների վրա և ելնելով այս բնագավառում համայնքի ավանդույթներից, մարդկային ռեսուրսների ներուժից և այլ առանձնահատկություններից։ [↑](#footnote-ref-16)
17. Մասնավորապես, ՏԱՊ-ի մշակման սույն «Մեթոդական ուղեցույցով» և օրինակելի ձևանմուշով։ [↑](#footnote-ref-17)
18. ԲԲՀ-ի դեպքում, համաձայն համայնքի ավագանու կողմից ընդունված համապատասխան կարգի, ՏԱՊ-ի նախագծի հանրային քննարկումներ կամ բաց լսումներ կազմակերպվում և անցկացվում են համայնքի կազմում ընդգրկված բոլոր բնակավայրերում։ Համաձայն «Տեղական ինքնակառավարման մասին» ՀՀ օրենքի 32-րդ հոդվածի 1-ին մասի 4-րդ կետի, դա մտնում է ԲԲՀ-ի կազմում ընդգրկված բնակավայրի վարչական ղեկավարի լիազորությունների մեջ՝ «4) համայնքի ավագանու սահմանած կարգին համապատասխան՝ անցկացնում է բնակավայրին վերաբերող հարցերի հանրային լսումներ կամ քննարկումներ և արդյունքների մասին տեղեկություններ է ներկայացնում համայնքի ղեկավարին.»։ [↑](#footnote-ref-18)
19. Այստեղ օգտակար կարող են լինել «Մեթոդաբանության» 6-րդ բաժնում և «Մեթոդական ցուցումների» 5-րդ բաժնում նկարագրված համապատասխան սխեման և քայլերը: [↑](#footnote-ref-19)
20. «Բազմաբնակավայր համայնքում ՀՀԶԾ-ի մշակման և կառավարման մեթոդաբանության կիրառման ուղեցույց» (երկրորդ խմբագրությամբ), ԳՄՀԸ/ՀՖՄ, 2016, [www.cfoa.am](http://www.cfoa.am) [↑](#footnote-ref-20)
21. «Հայաստանի Հանրապետության բյուջետային համակարգի մասին» ՀՀ օրենքի 281-րդ և 282-րդ հոդվածներով սահմանված՝ ՏԻՄ-երին օրենքով վերապահված լիազորությունների իրականացման ընթացիկ և կապիտալ ծախսերի ուղղությունները [↑](#footnote-ref-21)
22. Համայնքի բյուջեի՝ ըստ գործառական դասակարգման ծախսերի 11 բաժիններից մեկը «Հասարակական կարգ, անվտանգություն և դատական գործունեություն» բաժինն է, որտեղ չեն կարող նախատեսվել բյուջետային ծրագրեր, քանի որ, համաձայն «Տեղական ինքնակառավարման մասին» ՀՀ նոր խմբագրված օրենքի, «Հասարակական կարգի պահպանություն» բնագավառը հանվել է համայնքի ղեկավարի գործունեության բնագավառների ցանկից, իսկ մյուսը՝ «Հիմնական բաժիններին չդասվող պահուստային ֆոնդեր» բաժինն է, որտեղ ևս չեն կարող նախատեսվել բյուջետային ծրագրեր, քանի որ այն նախատեսված է հիմնականում երկու ուղղություններով (համայնքի ավագանու որոշումներով սահմանված և վարչական բյուջեի պահուստային ֆոնդից ֆոնդային բյուջե հատկացումների գծով) ծախսեր կատարելու համար։ [↑](#footnote-ref-22)
23. Բնականաբար, Տեղի համայնքի ՏԱՊ-ում պետք է արտացոլված լինեն բոլոր բաղարիչները: Ավելին, բնակչու­թյա­նը հասու պետք է լինի տեղեկատվությունը ընդհանրապես ծրագրի մասին, ուստի ՏԱՊ-ը պետք է պարու­նակի հղումներ համայնքի պաշտոնական համացանցային կայքին, որտեղ կարելի է գտնել ծրագրի մասին լրացուցիչ տեղեկություններ: [↑](#footnote-ref-23)
24. Սովորաբար, համապատասխան պայմանագրում ՏԱՊ-ի համար անհրաժեշտ բոլոր տվյալները պետք է արձանա­գրված լինեն: [↑](#footnote-ref-24)
25. Այս ծրագրում ներառված են հինգ բաղադրիչներ: [↑](#footnote-ref-25)
26. Ծրագրի մասին լրացուցիչ տեղեկություններ կարելի է ստանալ ԳՄՀԸ «Լավ տեղական ինքնակառավարում Հարավային Կովկասում» ծրագրից, [gayane.nalbanyan@giz.de](mailto:gayane.nalbanyan@giz.de) [↑](#footnote-ref-26)
27. Բնականաբար, այս և մյուս ծրագրերը պետք է արտացոլված լինեն նաև ՏԱՊ-ի ֆինանսավորման պլանում, որի ձևաչափը ներկայացված է սույն «Ուղեցույցի» աղյուսակ 4-ում: Այստեղ են նշվում այս կամ այն ծրագրի ֆինանսական տվյալները, ինչն ամբողջացնում է խնդրո առարկա ծրագրի վերաբերյալ տեղեկությունները: [↑](#footnote-ref-27)
28. Եթե, ի տարբերություն Աբովյանի, մինչև ՔՍԳ-ի հիմնումը ՀԿՏՀ-ն չի գործել, ապա նպատակին ավելանում է նաև ՀԿՏՀ-ով համալրումը: [↑](#footnote-ref-28)
29. Սա արվում է յուրաքանչյուր ծառայության կամ դրանց խմբերի գծով հարցումների միջոցով: [↑](#footnote-ref-29)
30. Այս հարցաշարը մշակվել է ԳՄՀԸ տարածաշրջանային ծրագրի շրջանակներում և տրամադրվել է փորձագիտական խմբին ԳՄՀԸ «Լավ տեղական ինքնակառավարում Հարավային Կովկասում» երևանյան գրասենյակի կողմից: [↑](#footnote-ref-30)
31. Ցուցանիշը վերցվել է «Մաքուր Հայաստան» ծրագրից, http://map.transproject.am/ [↑](#footnote-ref-31)